03.12.2010 ലെ പത്രങ്ങളില് വന്ന ഒരു മരണവാര്‍ത്ത ആരുടെയും മനസ്സിനെ വല്ലാതെ പിടിച്ചുലയ്ക്കുന്നതും കരളലിയിപ്പിക്കുന്നതുമായിരുന്നു. അമ്മയുടെ ചിത കത്താന് വേണ്ടി ടേബിള് ഫാന് വയ്ക്കുന്നതിനിടയില് അതില് നിന്നു ഷോക്കേറ്റു മകന് മരിക്കുകയാണുണ്ടായത്. മറ്റുള്ളവര്‍ക്കുപോലും ഈ ദു:ഖം സഹിക്കാന് പറ്റാത്ത സ്ഥിതിക്ക് ഈ കുടുംബത്തിന്റെ വേദനയുടെ ആഴം എങ്ങനെ അളന്നു തിട്ടപ്പെടുത്തും? കുറെ മുമ്പ് പത്രത്തില് വന്നൊരു വാര്‍ത്ത ഇതുപോലെ കരളലിയിപ്പിക്കുന്നതായിരുന്നു. ഈ വാര്‍ത്ത ഞാന് വായിച്ചിട്ടില്ല. വായിച്ച ഒരാള്‍എന്നോടു പറഞ്ഞതാണ്. പെണ്ണും ആണുമൊക്കെയായുള്ള ഒരേയൊരു മകന്. അവന്റെ കല്യാണത്തലേന്ന് സദ്യയൊരുക്കുന്ന ഭാഗത്ത് ലൈറ്റിടാനുള്ള ശ്രമം നടത്തുമ്പോള് ഷോക്കടിയുടെ രൂപത്തില് മരണം അവനെ കൂട്ടിക്കൊണ്ടുപോയി. മകന് മരിച്ച വിരമറിഞ്ഞയുടനെ പുന്നാര മകന്റെ ആ പോന്നോമനയമ്മ കെട്ടിത്തൂങ്ങി മരിച്ചു.\nകരളലിയിപ്പുന്ന ഇത്തരം ധാരാളം വാര്‍ത്തകള് പത്രങ്ങളില് വരാറുണ്ട്. വായിച്ചതൊക്കെ മനസ്സില് സൂക്ഷിച്ച് വച്ച് ആരും എപ്പോഴും ദു:ഖിച്ചുകൊണ്ടിരിക്കുകയില്ലല്ലോ. കാലം അവയെ മായ്ക്കും. എന്നാലും ചില വാര്‍ത്തകള് മനസ്സിനെ എപ്പോഴും വേദനപ്പിച്ചുകൊണ്ടിരിക്കില്ലേ? ഇത്തരമൊരു വാര്‍ത്ത എന്റെ മനസ്സിനെയും ഇടയ്‌ക്കെങ്കിലും വേദനിപ്പിച്ചുകൊണ്ടിരിക്കാറുണ്ട്.\nമൊട്ടിന്റെ ഓമനത്തം ആവോളം നുകര്‍ന്ന് നിര്‍വൃതിയടയാന് കഴിഞ്ഞെന്നാലും വിടര്‍ന്ന് സുഗന്ധം പരത്താന് തുടങ്ങുമ്പോഴേക്കും ചില പൂക്കള് നമ്മള് നോക്കി നില്‍ക്കേ അടര്‍ന്നു മണ്ണില് പതിക്കുന്നു. എന്തുകൊണ്ടാണ് ഇങ്ങനെയൊക്കെ സംഭവിക്കുന്നതെന്നു ചോദിച്ചാല് അതിനുത്തരം എനിക്കറിയില്ല. 'വീണപൂവി'നെക്കുറിച്ച് പാടിയ കേരളത്തിന്റെ പ്രിയപ്പെട്ട കവി മഹാകവി കുമാരനാശാന് 'ചിന്താവിഷ്ടയായ സീതയില്' പാടിയതു മാത്രമേ എന്നെ സംബന്ധിച്ചിടത്തോളം പറയാന് സാധിക്കുകയുള്ളൂ.\nവരുമോരേ ദശ വന്നപോലെ പോം\nആമുഖമായി ഇത്രയും പറഞ്ഞുകൊണ്ട് 'മണിയറ' എന്ന കഥ നിങ്ങള്‍ക്കായി സമര്‍പ്പിക്കുന്നു.\nവീട്ടുകാര്‍ക്കും കൂട്ടുകാര്‍ക്കും മാത്രമല്ല നാട്ടുകാര്‍ക്കും ഏറെ പ്രിയപ്പെട്ടവനായിരുന്നു ഫൈസല്. പഠിക്കാന് ആഗ്രഹമുണ്ടായിരുന്നെങ്കിലും വീട്ടിലെ സാഹചര്യങ്ങള് അതിനനുവദിച്ചില്ല. വീട്ടിലെ കാര്യങ്ങള് മുടക്കം കൂടാതെ ഓടാനായി അവന് തെരഞ്ഞെടുത്തത് ഗുഡ്‌സ് ഓട്ടോ റിക്ഷയായിരുന്നു. എപ്പോഴും പുഞ്ചിരിച്ചു കൊണ്ടുള്ള മുഖഭാവം; വിനയം; ആകര്‍ഷകമായ സംസാരം, മിതമായ വാടക ഈടാക്കല് തുടങ്ങിയ ഗുണങ്ങള് ഉള്ളതിനാല് മിക്കവരും അവന്റെ വണ്ടിയെത്തന്നെയാണ് ആശ്രയിക്കുക. ഏറെ താമസിയാതെ തന്നെ ബാങ്ക് വായ്പ തിരിച്ചടച്ച് വണ്ടി സ്വന്തമാക്കാന് അവനു സാധിച്ചു.\nവീട്ടിലെ കാര്യങ്ങള് ശരിയാം വിധം നടത്താന് മാത്രമല്ല കുറച്ച് പണം മിച്ചം വരാനും തുടങ്ങി. അതോടെ കൂട്ടുകാരും ഉമ്മയും പെങ്ങന്മാരും അവനെ കല്യാണത്തിനു നിര്‍ബന്ധിക്കാന് തുടങ്ങി. വല്ല്യുമ്മയ്ക്കായിരുന്നു കടുത്ത നിര്‍ബന്ധം. കുറേക്കൂടി കാര്യങ്ങള് ശരിയാവാനുണ്ടെന്ന് പറഞ്ഞ് അവന് ഒഴിഞ്ഞു മാറും. ഏറെ താമസിയാതെ എല്ലാവരുടെയും നിര്‍ബന്ധത്തിന് അവന് വഴങ്ങേണ്ടി വന്നു. ഏറെ അനേ്വഷണങ്ങളൊന്നും നടത്തേണ്ടി വന്നില്ല. പെണ്ണിനെ കിട്ടി. അവന്റെ പേരിനോട് യോജിക്കുന്ന ഫൗസിയയെ. കൂട്ടുകാര് അതൊരു ഉത്സവമായി ഏറ്റെടുത്തു. കൂട്ടുകാര്‍ക്കുള്ളതിലേറെ ആവേശം വല്ല്യുമ്മയ്ക്കായിരുന്നു. കല്ല്യാണ നിശ്ചയത്തിന്റെ ഭാഗമായി പെണ്ണിന് വളയിടുന്ന കാര്യം ചര്‍ച്ചയ്ക്ക് വന്നപ്പോള് വല്ല്യുമ്മ പറഞ്ഞു.\n''വള വാണ്ടണ്ണ്യാളെ. നല്ലൊരു ചൊങ്കന് മൊബൈല് കൊടുത്താ മതി. ഓനും ഫൗസിക്കും ബര്‍ത്താനം പറയാലോ. അല്ലെ ഫൈസലേ!'' വല്ല്യുമ്മ ഫൈസലിനെ ഒളികണ്ണിട്ട് നോക്കി മോണ കാട്ടി കള്ളച്ചിരി ചിരിച്ചു.\nകല്യാണക്കത്ത് തയ്യാറാക്കല്, ക്ഷണിക്കല്, കല്യാണത്തിന് വേണ്ടിയുള്ള മറ്റ് ഒരുക്കങ്ങള് -എല്ലാം തകൃതിയായി നടന്നു. അങ്ങനെ കല്ല്യാണവും അടുത്തു. കല്യാണത്തലേന്ന് കൂട്ടുകാരെല്ലാവരും ചേര്‍ന്ന് ഫൈസലിനും ഫൗസിയയ്ക്കും ഉള്ള മണിയറ അലങ്കരിക്കാന് തുടങ്ങി.\n''എന്തിനാ നമ്മളിത്ര എടങ്ങേറായി ഇതൊക്കെ ഒരുക്കുന്നത്. ഇതൊക്കെ അവര് കുത്തി മറിഞ്ഞ് അല്‍ക്കുല്‍ത്താക്കൂലേ? '' കൂട്ടുകാരനായ നൗഫലിന്റെ അഭിപ്രായം. '' അപ്പൊ കഴിഞ്ഞ മാസം നിനക്കു വേണ്ടി ഫൈസലും ഞങ്ങളും ഒരുക്കിത്തന്ന മണിയറ ഇപ്പോളും അതേ പടി കിടക്കുന്നുണ്ടായിരിക്കും !''. റിയാസിന്റെ മറുപടി. പാട്ടും കൂത്തും ഒച്ചപ്പാടും ഡാന്‍സുമൊക്കെ നടന്നു. അതിനിടയില് മണിയറ അലങ്കരിക്കലും കഴിഞ്ഞു. ''നല്ല അടി പൊളി മണിയറ. ഇത്ര സ്റ്റൈലന് മണിയറ ഞാനാദ്യമാണെടാ കാണുന്നത്.''-ഇല്ല്യാസിന്റെ അഭിപ്രായം. '' എടാ ന്റെ പേരക്കുട്ടീന്റെ മണിയറക്ക് കരുനാക്കിടല്ലെടാ ഇല്ല്യാസേ, ഇബിലീസേ. ന്റെ കുഞ്ഞൂന്റെ മണിയറയാണെടാ മണിയറ. ഈ കട്ടില് കണ്ട് ജ്ജ് പനിക്കണ്ടാ, അത് ന്റെ ഫൗസിക്കും ഫൈസലിനും ഉള്ളതാ.'' വല്ല്യുമ്മാന്റെ മറുപടി. '' ഹൗ! ഒടുക്കത്തൊരു മണിയറ ''-ഇല്ല്യാസ് കൃത്രിമ ദേഷ്യം നടിച്ചു പറഞ്ഞു. ഒരു കൂട്ടച്ചിരിയോടെ ആ രംഗം അവസാനിച്ചു.\nകല്യാണം ഭംഗിയായി കഴിഞ്ഞു. കല്യാണ ആരവങ്ങളും ഏറെക്കുറെ കഴിഞ്ഞു. വളരെ അടുത്ത ബന്ധുക്കളും ഉറ്റ സുഹൃത്തുക്കളുമൊഴികെ മറ്റെല്ലാവരും സ്ഥലം വിട്ടു. വല്ല്യുമ്മ പുതുപെണ്ണിന് വീടും വീട്ടുകാരെയുമൊക്കെ പരിചയപ്പെടുത്തിക്കൊടുത്തു. കൈ പിടിച്ച് കൊണ്ടു പോയി മണിയറ കാണിച്ചു കൊടുത്തപ്പോള് തലേ ദിവസം രാത്രിയിലുണ്ടായ തമാശകള് പറഞ്ഞ് അവര് ചിരിച്ചു.\nതന്റെ ചുറ്റം വട്ടം കൂടി നിന്ന് കളിയാക്കുന്ന കൂട്ടുകാരുടെ മുമ്പില് ഫൈസല് നാണം കുണുങ്ങി നിന്നു. ഫൈസലിന്റെ മനസ്സില് ചിന്തകളുടെ തിരയിളക്കം. പുതിയൊരു ജീവിതത്തിലേക്ക് താന് പ്രവേശിക്കുകയാണ്. പുതിയ ഉത്തരവാദിത്വങ്ങള്, സുന്ദര സ്വപ്നങ്ങള്, മോഹങ്ങള്, ജീവിതാഭിലാഷങ്ങള്, അനുഭൂതികള്, ആനന്ദ നിര്‍വൃതികള്, ആവേശം, ആമോദം……ചെറുതായി വീശിയ കാറ്റില് അവന് കുളിരും സുഗന്ധവും അനുഭവപ്പെട്ടു. കൂട്ടുകാരെ തെറ്റിദ്ധരിപ്പിച്ച് വീടിന്റെ പിറകിലേയ്‌ക്കെന്ന മട്ടില് പോയ അവന് പാത്തും പതുങ്ങിയും അല്പം പരിഭ്രമത്തോടെയും അടുക്കള വഴി മണിയറയ്ക്കരികിലേക്ക് ചെന്നു.\n'' എത്തിനാ ജ്ജ് പ്പൊ പൂച്ചേനെപ്പോലെ ഒച്ചണ്ടാക്കാണ്ടെ ഇങ്ങട്ട് വന്നത് '' '' ഞാന്….ഞാന്…മൊബൈല്….. ''. '' എടാ കള്ളാ ജ്ജ് വല്ലിമ്മാനെ പറ്റിച്ചണ്ട. ഇച്ചറിയ അന്റെ മൊബൈലിനിപ്പൊ മുറ്റത്ത് റേഞ്ച് കാണൂലാന്ന്…….ന്നാല് വല്ലിമ്മാന്റെ കുട്ടി റേഞ്ച്‌ള്ളോടത്ത് കൊറച്ച് നേരം നിന്നൊ. വല്ലിമ്മ റേഞ്ച് ഇല്ലാത്ത മുറ്റത്തേക്ക് പോകാട്ടൊ ''. നാണം കൊണ്ട് ചൂളിപ്പോയ ഫൈസലിന്റെ ദയനീയ ഭാവം കണ്ട് മണവാട്ടിയില് ഒരു ചെറു പുഞ്ചിരി വിടര്‍ന്നു. ആ ചെറു പുഞ്ചരി ഒളികണ്ണിട്ട് ഫൈസല് നുകര്‍ന്നു. ഇതെല്ലാം കണ്ട വല്ല്യുമ്മയ്ക്കാകട്ടെ സന്തോഷം കൊണ്ട് കണ്ണു നിറഞ്ഞു.\n''കുറച്ച് കസേലകള് വാടകക്കാര്‍ക്ക് ഇന്നു തന്നെ വേണമെന്ന് പറഞ്ഞിരുന്നല്ലോ. പന്തലിട്ടവരെ കാണുന്നുമില്ല. ഞാന് തന്നെ കൊണ്ടു കൊടുക്കാം ''. എല്ലാവരും അതു വേണ്ടെന്ന് പറഞ്ഞു. കൂട്ടുകാര് അവനെ തടഞ്ഞു. ഇതൊന്നും വക വയ്ക്കാതെ ഫൈസല് കുറേ കസേരകള് അവന്റെ വണ്ടിയില് കയറ്റി. ഫൈസലിന്റെ നിയന്ത്രണത്തില് നിന്നു കുതറി മാറി വണ്ടി അതി വേഗതയില് മുന്നോട്ടേക്ക് കുതിച്ചു. വണ്ടി കരിങ്കല് മതിലില് ചെന്നിടിച്ച് മറിഞ്ഞു. ഫൈസലും ഫൈസലിന്റെ ഉത്തരവാദിത്വങ്ങളും മോഹങ്ങളും സുന്ദര സ്വപ്നങ്ങളുമൊക്കെ കരിങ്കല്ലുകള്‍ക്കടിയില് ഞെരിഞ്ഞമര്‍ന്നു.\nഫൈസലിനും ഫൗസിയയ്ക്കും വേണ്ടി ഒരുക്കിയ ആ മണിയറക്കട്ടില് ഫൈസലിന്റെ മയ്യത്തുകട്ടിലായി മാറി. വെള്ളമുണ്ട് പുതച്ച് ഫൈസല് അതില് ഒറ്റയ്ക്ക് കിടന്നു.\nPosted by ശങ്കരനാരായണന് മലപ്പുറം at Wednesday, December 15, 2010\nഎന്റെ പേരാണല്ലോ നായകന് ....ഇത് പോലെ ഒന്നും അവതിരുന്നാല് മതിയായിരുന്നു ....\nമനുഷ്യന്റെ സ്വപ്നങ്ങളും പ്രതീക്ഷകളും... ഒന്നും നമുടെ കയ്യിലില്ലാത്ത ഈ ജീവിതവും\nഇതാണു ജീവിതം. ഇത്രയേ ഉള്ളു ജീവിതം.\nഇത് ഫൈസലിന്റെ മാത്രം കഥയല്ല, കുറച്ചു വ്യത്യാസങ്ങളുണ്ടാകുമെങ്കിലും,നമ്മുടെ സമൂഹത്തിന്റെ പൊതുവായൊരു കഥയാണ്.\nഈ കഥ ഹൃദയസ്പര്‍ശിയായി പറഞ്ഞുതന്നതിനു നന്ദി.\nസുദേഷ് എം രഘു said...\nവായിച്ചു. അഭിനന്ദനം. കഥ പറയാനുള്ള താങ്കളുടെ ഈ കഴിവില് സത്യം പറഞ്ഞാല് എനിക്ക് അസൂയയാണ്.\nജീവിതം, ഹാ! നല്ല കഥ!\nവാർത്തയറിഞ്ഞപ്പോഴുണ്ടായ ദു:ഖം കഥ വായിച്ചപ്പോഴും.\n'മണിയറ'യെക്കുറിച്ച് നല്ല അഭിപ്രായങ്ങളെഴുതിയ മാന്യ ബ്‌ളോഗര്‍മാരായ faisu madeena, ഹൈന, hafeez, ചിത്രകാരന്, സുദേഷ് എം.ആര്, ശ്രീനാഥന്, kalavallabhan, ശ്രീജിത്ത് കൊണ്ടോട്ടി എന്നിവര്‍ക്കും കഥ വായിച്ച് ഇഷ്ടപ്പെടുകയും ഇഷ്ടപ്പെടാതിരിക്കുകയും ചെയ്ത മറ്റു ബ്‌ളോഗര്‍മാര്‍ക്കും നന്ദി.\nഈ കഥയിലെ വിവരണങ്ങളെല്ലാം വെറും കഥ തന്നെയാണ്. ഫൈസല് തുടങ്ങിയ പേരുകളും സാങ്കല്‍പികം തന്നെ. പക്ഷേ, കല്യാണം ദിവസം തന്നെ നവ വരന് കഥയില് വിവരിച്ച അതേ സാഹചര്യത്തില് മരിച്ചത് വെറും കഥയല്ല; കുറെയേറെ വര്‍ഷങ്ങള്‍ക്ക് മുമ്പ് സംഭവിച്ചതു തന്നെയായിരുന്നു. പത്രവാര്‍ത്തയിലൂടെയുള്ള അറിവ് മാത്രമേയുള്ളു. മലപ്പുറം ജില്ലയിലെ പെരിന്തല്‍മണ്ണ താലൂക്കില്‍പ്പെട്ട മേലാറ്റൂരിലാണ് സംഭവം നടന്നത് എന്നാണ് എന്റെ ഓര്‍മ്മ. ജീവിതത്തിലൊരിക്കലും കാണാത്ത വ്യക്തിയുടെ ആ ദാരുണ മരണം നേരില് കണ്ടതുപോലെ എനിക്ക് ഇടയ്‌ക്കെങ്കിലും തോന്നുകയും അത് എന്റെ കണ്ണ് ഈറനണിയിക്കുകയും ചെയ്യുന്നതുകാണ്ടും, ദു:ഖം പങ്കുവച്ച് തീര്‍ക്കുക എന്ന വിചാരമുള്ളതുകൊണ്ടുമാണ് ഈ കഥയെഴുതിയത്. ഈ കഥാവതരണത്തിലെ രാഷ്ട്രീയം എനിക്കറിയില്ല. ഈ വിഷയമൊരു കഥയാക്കിയതില് തെറ്റുണ്ടെങ്കില് എന്നോട് ക്ഷമിച്ചാലും!\nമാന്യ ബ്‌ളോഗര് കാക്കരയുടെ വിവരമില്ലല്ലോ. എന്നോടു തെറ്റിയിരിക്കുന്നോ?\nഇന്നാണു ഞാന് താങ്കളുടെ ബ്ലൊഗിലേക്ക് കാലെടുത്ത് വെച്ചത്. ആദ്യത്തെ ലേഖനം (ചത്തുപോയ സാഹിത്യകാരന്മാര്) വായിച്ചപ്പോള് ബാക്കിയെല്ലാം വായിക്കണം എന്ന തോന്നല്. ഒന്നൊന്നായി വായിച്ചു കൊണ്ടിരിക്കുന്നു. ഈ കഥയുടെ പ്രമേയം നന്നായിരിക്കുന്നു. എങ്കിലും പറയാതെവയ്യ, ക്ഷമിക്കുക, താങ്കളുടെ ലേഖനങ്ങളാണ് കഥയെക്കാള് നല്ലത്.\nമുകളിലത്തെ പ്രസ്താവന തിരുത്തുന്നു. വായിച്ചു വായിച്ചു പുറകോട്ടുപോയപ്പോള് എന്‍റെ ഒരു പഴയ കമന്‍റ് താങ്കളുടെ പോസ്റ്റില് കണാനിടയായി (ഇസ്ലാമിന്റെ മഹത്വം ഭവിഷ്യ പുരാണത്തിലോ?). അപ്പോള് ഞാന് മുമ്പും ഇവിടെ വന്നിട്ടുണ്ട്\nശരിയാണ് കല്‍ക്കി. എന്റെ ഒന്നാമത്തെയിനം ലേഖനം തന്നെ. കഥ രണ്ടാമതേ വരുന്നുള്ളൂ.\nമീന്‍കാരിയും പൂക്കാരിയും ഒരു സവര്‍ണ കഥാകാരിയും\nജാതിയും ജാതിപ്പേരും ജാതി സംവരണവും കുറച്ച് മതവും\nപഞ്ചായത്ത് പ്രസിഡണ്ടിന്റെ അയിത്താചരണം


Indoor Plants Importance: ഇൻ‌ഡോർ പ്ലാൻസ് മനസ്സിനെ സ്വാധീനിക്കുമോ? - lifestyle - Malayalam News\nIndoor Plants Importance: ഇൻ‌ഡോർ പ്ലാൻസ് മനസ്സിനെ സ്വാധീനിക്കുമോ?\nUpdated 9:21 PM IST\nഇൻഡോർ പ്ലാൻസിന്റെ പ്രാധാന്യം കൂടിവരുന്ന സാഹചര്യമാണ് ഇപ്പോഴുള്ളത്. പ്രധാനമായും കോവിഡ് സമയത്ത് ഇതിന് വലിയ പ്രാധാന്യമാണ് ലഭിച്ചിട്ടുള്ളത്. മണിപ്ലാൻ് പോലെയുള്ളവയാണ് കൂടുതലായും വീടുകളിൽ സ്ഥാനം പിടിച്ചത്. ബോട്ടിൽ ആർട്ട് ചെയ്യുന്നവരുടെ പ്രധാന വിനോദമായി കുപ്പികളിലും അല്ലാതെയും സ്ഥാനം പിടിച്ച ഈ പച്ചത്തുരുത്തുകൾ മനുഷ്യന്റെ മാനസികാരോഗ്യത്തെ വളരെയധികം സ്വാധീനിക്കുന്നുണ്ടെന്നാണ് പഠനങ്ങൾ വ്യക്തമാക്കുന്നത്.\nആശങ്കകൾ അകറ്റും ഡിപ്രഷനും വിട\n2007ലെ പഠനങ്ങൾ പറയുന്നത് ചെടികളിലെ മണ്ണിൽ വളരുന്ന മൈക്കോബാക്റ്റീരിയം സെറോട്ടോണിൻ എന്ന രാസവസ്തു ഉൽപ്പാദിപ്പിക്കുന്നു. ഇത് മാനസികാവസ്ത മെച്ചപ്പെടുത്തുകയും ഉത്കണ്ഠ കുറയ്ക്കുകയും ചെയ്യുന്നു. അതുകൊണ്ട് ഇൻഡോർ പ്ലാൻഡുകൾ ഡിപ്രഷനുള്ള സാധ്യത കുറയ്ക്കുന്നു.\nഇൻഡോർ സസ്യങ്ങൾക്ക് സർഗ്ഗാത്മകത വർദ്ധിപ്പിക്കാനുള്ള കഴിവുണ്ടെന്നാണ് വിദഗ്ധർ പറയുന്നത്. ഒാഫീസുകളിലും സ്കൂളുകളിലും മുറികളിലും ഇത് വയ്ക്കുന്നത് മനസ്സ് കൂടുതൽ ഉൻമേഷത്തിലിരിക്കാനും കൂടുതൽ ക്രിയേറ്റീവ് ആയി ചിന്തിക്കാനും സഹായിക്കും.\nസ്ട്രെസ് ലെവൽ കുറയ്ക്കുന്നതിന്റെ സമാനമായ ഗുണങ്ങൾ അനുഭവപ്പെടുക മാത്രമല്ല, വ്യക്തമായി ചിന്തിക്കാനും വീട്ടിനുള്ളിലെ ഈ കൂട്ടുകാർ സഹായിക്കും.\nസസ്യങ്ങൾ നിങ്ങളുടെ മാനസികാരോഗ്യത്തിന് മാത്രമല്ല ഗുണം ചെയ്യുന്നത്; അവ ഗുണനിലവാരം മെച്ചപ്പെടുത്തുന്നുവെന്ന് നാസയുടെ പഠനങ്ങൾ തെളിയിച്ചിട്ടുണ്ട്. ഉദാഹരണത്തിന്, ചെടികൾക്ക് വായുവിൽ ഈർപ്പം ചേർക്കാൻ കഴിയും. എയർ ക്രാഫ്റ്റുകളിൽ പലപ്പോഴും പല ഇൻഡോർ പ്ലാൻഡുകളും ഉപയോഗിക്കുന്നത് ശ്രദ്ധിക്കപ്പെട്ട വസ്തുതയാണ്.\nപച്ചപ്പെന്നത് മനുഷ്യന്റെ ജീൻ ഒാർമ്മകളിൽ തങ്ങി നിൽക്കുന്ന ഒന്നാണ്. ഇത് തിരികെെ പ്രകൃതിയിലേക്ക് മടങ്ങാനുള്ള ത്വരയുണ്ടാക്കും. പച്ച നിറത്തിനുമുണ്ട് സവിശേഷതകൾ. മാനസികാരോഗ്യം കൂട്ടുന്ന നിറമാണ് പച്ച. ഇത് കണ്ണിനും മനസ്സിനും പോസിറ്റീവ് എനർജി തരുന്നതായും വിദഗ്ധർ ചൂണ്ടിക്കാട്ടുന്നുണ്ട്.\nമികച്ച ഏകാഗ്രതയും ഓർമ്മശക്തിയും\nമിഷിഗൺ സർവ്വകലാശാലയിൽ നിന്നുള്ള ഒരു ഗവേഷണ പഠനമനുസരിച്ച് സസ്യങ്ങൾക്ക് ചുറ്റും സമയം ചെലവഴിക്കുന്നത് ഓർമ്മ നിലനിർത്തൽ 20 ശതമാനം വരെ വർദ്ധിപ്പിക്കുമെന്ന് കണ്ടെത്തിയിട്ടുണ്ട്. ഒാർമ്മ നിലനിർത്തുന്നതിലും ശ്രദ്ധ കേന്ദ്രീകരിക്കാനും അവ സഹായിക്കും.


ആരോഗ്യമുള്ള കുട്ടികളാണോ സ്വപ്നം? എന്നാൽ പ്രഭാതഭക്ഷണം ഇങ്ങനെ നൽകാം - Rashtrabhoomi\nNo Comments on ആരോഗ്യമുള്ള കുട്ടികളാണോ സ്വപ്നം? എന്നാൽ പ്രഭാതഭക്ഷണം ഇങ്ങനെ നൽകാം\nതിരക്കേറിയ ജീവിതത്തിൽ കുഞ്ഞുങ്ങളുടെ ഭക്ഷണം പോലും ഇന്ന് പലരും മറക്കുന്നു, അല്ലെങ്കിൽ അത്ര പ്രാധാന്യം നൽകുന്നില്ല. നമ്മുടെ ഓരോ അവയവങ്ങള്‍ക്കും ഗ്രന്ഥികള്‍ക്കും ഓരോ പ്രവര്‍ത്തനങ്ങളാണുള്ളത്.\nനമ്മുടെ കുട്ടികളുടെ ആരോഗ്യം ശ്രദ്ധിക്കേണ്ടത് മാതാപിതാക്കളുടെ കടമയാണ്. ഓഫീസില് പോകണം, കുട്ടികളെ സ്കൂളില് അയയ്ക്കണം ഇതിനൊക്കെ സമയം വേണം.\nഅതിനിടയില് പ്രഭാതഭക്ഷണത്തില് ശ്രദ്ധയില്ലാതാകുന്നു. സ്കൂളിലേക്ക് പോകുന്ന കുഞ്ഞുങ്ങള്‍ക്ക് പ്രഭാതഭക്ഷണം നിര്‍ബന്ധമായും നല്‍കണം. പ്രഭാതഭക്ഷണത്തിന്റെ ആവശ്യകതയെക്കുറിച്ച് അറിയാം…\nബ്രേക്ക് ഫാസ്റ്റ് ബ്രെയിന് ഫുഡ്\nഏത് പ്രായത്തിലുള്ള ആയലും കുട്ടികളുടെ ശരിയായ രീതിയിലുള്ള ബുദ്ധിവികാസത്തിന് പ്രഭാതഭക്ഷണം കൂടിയേ തീരൂ. പ്രഭാതഭക്ഷണത്തിന് സമയമില്ല എന്നുപറഞ്ഞാണ് മിക്ക കുട്ടികളും സ്കൂളിലേക്കു പോകുന്നത്.\nഇതില് കുട്ടികളെ തെറ്റുപറഞ്ഞിട്ടു കാര്യമില്ല. കാരണം മാതാപിതാക്കളും ജോലിത്തിരക്കിനിടയില് പ്രഭാതഭക്ഷണം ഒഴിവാക്കുന്നതായിരിക്കും. ഒരു ഗ്ലാസ് പാലിലോ, രണ്ടു ബിസ്കറ്റിലോ, രണ്ടു കഷണം ബ്രെഡിലോ ഒരു പഴത്തിലോ കുട്ടികളുടെ പ്രഭാതഭക്ഷണം ഒതുങ്ങുന്നു. ഒരു ദിവസം നാം കഴിക്കുന്ന ഭക്ഷണത്തില് പ്രഥമസ്ഥാനമാണ് പ്രഭാതഭക്ഷണത്തിനുള്ളത്.\nരാവിലെ ബിസ്ക്കറ്റുകളിൽ മാത്രം പ്രഭാതഭക്ഷണം നിർത്തുന്ന കുട്ടികളുണ്ട്, മിക്ക കുട്ടികളും രാത്രി നേരത്തേ അത്താഴം കഴിക്കുന്നവരായിരിക്കും. പ്രഭാതഭക്ഷണം കഴിക്കാതിരുന്നാല് ഉണ്ടാകുന്ന ആരോഗ്യപ്രശ്‌നങ്ങള് വളരെ ഗുരുതരമാണ്. പ്രഭാതഭക്ഷണം ഒഴിവാക്കുന്നത് അമിതവണ്ണത്തിലേക്കു നമ്മുടെ കുട്ടികളെ എത്തിക്കുന്നു. ഡയറ്റിംഗിന്റെ പേരില്‍പോലും പ്രഭാതഭക്ഷണം ഒഴിവാക്കിക്കൂടാ.\nകുഞ്ഞുങ്ങൾ രാവിലെ എഴുന്നേറ്റ് ഉടന് വെറുംവയറ്റില് ഒന്നോ രണേ്ടാ ഗ്ലാസ് തിളപ്പിച്ചാറിയ വെള്ളം കുടിക്കുന്നത് ശരീരത്തില്‍നിന്നും വിഷാംശം നീക്കം ചെയ്യുന്നതിനു സഹായിക്കുന്നു. ഇതുവഴി മലബന്ധം ഇല്ലാതാക്കുന്നു.\nപോഷകസമൃദ്ധമായ ആഹാരരീതിയാണ് പ്രാതലിനായി തെരഞ്ഞെടുക്കേണ്ടത്. കുട്ടികളുടെ നിത്യേനയുള്ള പ്രഭാതഭക്ഷണത്തില് മാംസ്യം, അന്നജം, കൊഴുപ്പ്, ധാതുലവണങ്ങള് എന്നിവ ഉള്‍പ്പെടുത്തിയിരിക്കണം.\nഒരേരീതിയിലുള്ള പ്രഭാതഭക്ഷണം ഒഴിവാക്കി പലതരത്തിലുള്ള ധാന്യങ്ങള് ഉള്‍പ്പെടുത്തുന്നതുവഴി ധാരാളം നാരുകള് ശരീരത്തിനു ലഭിക്കുന്നു. ഉദാഹരണമായി അരി, ഗോതമ്പ്, സൂചി, ഓട്‌സ്, റാഗി, റവ എന്നിവ പ്രഭാതഭക്ഷണത്തില് ഉള്‍പ്പെടുത്തുക. കുട്ടികളെ സംബന്ധിച്ചു പാലും പാലുത്പന്നങ്ങളുമാണ് അവരുടെ പ്രധാന ആഹാരം.\nവളരുന്ന പ്രായത്തിലുള്ള കുട്ടികൾക്ക് ശരീരത്തിന് കൂടുതലായി ആവശ്യമുള്ള കാത്സ്യം, പ്രോട്ടീന് മുതലായവ പാലില്‍നിന്നും പാലുത്പന്നങ്ങളായ നെയ്യ്, വെണ്ണ, പനീര് എന്നിവയില്‍നിന്നും ലഭിക്കുന്നു.\nഅതുകൊണ്ട് പാല് ഒരു സമീകൃതാഹാരമാണ്. ശരീരനിര്‍മിതിക്കാവശ്യമായ മാംസ്യം, എല്ലുകളുടെ വളര്‍ച്ചയ്ക്കാവശ്യമായ ധാതുക്കള്, ആരോഗ്യദായകമായ ജീവകങ്ങള്, ഊര്‍ജം നല്കുന്ന പാല്‍കൊഴുപ്പും ലാക്‌റ്റോസില് അടങ്ങിയിരിക്കുന്നു.\nധാന്യങ്ങളുടെയും പയര് വര്‍ഗങ്ങളുടെയും മിശ്രണമാണ് എപ്പോഴും നല്ലത്. ഇതുവഴി ശരീരത്തിനാവശ്യമായ മാംസ്യം, അന്നജം, നാരുകള്, ബി വൈറ്റമിനുകള് എന്നിവ ലഭിക്കുന്നു. ഉദാഹരണമായി ഇഡലിയുടെയോ ദോശയുടെയോ കൂടെ സാമ്പാര് ഒരു കോമ്പിനേഷനായി തെരഞ്ഞെടുക്കുക.\nപ്രഭാതഭക്ഷണമായി പുട്ട്, അപ്പം, ഇടിയപ്പം, ചപ്പാത്തി ഇവയുടെ കൂടെ കടലക്കറി, ചെറുപയര്‍കറി, മുട്ടക്കറി അല്ലെങ്കില് വെജിറ്റബിള് കുറുമ ചേര്‍ക്കുക. ഇവയ്ക്കു പുറമെ ഒരു ഗ്ലാസ് പാലും ഏതെങ്കിലും ഒരു പഴവര്‍ഗങ്ങള്‍കൂടി ഉള്‍പ്പെടുത്തുക. ഇപ്പോള് കഴിക്കുന്ന പ്രഭാതഭക്ഷണം സമീകൃതമായി.\nശരീരത്തിനാവശ്യമായ പോഷണത്തിന്റെ നാലിലൊന്ന് നമ്മുടെ പ്രഭാതഭക്ഷണത്തില്‍നിന്നാണ് ലഭിക്കേണ്ടതെന്ന വസ്തുത മറക്കേണ്ട. കുട്ടികളുടെ താത്പര്യമനുസരിച്ച് ഭക്ഷണം പാചകം ചെയ്യുമ്പോള് അതില് പോഷകഘടകങ്ങള് ചേരുന്നുണേ്ടായെന്ന് ഉറപ്പുവരുത്തേണ്ടതാണ്. കുട്ടികളെ കൃത്യസമയത്തുതന്നെ പ്രഭാതഭക്ഷണം കഴിക്കാന് ശീലിപ്പിക്കുക.\nതണ്ണിമത്തന് മുറിക്കുന്നതിനു മുന്നേ വലിയ ശബ്ദത്തില് നുരയും പതയും


Kerala Weather Report 2020 May 13 Trivandrum Kozhikode Kochi-മേയ് 17 വരെ കേരളത്തിൽ ശക്തമായ മഴയ്ക്ക് സാധ്യത; ഏഴ് ജില്ലകളിൽ യെല്ലോ അലർട്ട്\nKerala Weather: മേയ് 17 വരെ കേരളത്തിൽ ശക്തമായ മഴയ്ക്ക് സാധ്യത; ഏഴ് ജില്ലകളിൽ യെല്ലോ അലർട്ട്\nമേയ് 13, 14, 17 തീയതികളിൽ ഇടിയോടുകൂടിയ ശക്തമായ മഴയ്ക്ക് സാധ്യതയുണ്ട്\nMay 13, 2020 4:24:25 pm\nKerala Weather: തിരുവനന്തപുരം: കനത്ത ചൂടിന് ആശ്വാസമായി കേരളത്തിന്റെ പല ഭാഗങ്ങളിലും ലക്ഷദ്വീപിലും മഴ ലഭിച്ചു. പത്തനംതിട്ട ജില്ലയിലെ കോന്നിയിലാണ് ഏറ്റവും അധികം മഴ റിപ്പോർട്ട് ചെയ്തത്, ഏഴ് സെന്റിമീറ്റർ. തിരുവനന്തപുരം സിറ്റി, തൊടുപുഴ എന്നിവിടങ്ങളിൽ ആറ് സെന്റിമീറ്റർ മഴയും തിരുവനന്തപുരം എപി, കോട്ടയം, ആര്യങ്കാവ്, കൊല്ലം കുരുടുമണ്ണിൽ എന്നിവിടങ്ങളിൽ നാല് സെന്റിമീറ്റർ വീതവും മഴ ലഭിച്ചു.\nവരും ദിവസങ്ങളിലും കേരളത്തിൽ സമാന കാലാവസ്ഥയായിരിക്കുമെന്നാണ് കാലാവസ്ഥ വകുപ്പ് അറിയിക്കുന്നത്. മേയ് 17 വരെ കേരളത്തിന്റെ വിവിധ ഭാഗങ്ങളിലും ലക്ഷദ്വീപിലും ശക്തമായ മഴയ്ക്ക് സാധ്യതയുണ്ട്. വരും ദിവസങ്ങളിൽ കൂടുതൽ പ്രദേശങ്ങളിൽ മഴ ലഭിക്കും. മേയ് 13, 14, 17 തീയതികളിൽ ഇടിയോടുകൂടിയ ശക്തമായ മഴയ്ക്ക് സാധ്യതയുണ്ട്. ഈ ദിവസങ്ങളിൽ7മുതൽ 11 സെന്റിമീറ്റർവരെ മഴ ലഭിച്ചേക്കും.\nമേയ് 16 വരെ കേരളത്തിൽ മഴ തുടരും. ഈ ദിവസങ്ങളിലെല്ലാം ഇടിമിന്നലും ശക്തമായ കാറ്റ് വീശിയടിക്കുമെന്നും മുന്നറിയിപ്പുണ്ട്. മണിക്കൂറിൽ 30-40 കിലോമീറ്റർ വേഗതയിലായിരിക്കും കാറ്റ് വീശിയടിക്കുക. ഇന്നും നാളെയും മറ്റന്നാളും കേരളത്തിലെ മുഴുവൻ ജില്ലകളിലും നേരിയ മഴ ലഭിക്കുമെന്നാണ് കാലാവസ്ഥ വകുപ്പ് റിപ്പോർട്ട്.\n2020 മെയ് 13: പത്തനംത്തിട്ട,എറണാകുളം,ഇടുക്കി.\n2020 മെയ് 14 : ഇടുക്കി\n2020 മെയ് 15 : ഇടുക്കി,മലപ്പുറം .\n2020 മെയ് 16: എറണാകുളം ,ഇടുക്കി ,തൃശ്ശൂർ ,പാലക്കാട്\n2020 മെയ് 17:എറണാകുളം ,ഇടുക്കി ,ആലപ്പുഴ,പാലക്കാട്\nഎന്നീ ജില്ലകളിൽ കേന്ദ്ര കാലാവസ്ഥ വകുപ്പ് യെല്ലോ അലേർട്ട് പ്രഖ്യാപിച്ചിരിക്കുന്നു.\nകഴിഞ്ഞ 24 മണിക്കൂറിനുളളിൽ കേരളത്തിൽ താപനിലയിൽ കാര്യമായ മാറ്റമില്ല. പാലക്കാട്, മലപ്പുറം, കോഴിക്കോട് ജില്ലകളിൽ താപനില ഉയർന്ന നിലയിലായിരുന്നു. പാലക്കാടാണ് ഇന്ന് ഏറ്റവും കൂടുതൽ ചൂട് രേഖപ്പെടുത്തിയത്, 38 ഡിഗ്രി സെൽഷ്യസ്.\nWeb Title: Kerala weather report 2020 may 13 trivandrum kozhikode kochi


എന്താണ് കാണപ്പാട്ട സമ്പ്രദായം ? - Boolokam\nHome INFORMATION എന്താണ് കാണപ്പാട്ട സമ്പ്രദായം ?\nഎന്താണ് കാണപ്പാട്ട സമ്പ്രദായം ?\nപൂർണ്ണ അവകാശമുള്ള വസ്തുക്കൾക്കാണ് കാണം എന്നു പറഞ്ഞിരുന്നത്. കാണം എന്ന വാക്കിന് നികുതി എന്നാണ് പൊതുവായ അർത്ഥം. പണയപ്പാട്ടം എന്നതു കൂടാതെ രൊക്കം പണം എന്ന അർത്ഥത്തിലും പ്രയോഗിക്കാറുണ്ട്. കാണം വിറ്റും ഓണം ഉണ്ണണം എന്ന ചൊല്ല് പ്രസിദ്ധമാണ്. ഇവിടെ തറവാട്ടു വസ്തു എന്നണർത്ഥം.കാണമുള്ളവൻ ധനവാൻ എന്ന് ഗുണ്ടർട്ടെഴുതി. പ്രാണങ്ങൾ നൽകുവൻ കാണങ്ങൾ പിന്നെയോ? എന്ന് കൃഷ്ണഗാഥയിൽ കാണാം. പാട്ടവസ്തു അല്ല സ്ഥിരാവകാശമുള്ള വസ്തു എന്നാണിവിടെ അർത്ഥം. കാണുക എന്നതിൽ നിന്നാണ് കാണം ഉണ്ടായതെന്നു ഗുണ്ടർട്ട്. കാണുക എന്നാൽ ഉണ്ടാക്കുക എന്നർഥം. കാണുതൽ= ഉണ്ടാക്കുതൽ. നിന്റെ അപ്പൻ കണ്ട വസ്തുക്കൾ നീയായിട്ടു കളയരുത് എന്നിങ്ങനെ പറയാറുണ്ട്, കാണം വസ്തു എന്നു പറഞ്ഞാൽ പൂർവ്വികസ്വത്ത്. പൂർവ്വിക സ്വത്തിനുടമ എന്ന അർത്ഥത്തിൽ കാണപ്പുലയൻ എന്നും പറഞ്ഞിരുന്നു.\nആധാരം അഥവാ പ്രമാണം എഴുതുമ്പോൾ അതിൽ വസ്‌തുവിന്റെ അവസ്ഥ പ്രതിപാദിക്കുന്നത് ഇപ്രകാരമാണ് – നീർകാണം, ഒപ്പുകാണം, കുഴിക്കാണം, നടുക്കാണം, ഒറ്റിക്കാണം, കുറ്റിക്കാണം. മലബാറിലെ രാജാക്കന്മാരുടെ പ്രധാന കാണവരുമാന ഇനങ്ങൾ അങ്കം, ചുങ്കം, പിഴ, കോഴ, തപ്പ്, പുരുഷാന്തരം, പുലയാട്ടു പെണ്ണുകാഴ്‌ച, ദത്തുകാഴ്‌ച, പൊന്നരിപ്പ്, അറ്റാലടക്കം, അടിമപ്പണം, തലപ്പണം, വലപ്പണം, ചങ്ങാത്തം, രക്ഷാഭോഗം എന്നിവയായിരുന്നു. കണ്ണൂരിലെ അറക്കൽ ബീബി തന്റെ ഗുദാമുകളിൽ വളർത്തിയിരുന്ന പൂച്ചകൾക്ക് തീറ്റി കൊടുക്കാനായി പൂച്ചക്കാണം എന്ന പ്രത്യേക നികുതി ഏർപ്പെടുത്തിയിരുന്നുവത്രേ. ഇന്ന് സേവന നികുതി ഈടാക്കുന്നതുപോലെ അക്കാലത്ത് വേശ്യാവൃത്തിക്കും നികുതി ഏർപ്പെടുത്തിയതായി കാണാം.\nകാണുക എന്ന ദ്രാവിഡ ശബ്ദത്തിൽ നിന്നായിരിക്കാം പദോല്പത്തി എന്നാണ് വില്യം ലോഗൻ രേഖപ്പെടുത്തുന്നത്. കഹാവണ എന്ന പ്രാകൃതപദത്തിൽ നിന്നാണ് കാണം എന്ന വാക്കുണ്ടായത് എന്ന് ഡോ.പി.എം.ജോസഫ് അഭിപ്രായപ്പെടുന്ന ഇയാൾ വസ്തുവിന്റെ യഥാർത്ഥ ഉടമയല്ല. പാടത്തെ സംബന്ധിക്കുന്നതാണ് പാട്ടം ആയത്. വീടകം വീടും കാടകം കാടും ആയതു പോലെ പാടകം അഥവാ കര അല്ലെങ്കിൽ തീരം പാടമായി. പാടത്തിൽ നിന്നുള്ള വരുമാനത്തിന്റെ വിഹിതം പാട്ടവും. ബ്രാഹ്മണനാണ് ജന്മി എങ്കിൽ കാണപ്പാട്ടവും മറ്റു ജാതിക്കാരാണ് ജന്മി എങ്കിൽ പിടിപാട് പാട്ടം എന്നുമാണ് പറയുക.\nമഹാശിലാകാലഘട്ടത്തിൽ തന്നെ വരുന്ന സംഘം കൃതികളിൽ നിന്ന് അക്കാലത്തെ ഉത്പാദനക്രിയയെക്കുറിച്ച് വിവരങ്ങൾ ലഭിക്കുന്നു. അക്കാലത്ത് കാർഷികവൃത്തിയിലേർപ്പെട്ടിരുന്നത് വെള്ളാളർ ആണ്. അഞ്ചു തിണകളിലുള്ളവർ പരസ്പര വിനിമയമാണ് അക്കാലത്ത് നടന്നിരുന്നത്. രാജാക്കന്മാർക്ക് കർഷകർ നേരിട്ട് പങ്ക് നലകണമായിരുന്നു. അത് ചിലപ്പോൾ കൊള്ളയായും മാറിയിരുന്നു. നാണയങ്ങൾ നിലവിലിരുന്നില്ല. എന്നാൽ നദീതടങ്ങൾ ഉപയോഗ്യമാക്കപ്പെട്ടതോടെ മറ്റു ജാതിക്കാർ മലകളിൽ നിന്ന് അങ്ങോട്ട് കുടിയേറിപ്പാർക്കുകയും ചെയ്തു. നദീതടങ്ങൾ കൃഷിയോഗ്യമാക്കിയത് ബുദ്ധജൈനമതക്കാരാണ്. ഇത് ക്ര്.വ. 5-11 നൂറ്റാണ്ടുകൾ വരെയായിരുന്നു. ഉത്പാദനരീതിക്ക് മാറ്റങ്ങൾ സംഭവിക്കുകയും തിണകളായുള്ള വിഭജനം അപ്രത്യക്ഷമാവുകയും ചെയ്തു. അതിരുകൾ നിശ്ചയിക്കപ്പെടാനും വിളവുകൾ നിർണ്ണയിക്കാനും തുടങ്ങിയത് ഇക്കാലത്താണ്. വെള്ളാളർ എന്ന ഉഴവർ തിരിഞ്ഞ് പല വിഭങ്ങളായി. കുടികൾ, അടിയാർ, കാരാളർ എന്നിവരായി പ്രധാനവിഭാഗങ്ങൾ. കാരാളരായിരുന്നു പ്രധാന കർഷകര്. നദീതടങ്ങളിലേയും മറ്റും ഭൂമികൾ ബ്രഹ്മണർക്കും ക്ഷേത്രങ്ങൾക്കും ദാനം ചെയ്തതോടെ കാരളർ ബ്രാഹ്മണര്ക്കധീനരായി. അതോടെ രാജാവിന് നൽകേണ്ടിയിരുന്ന പങ്ക് ഇവർക്കായി.\nജാതി സമ്പ്രദായം ആരംഭിച്ചതോടുകൂടി ബൗദ്ധികവ്യവഹാരങ്ങളിൽ ഏർപ്പെട്ടിരുന്ന നമ്പൂതിരിമാർക്കും രാജ്യഭാരം ചെയ്യുന്ന നാടുവാഴികൾക്കും പടനായകന്മാർക്കും വിളവിലെ ഒരു പങ്ക് കൊടുക്കുന്ന സമ്പ്രദായമുണ്ടായെന്നും അത് പിന്നീട് അവകാശമായെന്നുമാണ് വില്യം ലോഗൻ കരുതുന്നത് എന്നാൽ നൂറ്റാണ്ടു യുദ്ധത്തെയണ് ഇലം കുളം ഇതിന് കൂട്ട് പിടിക്കുന്നത്. ആ യുദ്ധത്തിനു ശേഷം ക്ഷേത്രരേഖകൾ നശിച്ചിരിക്കാമെന്നും രാജ്യഭരണം കാര്യക്ഷമമല്ലാതായതു മുതലെടുത്ത് നമ്പൂതിരിമാർ ഭൂവുടമകളായി എന്നുമാണ് അദ്ദേഹം കരുതുന്നത്. എന്നാൽ പി.കെ. ബാലകൃഷ്ണൻ നൂറ്റാണ്ടു യുദ്ധത്തെതന്നെ പാടെ എതിർക്കുന്നു\nപാട്ടത്തിന്റെ സ്വഭാവത്തിലും വൈവിധ്യങ്ങൾ വന്നു.വിളവിന്റെ ഒരു പങ്ക് സ്ഥിരമായി മൽകിപ്പോരുന്ന പാട്ടക്കാർ- അവരായിരുന്നു അധികവും.ചിലർ ഭൂമി പണയമെടുത്ത് കൃഷി ചെയ്തുവന്നുപണയ സംഖ്യയുടെ പലിശ കഴിച്ച് ബാക്കി വരുന്ന മിച്ച് ഔല്പന്നം പാട്ടമായി കൊടുക്കുന്ന ഏർപ്പാടും ഉണ്ടായി. ഇത് തെക്കൻ കേരളത്തിൽ ഒറ്റി എന്നും മറ്റു ഭാഗങ്ങളിൽ കാണം എന്നുമാണ് അറിയപ്പെട്ടിരുന്നത്. സാധാരണ ഒന്നു മുതൽ മൂന്നു വർഷത്തേക്ക് നൽകി വന്നിരുന്ന ഒറ്റി/കാണം പിന്നീട് ഒരു വ്യാഴവട്ടമായി വർദ്ധിച്ചു\nആരായാലും ശേഖരിച്ച ഭക്ഷ്യവസ്തു പൊതുസ്വഭാവത്തിൽ വീതം വയ്ക്കുന്ന പ്രാക് സോഷ്യലിസത്തിന്റെ മാതൃകയിലായിരുന്നു കേരളത്തിലെ സാമ്പത്തിക വ്യവസ്ഥകൾ. ഇത് ദേവാലയങ്ങളെ കേന്ദ്രീകരിച്ചായിരുന്നു. പിന്നീട് കുടുംബങ്ങൾ ഉണ്ടായി വരികയും സ്വകാര്യ സ്വത്തവകാശം ഉണ്ടായി വരികയും ഉല്പന്നത്തിലൊരംശം ദേവാലയത്തിനെന്ന നില വന്നു. അത് നൽകാതായപ്പോൾ ദേവൻ തന്നെ തന്റെ പങ്ക് സ്വീകരിക്കാനായി എത്തുന്ന രീതിയും വന്നു. പറയെടുപ്പ് എന്ന ആചാരം ഇതിന്റെ സ്മരണ നിലനിർത്തി ഇന്നും നടന്നു വരുന്നു നമ്പൂതിരിമാർക്ക് കൃഷി നിഷിദ്ധമായിരുന്നു. അവർക്ക് കലപ്പ , കാള എന്നിവ മൂലമുള്ള കൃഷി ഒഴിവാക്കണമെന്ന് വിധിയുണ്ട്. എന്നാൽ മറ്റു ബ്രാഹ്മണരിൽ നിന്ന് ഒറ്റപ്പെട്ട നിലപാട് സ്വീകരിച്ച അവർ സ്വീകരിച്ച സമ്പ്രദായമായിരിക്കണം ജന്മി സമ്പ്രദായം എന്നാണ് ഡോ. അജിത്ത്കുമാർ കരുതുന്നത്. അവർ നേരിട്ട് കൃഷി ചെയ്യാതെ ഇടത്തട്ടിൽ നായന്മാരെ കുടിയാന്മാരായി നിർത്തി ആപദ്ധർമ്മനുഷ്ഠിച്ചു.\nഭൂമിയുടെ ഗുണം നോക്കിയാണ് കാണം നിശ്ചയിക്കുക. ഇതിൽ പണത്തിന്റെ പലിശ കഴിച്ചുള്ള തുകയായ മിച്ചവാരം അഥവാ പുറപ്പാട് ജന്മിക്ക് നൽകണം. ജന്മിയുടെ കൈയിലെ ജന്മം ഭൂമി കാണക്കാരൻ കൈയേന്തിക്കഴിയുമ്പോൾ കാണംഭൂമിയാകുന്നു. സർക്കാർ രജിസ്റ്ററിലും നിലം കാണഭൂമിയായി പതിച്ചുവന്നു പട്ടയവും കാണക്കാരനായിരുന്നു.ആധാരത്തിൽ വ്യക്തമായി പറഞ്ഞിട്ടിലെങ്കിൽ 12 വർഷത്തേക്കാണ് കാലാവധി. ആദ്യകാലത്ത് 12 വർഷത്തേക്കായിരുന്നു കാണം നൽകിയിരുന്നതെങ്കിലും പിന്നീട് 24, 36 ,48 വർഷങ്ങളായിത്തീർന്നു. കാലക്രമേണം ഇത് സ്ഥിരമായി ഒരു കാണക്കാരന്റെ കൈയിലായിത്തീരുകയും ചെയ്തുവന്നു. എങ്കിലും 12 വർഷത്തിനു ശേഷം വീണ്ടും ഒരു നിശ്ചിത തുക വാങ്ങിക്കൊണ്ട് കാണപ്പാട്ടം പൊളിച്ചെഴുതാനുള്ള സ്വാതന്ത്ര്യം ജന്മിക്കുണ്ടായിരുന്നു. കാലാവധി കഴിഞ്ഞതിനുശേഷം കാണക്കാരുടെ തന്നെ കുടുംബാംഗങ്ങത്തിനു തന്നെ വീൺറ്റും ഭൂമി എഴുതിക്കൊടുക്കുമായിരുന്നു. പലകുടങ്ങളും പരമ്പരാഗതമായിത്തന്നെ കാണം ഭൂമികൾ കൈവശം വച്ചു. കാണാധാരം പൊളിച്ചെഴുതുമ്പോൾ ജന്മിയുടെ അവകാശങ്ങൾ കാണക്കാരൻ സംരക്ഷിക്കേണ്ടതുണ്ടായിരുന്നു. കാണക്കാരന് പാട്ടഭൂമി പണയം വെക്കുവാനും വിൽക്കാൻ തന്നെയും ജന്മിയുടെ സമ്മതത്തോടെ കഴിയുമായിരുന്നു. കാണം വിറ്റും ഓണം കൊള്ളണം എന്ന പഴഞ്ചൊല്ലിന്റെ ഉത്ഭവം അതാണ്. കൃഷിസംബന്ധമായും നിബന്ധനകൾ ഒന്നുമുണ്ടായിരുന്നില്ല. പലകുടുംബങ്ങളും കാണംഭൂമിയെ പരമ്പരാഗതമായി തന്നെ വച്ചു പോന്നു. കാലം ചെല്ലും തോറും കാണപ്പാട്ടക്കാരന്റെ കുടുംബവും കുടുംബക്ഷേത്രവും കാണംഭൂമിയിലായി. കാണക്കാരന്റെ കുടുംബപ്പേരുതന്നെ കാണംഭൂമിയുടെ പേരിലായി ബ്രാഹ്മണനോ ദേവസ്വമോ ജന്മിയായ ഭൂമി ജന്മംഭൂമിയായിരിക്കുമ്പോൾ നികുതിരഹിതമായിരുന്നെങ്കിലും കാണംഭൂമിക്ക് കാണക്കാരൻ നികുതി അടക്കേണ്ടതുണ്ടായിരുന്നു. രാജാക്കന്മാർ സ്ഥാനപ്പേരുകൾ നൽകിയിരുന്നതും കാണഭൂമിയുടെ നാമത്തിലായിരുന്നു\nപാട്ടപ്രമാണമെഴുതാൻ മണ്ഡപത്തും‍വാതുക്കൽ നിന്നും വാങ്ങേണ്ട രാജമുദ്രവച്ച ഓലയാണ് മുദ്രോല. രാജമുദ്രയില്ലെങ്കിൽ അതിനു പകരം വെള്ളോല എന്നു പറഞ്ഞിരുന്നു. (ഇന്നത്തെ മുദ്രക്കടലാസ്.ഉറപ്പിനു മുമ്പാട്ടമായി പാട്ടക്കാരനിൽ നിന്ന് മുൻ‍കൂറായി വാങ്ങിയിരുന്ന പണാമാണ് പാട്ടപ്പടി. പാട്ടപ്പതിവ്വാട, തലപ്പാട്ടമ്മ്മ്, മുപ്പാട്ടം, കണക്കാണം, മാരായപ്പാട്ടം, പാട്ടകറ്റി എന്നും ഇതിന് പേരുണ്ട്\nപാട്ടം പൊളിച്ചെഴുതുമ്പോൾ എഴുതുന്ന വാടക തുകയും ഓണക്കാഴ്ചയും അടങ്ങിയ തുകയാണ് മിച്ചവാരം. പന്ത്രണ്ടു വർഷത്തിലൊരിക്കൽ മിച്ചവാരം പൊളിച്ചെഴുതുമ്പോൾ ജന്മിക്ക് ഉയർത്താം. ഉയർത്തി എഴുതുന്ന മിച്ചവാരവും പഴയ മിച്ചവാരവും തമ്മിലുള്ള വ്യത്യാസമാണ് ഏറ്റർത്ഥം. മിച്ചവാരം ഉയർത്തി പുതുക്കിയാൽ കാണക്കാരൻ ഏറ്റർത്ഥം മാത്രം നൽകിയാൽ മതിയായിരുന്നു.ആധാരം പൊളിച്ചെഴുതുമ്പോൾ പുത്തനാധാരം പിടിക്കുന്ന ഓലയെ (അന്നത്തെ കടലാസ്) ഒപ്പുറവുമൊഴിയോല എന്നാണ് പറഞ്ഞിരുന്നത്.ആധാരം പുതുക്കുമ്പോൽ ജന്മിക്ക് നൽകേണ്ട വിഹിതം.ഓലയിൽ ആധാരം എഴുതുന്നതിനു ജന്മിയുടെ കാര്യസ്ഥൻ കാണക്കാരനിൽ നിന്നും ഈടാക്കിയിരുന്ന തുകയാണ് ഓലപ്പണം. പിൽക്കാലത്ത് ഓലപ്പണവും ജന്മിയുടെ അവകാശമായി.കാര്യസ്ഥൻ എഴുതിയ കാണാധാരം ഒപ്പുവെക്കുന്നതിനായി ജന്മി ഈടാക്കിയിരുന്ന തുകയാണ് തൂസിക്കാണം. തൂസിക്കാണം-ഒപ്പുതൂസി, ഒപ്പുകാണം എന്നിങ്ങനേയും അറിയപ്പെട്ടിരുനവടക്കൻ മലബാറിൽ ജന്മി വ്യവസ്തയുടെ ഭാഗമായി നിലനിന്നിരുന്ന ഒരു കാണം.പുനം കൃഷിക്ക് ഉപയോഗിക്കുന്ന സ്ഥലം ഒരുക്കുമ്പോൾ മുറിച്ച് മാറ്റിയ മരങ്ങളുടെ കുറ്റി എണ്ണിക്കണക്കാക്കി തീർച്ചപ്പെടൂത്തുന്ന കാണം.കാട് വെട്ടിത്തെളിച്ച് ചുട്ടെരിച്ചാണ് പുനം കൃഷി ചെയ്യുന്നത്\nഭൂമിയുടെ അവകാശം കരണസാധുതയോടെ ജന്മിയിൽ നിന്ന് കുടിയാനിൽ പ്രാപിക്കുന്ന ചടങ്ങാണിത്. അട്ടിപ്പേറിനു മുന്നായി മറ്റു ചില കരണങ്ങൾ ഉണ്ട്. അവ കഴിഞ്ഞാൺ അട്ടിപ്പേറ് നടക്കുന്നത് കുഴിക്കാണം- ഭൂമിയുടെ എട്ടിലൊന്നവകാശം ജന്മിക്ക് നഷ്ടപ്പെടുന്നു.\nഒറ്റി-ഭൂമിയുടെ പകുതി അവകാശം നഷ്ടപ്പെടുന്നു.ഒറ്റിക്കുമ്പുറം – നാലിൽ മൂന്നവകാശം നഷ്ടപ്പെടുന്നു.ജന്മപ്പണയം- ഭൂമിയുടെ മുക്കാലേ അരയ്ക്കാൽ (എട്ടിലേഴ്) അവകാശം നഷ്ടപ്പെടുന്നു.മേൽ പറഞ്ഞ അഞ്ചു കരണങ്ങൾ കഴിഞ്ഞാണ് ജന്മി അട്ടിപ്പേറ് നടത്തുക. അട്ടിപ്പേറ് നടക്കുന്നതു വരെ ജന്മിക്ക് സ്ഥലം വീണ്ടെടുക്കാം എന്നാൽ അട്ടീപ്പേറ് കഴിഞ്ഞാൽ അതിനുള്ള അവകാശമില്ല. സ്ഥലം പൂർണ്ണമായും കുടിയാന്റെ കീഴിലാകുന്നു. അട്ടിപ്പേറ് നടത്തുക എന്നത് ജന്മിയെ സംബന്ധിച്ചിടത്തോളം ദുഃഖകരമായ സംഭവമാണ്.കാണപ്പാട്ട സമ്പ്രദായത്തിൽ അനേകം മര്യാദകൾ നിലനിന്നിരുന്നു. അവയിൽ ഏറിയപങ്കും ജന്മി കാണക്കാരനിൽ നിന്ന് ഈടാക്കിയിരുന്നതാണ്\nജന്മിക്ക് ഓണക്കാലത്ത് നൽകേണ്ട അനുഭവങ്ങളാണ് ഓണക്കാഴ്ച, ഉൽപ്പന്നങ്ങളായിരുന്നു ഓണക്കാഴ്ചയായി നൽകേണ്ടിയിരുന്നത്. ജന്മി ദേവസ്വമാണെങ്കിൽ ക്ഷേത്രത്തിലെ ഉത്സവകാലത്തായിരുന്നു ഇത് നൽകേണ്ടത്, അപ്പോളിതിനു ഉത്സവക്കോപ്പെന്നോ ഉത്സവക്കാഴ്ചയെന്നോ പറഞ്ഞുവന്നു. ഇതും ഒരു പാട്ടവിഹിതമായി കണ്ടുവന്നു. ഈ പാട്ടവിഹിതം ലഭിച്ചില്ലങ്കിൽ ജന്മിക്ക് പലിശ ഈടാക്കാൻ അവകാശമുണ്ടായിരുന്ന ബ്രാഹ്മണജന്മിക്ക് കാണക്കാരൻ നൽകിയിരുന്ന പാട്ടവിഹിതമാണ് ആറുകാഴ്ച. ജന്മികുടുംബത്തിലെ ആറുവിശേഷാവസരങ്ങളിലായിരുന്നു ഇവ നൽകേണ്ടിയിരുന്നത്. ചോറൂണ്, ഉപനയനം, സമാവർത്തം, വേളി, പിണ്ഡം, മാസം തുടങ്ങിയവയായിരുന്നു അവ.ദേവസ്വംജന്മിക്ക് ക്ഷേത്രങ്ങളുടെ പുനർനിർമ്മാണം, ശുദ്ധികലശം തുടങ്ങിയ വിശേഷാവസരങ്ങളിൽ നൽകിയിരുന്ന പാട്ടക്കാഴ്ചയാണ് കളശ്ശവരി.പന്ത്രണ്ടുവർഷത്തിലൊരിക്കൽ കാണക്കാരൻ ജന്മിക്ക് നൽകിയിരുന്ന തുകയാണ് അടുക്കുവത്. പാട്ടം പൊളിച്ചെഴുതുമ്പോൾ നൽകുന്ന പണം അവകാശം എന്നു പറഞ്ഞിരുന്നു\nവെറും പാട്ടഭൂമിയിലെ കൃഷിയുടെ പ്രതിഫലം നിശ്ചയിച്ചു കാണമായി കണക്കാക്കിയാൽ അതു വെട്ടുകാണം അഥവാ ചമയക്കാണം എന്നറിയപ്പെട്ടിരുന്നു. കടം വാങ്ങിയ പണത്തിന്റെ രക്ഷക്കായി പാട്ടം വകവച്ച് കൊടുക്കുന്നതിന്റെ പാട്ടപ്പണയം എന്നാണ് പറയുക. പുനര്വായ്പയുടെ പലിശ മിച്ചവാരത്തിൽ നിന്നെടുക്കാൻ അനുവദിക്കുന്നതിനെ പുറങ്കടം അഥവാ പുറം വായ്പ എന്നറിയപ്പെട്ടു. കടം വാങ്ങിയ മുതലിന്റെ പലിശക്ക് പകരം വസ്തുവിന്റെ ആദായം കടം കൊടുക്കുന്നതിനെ ഉണ്ടറുതി എന്നും ഇത് തന്നെ മിച്ചവാരമില്ലാതെ കൊടുത്താൽ നേർപ്പണയം എന്നോ പലിശമടക്ക എന്നോ അറിയപ്പെട്ടിരുന്നു. കടം പണമായോ നെല്ലായോ രാജാവിൽ നിന്ന് പറ്റിയാൽ അതിന് ഉഭയം പലിശ നൽകേണ്ടതുണ്ട്. (ഉഭയത്തിന് തെക്കൻ തിരുവിതാം‌കൂറിൽ നെൽ‌വയൽ എന്നാണർത്ഥം) കടം വാങ്ങുമ്പോൾ ‘കടമുറി’യും ഒറ്റിയാകുമ്പോൾ ‘ഒറ്റിമുറി’യും നൽകണം. കടം വാങ്ങിയ തുകയുറ്റെ പലിശക്കു പകരം കുടിയാനിൽ നിന്ന് കട്ടേണ്ട മിച്ചവാരം നേരിട്ടു കൈപ്പറ്റിക്കൊള്ളാൻ ജന്മി കുടിയാനു നൽകുന്ന അനുവാദത്തെ കുടിയിരുമ്പാറ്റ, കുടിയിരുമ്പാട്, കുടിതരുമ്പാട് എന്നൊക്കെയാണ് പറഞ്ഞിരുന്നത്. വെറുമ്പാട്ടഭൂമിയിൽ കുടിയാന്റെ കൃഷിയായ കുഴിക്കൂടുകൾ വില നിശ്ചയിച്ചു കാണമായി ചാർത്തുന്ന അവകാശമാണ് കുഴിക്കാണം. ഭൂമിയുടെ വില നിഴ്ചയിച്ച് ഒറ്റി കൊടുക്കുന്നതിനെയാണ് ചേറാ ഒറ്റി, ഒറ്റി വാങ്ങിയ ഭൂമി മറ്റൊരാൾക്ക് വിൽകുന്നതിനെ ചിറ്റൊറ്റി എന്നൊക്കെ പറഞ്ഞിരുന്നത്.\nജന്മിമാരുടെ കൃഷിപ്പണിക്കു മേൽനോട്ടം വഹിച്ച് കുടുംബത്തിന്റെ ഭാഗമായിത്തീരുന്ന അവസ്ഥയെയാണ് അടിയായ്മ എന്ന് വിളിച്ചിരുന്നത്. ഉടമക്കും അടിമക്കും ഇടക്കാണ് അടിയാന്റെ സ്ഥാനം. അയാളുടെ കുടുംബം മുഴുവൻ ജന്മിയുടെ പരിചാരകർ ആയിരിക്കും. കൃഷിസ്ഥലം മറ്റൊരാൾക്ക് കൈമാറുകയാണെങ്കിൽ ആ കുടുംബം മുഴുവനും പുതിയ ആൾക്ക് അടിയാന്മാരായിത്തീരും. ഇത് പൊതുവായുള്ളതാണെങ്കിലും നമ്പൂതിരി കുടുംബങ്ങളിൽ പ്രത്യേക വ്യവസ്ഥയുണ്ടായിരുന്നു. നായർ കുടുംബങ്ങളാണ് അവിടെ സ്ഥിരമായി പരിചാരക വൃത്തി ചെയ്യേണ്ടിയിരുന്നത്. കുടുംബാങ്ങളെല്ലാം നമ്പൂതിരി ഇല്ലത്ത് വന്ന് നെയ്ക്കിണ്ടി വച്ച് അടിയായ്മ സ്ഥാനം സ്വീകരിച്ചിരിക്കണം. ഇതിനെ ഇല്ലത്ത് നായർ എന്നാണ് വിളിച്ചിരുന്നത്. നമ്പൂതിരിമാരുടെ ദൈനം ദിന ജീവിതത്തിൽ ശ്രൂദ്രനുള്ള സ്ഥാനം പ്രാധാന്യമർഹിച്ചിരുന്നു. നിരവധി വേളകളിൽ അവരുടെ സമ്മതവും പരിചരണവും നമ്പൂതിരിമാർക്ക് ആവശ്യമായിരുന്നു\nPrevious articleആണിനും പെണ്ണിനും രതിമൂർച്ഛയിലേക്ക് എത്താൻ ഒരുപോലെ കഴിവുണ്ടെന്നിരിക്കെ എന്ത് കൊണ്ട് പുരുഷന്റെ രതിമൂർച്ഛയും അതിലൂടെ കുഞ്ഞുണ്ടാകുന്നതും മാത്രമായി സെക്സ് നിന്ന് പോയി ?\nNext articleസമൂഹമാണ് ഇത്തരം ആത്മഹത്യകളുടെ ഉത്തരവാദികൾ


ebola nurse came to youtube - Malayalam Gizbot\nഎബോള നേഴ്‌സ് യൂട്യൂബിലെത്തി....!\n| Updated: Friday, October 17, 2014, 14:51 [IST]\nഎബോള വൈറസ് ബാധിച്ച അമേരിക്കന് നേഴ്‌സ് നിന ഫാം യൂട്യൂബില് എത്തി. ആസ്പത്രിയില് നിന്ന് സംസാരിക്കുന്ന വീഡിയോ ആണ് യൂട്യൂബില് അപ്‌ലോഡ് ചെയ്തിരിക്കുന്നത്. ടെക്‌സാസ് ഹെല്‍ത്ത് പ്രസ്ബിറ്റേറിയന് ഹോസ്പിറ്റലില് നിനയും ചികിത്സിക്കുന്ന ഡോക്ടറും തമ്മില് സംസാരിക്കുന്ന വീഡിയോ ആണിത്. 56 സെക്കന്റ് ദൈര്‍ഘ്യമുണ്ട് വീഡിയോക്ക്.\nയു.എസിലെ ആദ്യത്തെ എബോള രോഗിയെ ചികിത്സിച്ച സംഘത്തില് അംഗമായതിന് നന്ദി പറഞ്ഞാണ് ഡോക്ടര് നിനയുമായി സംസാരം ആരംഭിക്കുന്നത്. ചിരിച്ച് എല്ലാവരും മെരിലാന്‍ഡിലേക്ക് വരൂ ആഘോഷിക്കാമെന്നും നിന പറയുന്നു. ഇടയ്ക്ക് 'ഐ ലവ് യു ഗൈസ്' എന്നു പറഞ്ഞ് കരയുന്നുമുണ്ട് അവര്.\nതോമസ് എറിക് ഡങ്കന് എന്ന ലൈബീരിയക്കാരനെ ചികിത്സിച്ച നേഴ്‌സാണ് നിന. ഡങ്കന് മരിക്കുകയും ചെയ്തു. എബോള വൈറസ് ബാധിച്ചുവെന്ന് തിരിച്ചറിഞ്ഞതോടെ നിനയെ മെരിലാന്‍ഡിലെ നാഷണല് ഇന്‍സ്റ്റിറ്റിയൂട്ട് ഓഫ് ഹെല്‍ത്തിലേക്ക് മാറ്റുകയായിരുന്നു. ദൃശ്യം യൂട്യൂബിലിടാന് നിന തന്നെ പറയുകയായിരുന്നു.\n


മരിച്ച് വീഴുന്ന മക്കളോട് വിട ചോദിക്കുന്നവരും പറയുന്നവരും: സിറിയയില് നിന്നുള്ള കാഴ്ചകള്\n7 April 2017 9:00 AM GMT\nഒമ്പത് മാസം പ്രായമുള്ള തന്റെ ഇരട്ടക്കുട്ടികളെ നെഞ്ചോട് ചേര്‍ത്ത് പിടിച്ച് തലമുടിയില് വിരലോടിച്ച് അബ്ദേല് ഹമീദ് അല്‍യൂസഫ് പറയുന്നു എന്‌റെ മക്കളേ, നിങ്ങള്‍ക്ക് വിട...എന്നോട് യാത്ര പറയൂ. അബ്ദേലിന്റെ മക്കളായ ആയ എന്ന പെണ്‍കുട്ടിയും അഹമ്മദ് എന്ന ആണ്‍കുട്ടിയും കൊല്ലപ്പെട്ടത് രാസായുധ പ്രയോഗത്തിലാണ്. സിറിയന് പ്രസിഡന്റ് ബാഷര് അല് അസദിന്റെ സൈന്യമാണ് രാസായുധ പ്രയോഗം നടത്തിയതെന്നാണ് ആരോപണം. രാസായുധ പ്രയോഗത്തില് മരിച്ച് വീഴുന്ന മക്കളോട് വിട പറയുന്ന മാതാപിതാക്കളുടെ വേദനിപ്പിക്കുന്ന കാഴ്ചകളാണ് സിറിയയില്. അബ്ദേലിന്റെ കുടുംബത്തിലെ മറ്റ് 22 പേരെ അടക്കിയ സ്ഥലത്ത് തന്നെ മക്കളേയും അടക്കി.\nചൊവ്വാഴ്ച രാവിലെ 6.30ഓടെയാണ് റോക്കറ്റ് ആക്രമണമുണ്ടായത്. എന്നാല് കെട്ടിടങ്ങള്‍ക്കോ മറ്റോ സാധാരണഗതിയിലുണ്ടാകുന്ന തരത്തിലുള്ള നാശനാഷ്ടങ്ങളല്ല ഉണ്ടായത്. ഇതില് നിന്ന് തന്നെ ആക്രമണത്തിന്റെ സ്വഭാവം വ്യക്തമായിരുന്നു. അല്‍യൂസഫിന്റെ കുടുംബത്തെയാണ് ദുരന്തം ഏറ്റവുമധികം ബാധിച്ചത്. ശവശരീരങ്ങള് നിറച്ച വാനിലാണ് അല് യൂസഫ് എത്തിയത്. മക്കള്‍ക്ക് താന് അന്ത്യയാത്രാമൊഴി നല്‍കുന്നതിന്റെ വീഡിയോ പകര്‍ത്താന് ബന്ധുവിനോട് അബ്ദേല് അല്‍യൂസഫ് ആവശ്യപ്പെട്ടിരുന്നു.\nവ്യോമാക്രമണം നടന്നപ്പോള് രണ്ട് കുട്ടികള്‍ക്കും ജീവനുണ്ടായിരുന്നു. എന്നാല് 10 മിനിറ്റ് കഴിഞ്ഞ ശേഷം അവര്‍ക്ക് ബോധം നഷ്ടപ്പെട്ടു. കുട്ടികളെയും ഭാര്യയേയും ഡോക്ടര്‍മാരുടെ അടുത്താക്കിയ ശേഷം മറ്റ് ബന്ധുക്കളുടെ കാര്യം അന്വേഷിക്കാന് പോയതാണ് അല്‍യൂസസഫ്. രണ്ട് സഹോദരന്മാര്, അവരുടെ മക്കള്, അയല്‍ക്കാര്, സുഹൃത്തുക്കള് എല്ലാവരുടേയും മൃതദേഹങ്ങളാണ് അയാള് കണ്ടത്. തിരിച്ചെത്തിയപ്പോള് ഭാര്യയും മക്കളും മരിച്ചു പോയതായാണ് അല്‍യൂസഫ് അറിഞ്ഞത്. ്അബ്ദേല് അല് യൂസഫിന്റെ ആരോഗ്യാവസ്ഥയും മോശമാണ്.\n30 കുട്ടികളക്കം 80ലേറെ പേരാണ് സിറിയന് പട്ടണമായ ഖാന് ഷെയ്ഖൂണില് നടന്ന രാസായുധ ആക്രമണത്തില് കൊല്ലപ്പെട്ടത്. 20 പേര് സ്ത്രീകളാണ്. രാസായുധ പ്രയോഗം ഖാന് ഷെയ്ഖൂണിനെ ഒന്നടങ്കം തകര്‍ത്തിരിക്കുകയാണ്. അന്താരാഷ്ട്ര ഏജന്‍സിയെ വച്ചുള്ള സ്വതന്ത്രാന്വേഷണത്തില് മാത്രമേ കാര്യമുള്ളൂ എന്ന നിരീക്ഷകരും മനുഷ്യാവകാശ പ്രവര്‍ത്തകരും പറയുന്നു. 2013ല് വിമതരുടെ പിടിയിലുള്ള സിറിയന് പ്രദേശത്ത് നടത്തിയ രാസാക്രമണം ലോകവ്യാപകമായി വലിയ പ്രതിഷേധത്തിന് കാരമായിരുന്നു. നൂറ് കണക്കിന് ആളുകള് ആ ആക്രമണത്തില് കൊല്ലപ്പെട്ടു. രാസായുധ ശേഖരം നശിപ്പിച്ചതായി സിറിയ പ്രഖ്യാപിച്ചിരുന്നു. റഷ്യ മുന്‍കൈയെടുത്തുള്ള ധാരണ പ്രകാരമായിരുന്നു ഇത്. എന്നാല് പിന്നീടും ക്ലോറിന് ഗ്യാസ് ഉപയോഗിച്ചുള്ള ആക്രമണമുണ്ടായി. എന്നാല് കഴിഞ്ഞ ദിവസമുണ്ടായത് കൂടുതല് ശക്തമായ രാസായുധ ആക്രമണം തന്നെയാണെന്നാണ് തുര്‍ക്കിയില് നടത്തിയ പോസ്റ്റ്‌മോര്‍ട്ടങ്ങളില് തെളിഞ്ഞിരുന്നു.\nchemicalweapon death syria


ലീഡറുടെ പ്രേതം വിട്ടൊഴിയാത്ത കോണ്‍ഗ്രസ്സ്\n6 Jun 2018 8:35 AM GMT\nചാണ്ടി ചെന്നിത്തലാദികളെ ഹൈക്കമാൻഡ് ഡൽഹിയിലേക്ക് വിളിപ്പിച്ച സ്ഥിതിക്ക് കേരളത്തിൽ നിന്നും ഒഴിവുവരുന്ന രാജ്യസഭ സീറ്റിന്റെ കാര്യത്തിലും കെപിസിസി പ്രസിഡന്റ്, യുഡിഎഫ് കൺവീനർ എന്നീ കാര്യങ്ങളിലും ഉടനെ ഒരു തീരുമാനം ഉണ്ടാവും. ഒരുപക്ഷെ പ്രതിപക്ഷ നേതാവ് മാറണോ എന്ന കാര്യത്തിലും ഒരു തീരുമാനം ഉണ്ടായേക്കാം.\nയുഡിഎഫിലെ രണ്ടാമത്തെ വലിയ കക്ഷിയായ മുസ്ലിം ലീഗിന്റെ നേതാവ് പികെ കുഞ്ഞാലികുട്ടിയെയും ചർച്ചക്ക് വിളിച്ചിരിക്കുന്നു എന്നത് നൽകുന്ന സൂചന വളരെ വലുതാണ്. കെ എം മാണിയുടെ പാർട്ടിയെ യുഡിഎഫിൽ എടുക്കണമോ വേണ്ടയോ എന്ന കാര്യം ചർച്ച ചെയ്യാൻ വേണ്ടി മാത്രമായിരിക്കില്ല കുഞ്ഞാലിക്കുട്ടിയെ കൂടി ചർച്ചക്ക് ക്ഷണിച്ചിരിക്കുന്നത്. എഫക്ടീവ് ആയ ഒരു പ്രതിപക്ഷമാവാൻ കേരളത്തിൽ യുഡിഎഫിന് കഴിയുന്നില്ലെന്ന ആക്ഷേപം മുസ്ലിം ലീഗിനും ഉണ്ട്. പ്രതിപക്ഷം എഫക്ടീവ് ആകുന്നില്ലെന്നു പറയുമ്പോൾ അതിന്റെ പൂർണ ഉത്തരവാദിത്തം എല്ലാവരും രമേശ് ചെന്നിത്തലയുടെ തലയിൽ തന്നെയാണ് കെട്ടി വെക്കുന്നത്. പിണറായി സർക്കാരിന്റെ വീഴ്ചകളെ മാധ്യമങ്ങൾ പരമാവധി തുറന്നു കാണിച്ചിട്ടും അവ വേണ്ട രീതിയിൽ ഉപയോഗപ്പെടുത്തുന്ന കാര്യത്തിൽ പ്രതിപക്ഷ നേതാവ് അമ്പേ പരാജയമാണെന്നാണ് പൊതുവെയുള്ള വിലയിരുത്തൽ. കേരളത്തിലെ ഗ്രൂപ്പ് സമവാക്യങ്ങൾ മാറ്റി നിര്‍ത്തി ശക്തനായ ഒരു പ്രതിപക്ഷ നേതാവിനെ കണ്ടെത്തുക എന്ന അത്യന്തം വിഷമകരമായ ഒരു ജോലിയാണ് കോൺഗ്രസ് അധ്യക്ഷൻ രാഹുൽ ഗാന്ധിക്ക് മുന്‍പിലുള്ളത്. പ്രതിപക്ഷ നേതാവിനെയും യുഡിഎഫ് കൺവീനറെയും മാറ്റി പകരക്കാരെ തീരുമാനിക്കുന്ന വേളയിൽ തീർച്ചയായും ഉയരാനിടയുള്ള ഗ്രൂപ്പ് അടിസ്ഥാനപ്പെടുത്തിയുള്ള തർക്കങ്ങൾക്ക് തടയിടുക എന്ന ഒരു ഒരു ഗൂഢലക്‌ഷ്യം കൂടി കുഞ്ഞാലിക്കുട്ടിയെ കൂടി ചർച്ചക്ക് ക്ഷണിച്ചതിനു പിന്നിൽ ഉണ്ടായിക്കൂടായ്കയില്ല.\nതലപ്പത്തു എന്ത് മാറ്റം കൊണ്ടുവന്നാലും സംഘടനാ തിരഞ്ഞെടുപ്പ് എന്ന കീറാമുട്ടി അപ്പോഴും ബാക്കി നിൽക്കുന്നു. തൊലിപ്പുറത്തെ ചികിത്സ മാത്രം പോരെന്ന മുറവിളി പാർട്ടിയിൽ ഉയരാൻ തുടങ്ങിയിട്ട് കാലം ഏറെയായി. ഗ്രൂപ്പുകളെ തള്ളി കഴിഞ്ഞ തവണ വിഎം സുധീരനെ കൊണ്ടുവന്നപ്പോൾ നൽകിയിരുന്ന ഉറപ്പ് സംഘടനാ തിരെഞ്ഞെടുപ്പ് ഉടനെ നടത്തും എന്നതായിരുന്നു. എ, ഐ ഗ്രൂപ്പ് നേതാക്കളുടെ പാരയെ നേരിടാൻ സ്വന്തമായി ഒരു ഗ്രൂപ്പ് ഉണ്ടാക്കിയിട്ടും രക്ഷയില്ലെന്ന് കണ്ട് സുധീരൻ പിസിസി അധ്യക്ഷ പദം ഒഴിഞ്ഞു എന്നല്ലാതെ മറ്റൊന്നും ഇവിടെ നടന്നില്ല. വെളുക്കാൻ തേച്ചത് പാണ്ടായി എന്നു പറഞ്ഞത് പോലെ ഗ്രൂപ്പ് കൊണ്ട് വലഞ്ഞ കേരളത്തിലെ കോൺഗ്രസ് പാർട്ടിക്ക് സുധീരൻ വക ഒരു ഗ്രൂപ്പ് കൂടി ഉണ്ടായി എന്നു ചുരുക്കം.\nഅതിനിടെ പി ജെ കുര്യനെതിരെ കോൺഗ്രസിലെ യുവ എം എൽ എമാർ രംഗത്ത് വന്നതിനു പിന്നിലെ രഹസ്യം ഇപ്പോഴും പരമ രഹസ്യമായി തന്നെ തുടരുന്നു. നിലവിൽ വേലയും കൂലിയുമൊന്നും ഇല്ലാത്തവരല്ല വി ടി ബൽറാമും ഹൈബി ഈഡനും ഷാഫി പറമ്പിലും അനിൽ അക്കരയും റോജിയും ഒക്കെ. എല്ലാവരും എം എൽ എ മാർ. പോരെങ്കിൽ രാഹുൽ ബ്രിഗേഡിൽ പെട്ടവർ. പിന്നെന്തിനു ഇവർ കുര്യനെതിരെ പരസ്യമായി രംഗത്ത് വരണം? ഇവർക്കു പിന്നിൽ ആരോ ഉണ്ടെന്ന സംശയം ഉദിക്കുന്നത് അവിടെയാണ്. ഇതേ സംശയം ഇന്നലെ എഐസിസി ജനറൽ സെക്രട്ടറി കെസി വേണുഗോപാലും ഉന്നയിച്ചു കണ്ടു. പിജെ കുര്യനെതിരെ രംഗത്തു വന്ന ഹൈബി രാജ്യസഭയെ ഒരു വൃദ്ധസദനം ആക്കി മാറ്റരുതെന്നു പറഞ്ഞതിനൊപ്പം അനില് അക്കരെ താൻ വോട്ടു ചെയ്യില്ലെന്ന് കൂടി ഭീഷണി മുഴക്കുകയും ചെയ്തു.\nഇത് കേട്ടപ്പോൾ 2003ൽ ലീഡർ രാജ്യ സഭയിലേക്കു കോടോത്ത് ഗോവിന്ദൻ നായർ എന്ന തന്റെ വിശ്വസ്തൻ റിബൽ സ്ഥാനാർത്ഥിയാക്കി മത്സരിച്ച സംഭവമാണ് ഓര്‍മ്മ വന്നത്. 100 സീറ്റ് ഉണ്ടായിരുന്ന യുഡിഎഫ് അന്ന് രണ്ടു പേരെയാണ് മത്സരിപ്പിച്ചത്. വയലാർ രവിയും തെന്നല ബാലകൃഷ്ണ പിള്ളയും. അതിനിടയിലേക്കാണ് ലീഡർ തന്റെ വക ഒരു റിബലിനെക്കൂടി സംഭാവന ചെയ്തത്. രവിയും തെന്നലയും ജയിച്ചെങ്കിലും കോടോത്ത് അന്ന് 26 വോട്ടു പിടിച്ചു.\nഅതേ വര്‍ഷം തന്നെ നടന്ന എറണാകുളം ഉപതിരഞ്ഞെടുപ്പിലും ലീഡർ ഒരു കളി കളിച്ചു. താൻ നിർദ്ദേശിച്ച പേരുകൾ തള്ളിയ എകെ ആന്റണിയുടെ തീരുമാനത്തിന് ലീഡർ മറുപടി കൊടുത്ത് ആന്റണിയുടെ സ്ഥാനാർത്ഥിയുടെ തോൽവി ഉറപ്പ് വരുത്തിക്കൊണ്ടായിരുന്നു. ഇത്തവണയും കേരളത്തിൽ കോൺഗ്രസിൽ നിന്നും ഒരു റിബൽ സ്ഥാനാർഥി വരുമെന്നൊന്നും കരുതാൻ പറ്റില്ലെങ്കിലും ലീഡറുടെ പ്രേതം കോൺഗ്രസിനെ പൂർണമായും വിട്ടൊഴിഞ്ഞിട്ടില്ലെന്നു തന്നെ വേണം കാര്യങ്ങളുടെ പോക്ക് കാണുമ്പോൾ കരുതാൻ.\nakantony congress GroupWar Highcommand Karunakaran pjkurien youthrevolt


ലോകം യുദ്ധഭീതിയിലേക്കോ? ക്രൂഡോയിൽ വിലയിൽ വൻ വർധന. » Newsthen\nയുക്രൈന്- റഷ്യ സംഘര്‍ഷം ലോകമാകെ ആശങ്ക പരാതിയിരിക്കുകയാണ്. ഈ പ്രതിസന്ധി ഓഹരി വിപണിയെയും കനത്ത പ്രതിസന്ധിയിലേക്ക് തള്ളിവിടുകയാണ്.അതിനിടെ ആഗോള വിപണിയില് ക്രൂഡ് ഓയില് വില കുത്തനെ ഉയര്‍ന്നു. ഇന്ധന വിലയും ഉയർന്നേക്കാം\nബ്രെന്റ് ക്രൂഡ് ഓയിലിന്റെ വില 100 ഡോളറിന് അടുത്താണ്. യൂറോപ്പിലേക്കുള്ള ഇന്ധനത്തിന്റെ മൂന്നിലൊന്നും റഷ്യയാണ് നല്‍കുന്നത്. അതിനാല് തന്നെ യുദ്ധ സമാന സാഹചര്യം ക്രൂഡ് ഓയില് വില ഇനിയും വര്‍ധിപ്പിച്ചേക്കുമെന്നാണ് വിവരം.\nആറ് വര്‍ഷത്തിന് ശേഷമാണ് ക്രൂഡ് ഓയില് വില ഇത്രയും കുതിച്ചുയരുന്നത്. 2014 സെപ്റ്റംബറിലെ വര്‍ധനവിന് ശേഷം എണ്ണവില ബാരലിന് 100 ഡോളര് നിലവാരത്തിലെത്തുന്നത്. കഴിഞ്ഞ ദിവസങ്ങളില് ആഗോള തലത്തില് ഓഹരി വിപണിയെ പുറകോട്ട് വലിച്ചത് യുദ്ധഭീതിയായിരുന്നു. ഇന്ത്യയിലും ഇതിന്റെ ആഘാതം പ്രകടമായിരുന്നു. ക്രൂഡ് ഓയില് വില ഇനിയുമുയര്‍ന്നാല് പെട്രോള് ഡീസല് വില രാജ്യത്ത് വര്‍ധിക്കാനുള്ള സാഹചര്യമാണ് ഒരുങ്ങുന്നത്.\nനിലവില് വിവിധ സംസ്ഥാനങ്ങളില് അസംബ്ലി തെരഞ്ഞെടുപ്പ് നടക്കുന്നതിനാലാണ് ഇന്ധന വില ഉയരാത്തതെന്നാണ് കരുതപ്പെടുന്നത്. ആഗോള തലത്തില് എണ്ണ ഉല്‍പ്പാദനത്തിന്റെ പത്ത് ശതമാനം റഷ്യയില് നിന്നാണ്. അതിനാല് യുദ്ധവുമായി മുന്നോട്ട് പോകുന്നത് റഷ്യക്ക് മുകളില് ആഗോള തലത്തില് ഉപരോധം ശക്തിപ്പെട്ടാല് ക്രൂഡ് ഓയില് ലഭ്യത കുറയാനിടവരും.\nCrude Oil Price Russia- Ukraine Issue Stock Market\nഅഫ്ഗാന് ജനതയ്ക്ക് കൈത്താങ്ങുമായി ഇന്ത്യ


സാഹചര്യം മോശമായാല് ഇന്ത്യയുടെ ആണവായുധ നയത്തില് മാറ്റം വരുത്തുമെന്ന് രാജ്നാഥ് സിംഗ് : വെടിനിര്‍ത്തല് കരാര് ലംഘിച്ച പാകിസ്ഥാന് ശക്തമായ താക്കീത് - Rose Malayalam | Rose Malayalam\nUpdated on 16-08-2019 at 2:47 pm\nപൊഖ്‌റാന്: ആണവായുധം സംബന്ധിച്ച രാജ്യത്തിന്റെ പ്രഖ്യാപിതനയത്തില് വേണ്ടി വന്നാല് മാറ്റം വരുത്തുമെന്ന സൂചന നല്‍കി പ്രതിരോധമന്ത്രി രാജ്‌നാഥ് സിങ്. ആണവായുധം ആദ്യം പ്രയോഗിക്കില്ലെന്ന നയത്തില് മാറ്റം വരുത്തില്ലെന്ന് ഇപ്പോള് പറയാനാവില്ലെന്ന് അദ്ദേഹം പറയുന്നു. പൊഖ്‌റാനില് മാധ്യമ പ്രവര്‍ത്തകരോട് സംസാരിക്കുകയായിരുന്നു അദ്ദേഹം. ‘ഇന്നുവരെ ആണവായുധം ആദ്യം പ്രയോഗിക്കില്ലെന്നായിരുന്നു നമ്മുടെ നയം, എന്നാല് ഭാവിയില് ഇതില് മാറ്റം വരുത്തിയേക്കാം. അതെല്ലാം ഭാവിയിലെ സാഹചര്യങ്ങളെ അനുസരിച്ചിരിക്കും- അദ്ദേഹം മാധ്യമങ്ങളോട് പ്രതികരിച്ചു.\nപ്രതിരോധമന്ത്രിയുടെ മറുപടി മാധ്യമങ്ങളോടാണെങ്കിലും ഇത് പാക്കിസ്ഥാനുള്ള ശക്തമായ മുന്നറിയിപ്പ് കൂടിയാണ്. 73ാം സ്വാതന്ത്ര ദിനാഘോഷത്തിന് പിന്നാലെ അതിര്‍ത്തിയില് പാകിസ്ഥാന് വെടിനിര്‍ത്തല് കരാര് ലംഘനം നടത്തിയിരുന്നു. രണ്ടാം പൊഖ്റാന് സ്ഫോടനത്തിന് ശേഷമാണ് ഇന്ത്യ ആണവായുധം ആദ്യം പ്രയോഗിക്കില്ലെന്ന സമീപനം സ്വീകരിച്ചത്. പ്രതിരോധാവശ്യങ്ങള്‍ക്ക് മാത്രമായിട്ടായിരിക്കും ഇന്ത്യ അണുവായുധം പ്രയോഗിക്കുകയെന്നതായിരുന്നു 1999 ല് ഇന്ത്യ പുറത്തിറക്കിയ ആണവ നയം വ്യക്തമാക്കിയത്. 2010 ല് ദേശീയ സുരക്ഷാ ഉപദേഷ്ടാവായിരുന്ന ശിവശങ്കര് മേനോന് ആദ്യം പ്രയോഗിക്കില്ലെന്ന നയത്തെ, ആണവേതര രാജ്യങ്ങള്‍ക്കെതിരെ പ്രയോഗിക്കില്ലെന്ന രീതിയില് വ്യാഖ്യാനിച്ചിരുന്നു.\n2013 ല് അന്നത്തെ ദേശീയ സുരക്ഷ ഉപദേശ കൗണ്‍സില് അംഗമായിരുന്ന ശ്യാം സരണ് പറഞ്ഞത് ഇന്ത്യയ്ക്കെതിരെ ഏത് തരത്തിലുള്ള ആണവാക്രമണം ഉണ്ടായാലും വലിയ തോതില് രാജ്യം തിരിച്ചടിക്കുമെന്നായിരുന്നു. ആണാവായുധം ആദ്യം പ്രയോഗിക്കില്ലെന്നായിരുന്നു കഴിഞ്ഞ ലോക്സഭ തെരഞ്ഞെടുപ്പ് പ്രചാരണത്തിനിടയില് പ്രധാനമന്ത്രി മോദി പറഞ്ഞതും. കാശ്മീര് വിഷയത്തെ തുടര്‍ന്നുള്ള സംഘര്‍ഷാവസ്ഥ നിലനില്‍ക്കുന്ന സാഹചര്യത്തിലാണ് പുതിയ നയം മാറ്റ പ്രഖ്യാപനം പ്രതിരോധ മന്ത്രി രാജ്നാഥ് സിംങ് പ്രഖ്യാപിച്ചിരിക്കുന്നതെന്നത് ശ്രദ്ധേയമാണ്


കഞ്ചാവ് കേസിലെ പ്രതി വൈദ്യുത തൂണില് കയറി ആത്മഹത്യ ചെയ്തു – Malayalamtoday\nകഞ്ചാവ് കേസിലെ പ്രതി വൈദ്യുത തൂണില് കയറി ആത്മഹത്യ ചെയ്തു\nഎറണാകുളം: കഞ്ചാവ് കേസിലെ പ്രതി വൈദ്യുത തൂണില് കയറി ആത്മഹത്യ ചെയ്തു. കൊച്ചിയില് പിടിയിലായ പാലക്കാട് സ്വദേശി രഞ്ജിത്താണ് പൊലീസിന്റെ കയ്യില് നിന്നും കുതറി ഓടി വൈദ്യുത തുണിലേക്ക് വലിഞ്ഞു കയറി ആത്മഹത്യ ചെയ്തത്. കൊച്ചി അംബേദ്ക്കര് സ്റ്റേഡിയത്തിന് സമീപത്താണ് ദാരുണമായ സംഭവം നടന്നത്.\nകസ്റ്റഡിയിലെടുത്ത പ്രതിയുമായി പൊലീസ് മഹസര് തയ്യാറാക്കുന്നതിനിടെ ഇയാള് രക്ഷപെട്ട് ഓടുകയായിരുന്നു. പിന്നാലെ പൊലീസ് ഓടിയതോടെ വൈദ്യുത പോസ്റ്റിലേക്ക് കയറുകയായിരുന്നു. പിന്തിരിപ്പിക്കാന് പൊലീസ് ശ്രമിച്ചെങ്കിലും ഇയാള് വഴങ്ങിയില്ല. പൊലീസും നാട്ടുകാരും നോക്കി നില്‍ക്കെ ഇയാള് വൈദ്യുതി പ്രവഹിക്കുന്ന കമ്ബിയില് കിടക്കുകയായിരുന്നു. ഫയര്‍ഫേഴ്സെത്തി താഴെ ഇറക്കിയെങ്കിലും മരണം സംഭവിച്ചിരുന്നു.\nമൃതദേഹം എറണാകുളം ജനറല് ആശുപത്രിയിലേക്ക് മാറ്റി. ഇയാളില് നിന്നും മൂന്ന് കിലേ കഞ്ചാവ് പിടിച്ചെടുത്തുവെന്നാണ് പൊലീസ് നല്‍കുന്ന വിവരം. ജാമ്യം ലഭിക്കില്ലന്ന ഭയത്താലാണ് പ്രതി ആത്മഹത്യ ചെയ്തെന്നാണ് പ്രാഥമിക നിഗമനം. സംഭവത്തില് എറണാകുളം സെന്‍ട്രല് പൊലീസ് കേസെടുത്തു.\n‘കീഴ് വഴക്കം’ തെറ്റിച്ച ചരിത്രവിധിയില് ഇടതു മുന്നണിക്ക് തുടര് ഭരണം , സാധാരണക്കാരന് വേണ്ടത് കിറ്റും പെന്‍ഷനും; ഇത് പിണറായി വിജയം


ഒരു ലക്ഷം പുതിയ തൊഴില് സംരംഭങ്ങള്, 2000 വൈഫൈ ഹോട്‌സ്‌പോട്ടുകള്, വിലക്കയറ്റം നേരിടാന് 2,000 കോടി - roundupkerala.com\nHome Current Affairs ഒരു ലക്ഷം പുതിയ തൊഴില് സംരംഭങ്ങള്, 2000 വൈഫൈ ഹോട്‌സ്‌പോട്ടുകള്, വിലക്കയറ്റം നേരിടാന് 2,000 കോടി\nഒരു ലക്ഷം പുതിയ തൊഴില് സംരംഭങ്ങള്, 2000 വൈഫൈ ഹോട്‌സ്‌പോട്ടുകള്, വിലക്കയറ്റം നേരിടാന് 2,000 കോടി\nതിരുവനന്തപുരം: സംസ്ഥാനത്ത് ഒരു ലക്ഷം പുതിയ തൊഴില് സംരംഭങ്ങള് സൃഷ്ടിക്കുമെന്ന് ബജറ്റില് പ്രഖ്യാപനം. ജൂണില് പൂര്‍ത്തിയാകുന്ന കെ ഫോണ് പദ്ധതിയുടെ സഹായത്തോടെ 2000 വൈഫൈ ഹോട്‌സ്‌പോട്ടുകള് നടപ്പാക്കും. കെ ഫോണ് പദ്ധതിക്കായി 120 കോടി രൂപ വകയിരുത്തി.\n79 കിലോമീറ്റര് ദൈര്‍ഘ്യമുള്ള തിരുവനന്തപുരം റിങ്്റോഡ് പദ്ധതിക്കുള്ള ഭൂമി ഏറ്റെടുക്കലിനായി കിഫ്ബി മുഖേന 1000 കോടി രൂപ വകയിരുത്തി. ആറു ബൈപ്പാസ് റോഡുകള്‍ക്ക് 200 കോടി രൂപയും വകയിരുത്തി. 20 റോഡ് ജംഗ്ഷനുകള് വികസിപ്പിക്കാന് 200 കോടി രൂപ നീക്കി വച്ചു. കെ.എസ്.ആര്.ടി.സിയുടെ പുനരുജ്ജീവനത്തിനായി 1000 കോടി രൂപ ഈ വര്‍ഷം ചെലവിടും. 50 പമ്പുകള് കൂടി ആരംഭിക്കും. വിലക്കയറ്റം നേരിടാന് 2000 കോടി രൂപ വിനിയോഗിക്കുമെന്നും ബജറ്റ് പറയുന്നു.\nകുടുംബശ്രീയ്ക്കു 260 കോടി രൂപ. സിയാലിനു 200 കോടി രൂപ. വ്യവസായ മേഖലയ്ക്ക് 1226.66 കോടി രൂപ. കിന്‍ഫ്രയ്ക്കു 332 കോടി. ടെക്‌നോപാര്‍ക്ക് വികസനത്തിനു 26.6 കോടി. ഗതാഗത മേഖലയ്ക്ക് 1888 കോടി രൂപ. കൈത്തറി മേഖലയ്ക്കു 40 കോടി രൂപ. കയര് മേഖലയ്ക്കു 117 കോടി രൂപയും ബജറ്റില് വകയിരുത്തി.\nമരിച്ചീനിയില് നിന്ന് എഥനോള് നിര്‍മ്മിക്കാന് രണ്ടു കോടി രൂപ. ഇലക്‌ട്രോണിക് ഹാര്‍ഡ് വെയര് ഹബ്ബിനായി 28 കോടി രൂപ. സ്വകാര്യ വ്യവസായ പാര്‍ക്കുകള് പ്രോത്സാഹിപ്പിക്കാനായി 20 കോടി രൂപയും ബജറ്റില് അനുവദിച്ചു.\nPrevious articleസര്‍വകലാശാലകള്‍ക്കായി 200 കോടി, കണ്ണൂരില് പുതിയ ഐ.ടി. പാര്‍ക്ക്, നെല്ലിന്റെ താങ്ങുവില 28.50 രൂപ\nNext articleഭൂമിയുടെ ന്യായവില വര്‍ദ്ധിപ്പിക്കും, പഴയ വാഹനങ്ങള്‍ക്ക് ഹരിത നികുതി,2ലക്ഷം വരെ വാഹനങ്ങളുടെ നികുതി കൂട്ടും


കാശ്മീരില് സൈനിക ഡ്യൂട്ടിയില് ധോണി; ചിത്രം പുറത്ത് • ഇ വാർത്ത | evartha\nലോകകപ്പിന് ശേഷം ക്രിക്കറ്റില് നിന്ന് ഇടവേളയെടുത്ത് കാശ്‌മീരില് സൈനികസേവനം ചെയ്യുകയാണ് മുന് ക്യാപ്റ്റന് എം എസ് ധോണി. ഇദ്ദേഹം ദക്ഷിണ കശ്‌മീരില് ഡ്യൂട്ടി കഴിഞ്ഞ ദിവസം ആരംഭിച്ചിരുന്നു. കാശ്‌മീരില് നിന്ന് ധോണിയുടേതായി പുറത്തുവന്ന ഒരു ചിത്രം ഇപ്പോള് സോഷ്യല് മീഡിയയില് വൈറലാകുകയാണ്.\nഇന്ത്യന് സൈനികവേഷത്തില് ക്രിക്കറ്റ് ബാറ്റില് ഒപ്പിടുന്ന ധോണിയാണ് ചിത്രത്തിലുള്ളത്. ധോണിയുടെ സഹപ്രവര്‍ത്തകരെയും ചിത്രത്തില് കാണാം. പ്രമുഖ ദേശീയ മാധ്യമങ്ങള് ഇത് വാര്‍ത്തയാക്കിയിട്ടുണ്ട്.\nഈ മാസം 15 വരെ ധോണി കാശ്‌മീരില് തുടരുമെന്നാണ് റിപ്പോര്‍ട്ടുകള്. ഇന്ത്യന് ടെറിട്ടോറിയല് ആര്‍മിയില് ഓണററി ലഫ്റ്റനന്‍റ് കേണലാണ് എം എസ് ധോണി. ആര്‍മി ഡിവിഷന് 106 പാരാ ബറ്റാലിയനില് പട്രോളിങ്, ഗാര്‍ഡ്, ഔട്ട്‌പോസ്റ്റ് ചുമതലകള് നിര്‍വഹിക്കുന്ന ധോണി സൈനികര്‍ക്കൊപ്പമാണ് താമസിക്കുന്നത്.\nTopics: kashmir MS Dhoni


ഒമ്പത് ആരോഗ്യ പ്രവർത്തകർക്ക് കൊവിഡ്; ചാവക്കാട് താലൂക്ക് ആശുപത്രി അടച്ചു | Covid 19 thrissur chavakad hospital close down\nഒമ്പത് ആരോഗ്യ പ്രവർത്തകർക്ക് കൊവിഡ്; ചാവക്കാട് താലൂക്ക് ആശുപത്രി അടച്ചു\nThrissur, First Published 14, Jun 2020, 7:24 PM\nചാവക്കാട് താലൂക്ക് ആശുപത്രിയിലെ രണ്ട് നഴ്സുമാര്‍ക്കും മറ്റ് രണ്ട് ജീവനക്കാര്‍ക്കുമാണ് ഇന്ന് രോഗം സ്ഥിരീകരിച്ചത്. ആശുപത്രിയിലെ 161 ജീവനക്കാരില് ഒമ്പത് പേര്‍ക്കാണ് രോഗം ബാധിച്ചത്.\nതൃശൂര്: തൃശൂർ ജില്ലയിൽ ആരോഗ്യപ്രവർത്തകർക്ക് കൊവിഡ് പടരുന്നതില് ആശങ്ക. ഞായറാഴ്ച രോഗം സ്ഥിരീകരിച്ച ഏഴ് പേരിൽ നാല് പേരും ചാവക്കാട് ആശുപത്രിയിൽ പ്രവർത്തിച്ചവരാണ്. ഇതേ തുടര്‍ന്ന്, ചാവക്കാട് താലൂക്ക് ആശുപത്രി പൂര്‍ണമായി അടച്ചു. ജില്ലയിൽ സമ്പർക്കത്തിലൂടെ രോഗം പടർന്നവരിൽ 24 പേർ ആരോഗ്യപ്രവർത്തകരാണ്. ഇതിനിടെ ജില്ലയിൽ മൂന്ന് കണ്ടെയ്ന്‍മെന്റ് സോണുകൾ കൂടി പ്രഖ്യാപിച്ചു.\nജൂൺ പത്തിന് ചെന്നൈയിൽ നിന്നെത്തിയ പെരിഞ്ഞനം സ്വദേശിയായ 31 കാരൻ, മെയ് 26 ന് സൗദിയിൽ നിന്നെത്തിയ അഞ്ഞൂർ സ്വദേശിയായ 24 കാരൻ, ജൂൺ എട്ടിന് ചെന്നൈയിൽ നിന്നെത്തിയ എസ്എൻപുരം സ്വദേശിയായ അറുപതുകാരി, ചാവക്കാട് സ്വദേശികളായ 38, 42, 53, 31 പ്രായമുള്ള സ്ത്രീകളായ നാല് ആരോഗ്യ പ്രവർത്തകർ എന്നിവരുൾപ്പെടെ ഏഴ് പേർക്കാണ് ജില്ലയില് ഇന്ന് രോഗം സ്ഥിരീകരിച്ചത്. ഇതില് നാല് പേര് താലൂക്ക് ആശുപത്രിയിലെ ജീവനക്കാരാണ്.\nചാവക്കാട് താലൂക്ക് ആശുപത്രിയിൽ നിന്നും ഇതുവരെ ഒമ്പത് പേർക്കാണ് കൊവിഡ് സ്ഥിരീകരിച്ചത്. ഞായറാഴ്ച മാത്രം രണ്ട് നഴ്സിനും ഒരു ക്ലാർക്കിനും പിആർഒയ്ക്കും രോഗം സ്ഥിരീകരിച്ചു. ഇവിടെ നിന്നെടുത്ത 161 സാമ്പിളുകളിൽ 43 ഫലങ്ങൾ വരാനുണ്ട്. ഈ സാഹചര്യത്തിലാണ് ആശുപത്രി അടച്ചത്. അതേസമയം, തൃശൂരില് മൂന്ന് കണ്ടെയ്ന്‍മെന്റ് സോണുകൾ കൂടി പ്രഖ്യാപിച്ചു. അളഗപ്പനഗർ പഞ്ചായത്തിലെ 3,4വാർഡുകൾ, വെള്ളാങ്കല്ലൂർ പഞ്ചായത്തിലെ 15,16 വാർഡുകൾ, തോളൂർ പഞ്ചായത്തിലെ 12 ആം വാർഡ് എന്നിവയാണ് പുതിയ സോണുകൾ.\nനിലവില്, ജില്ലയില് 143 പേരാണ് കൊവിഡ് ചികിത്സയില് കഴിയുന്നത്. രോഗം സ്ഥിരീകരിച്ച തൃശൂർ സ്വദേശികളായ ഒമ്പത് പേര് മറ്റ് ജില്ലകളിലെ ആശുപത്രികളിലും ചികിത്സയിലാണ്. ജില്ലയില് ആകെ 12594 പേരാണ് കൊവിഡ് നിരീക്ഷണത്തിലുള്ളത്. വീടുകളില് 12401 പേരും ആശുപത്രികളില് 193 പേരുമാണ് നിരീക്ഷണത്തില് കഴിയുന്നത്. ഇന്ന് 16 പേരെ പുതിയതായി ആശുപത്രിയില് പ്രവേശിപ്പിച്ചു. അതേസമയം, ആകെ 66 പേര് രോഗം ഭേദമായി ആശുപത്രി വിട്ടു.\nLast Updated 14, Jun 2020, 8:23 PM


ഭാര്യയുടെ പേരില് കരഞ്ഞ മനുഷ്യന്! – Islam Padasala\nഎന്റെ ഒരു സുഹൃത്ത് ഒരിക്കലെന്നെ സന്ദര്‍ശിക്കുകയുണ്ടായി. അദ്ദേഹത്തെ ദുഖിതനും, വിഷണ്ണനുമായി കണ്ട ഞാന് അതിന്റെ കാരണം അന്വേഷിച്ചു. എന്റെ ചോദ്യം കേട്ടതും ആ മനുഷ്യന് തേങ്ങിക്കരയാന് തുടങ്ങി. അദ്ദേഹം പറഞ്ഞു ‘ശൈഖ്, എന്റെ ഭാര്യ രോഗബാധിതയാണ്. ദിവസങ്ങളായി ഞാന് അവളുടെ കൂടെ തന്നെയാണ്’.\nആ മനുഷ്യന് കരയുന്നത് കണ്ട് എനിക്ക് അല്‍ഭുതം തോന്നി. എന്നെ ഞെട്ടിച്ചുകൊണ്ട് നിമിഷങ്ങള്‍ക്കകം അദ്ദേഹം ബോധമറ്റ് വീണു.സല്‍സ്വഭാവിയും ദീനിനിഷ്ഠനുമായ വ്യക്തിയായിരുന്നു അദ്ദേഹം. അല്‍പം കഴിഞ്ഞ് ബോധം തെളിഞ്ഞപ്പോള് അദ്ദേഹം എന്നോട് ചോദിച്ചു. ‘ശൈഖ്, എന്റെ ഭാര്യയുടെ പേരില് ഞാന് ഇത്രമാത്രം കരയുന്നത് കണ്ട് നിങ്ങള്‍ക്ക് അല്‍ഭുതം തോന്നിയോ? അവളെക്കുറിച്ച് ഞാനറിയുന്നത് പോലെ നിങ്ങളറിഞ്ഞിരുന്നുവെങ്കില് നിങ്ങള്‍ക്ക് എന്റെ കരച്ചിലില് ഒരു അല്‍ഭുതവും തോന്നുകയില്ല.\n”ചെറിയ ഒരു ജോലി ചെയ്യുന്ന തീര്‍ത്തുംദരിദ്രനായ മനുഷ്യനായിരുന്നു ഞാന്. ജീവിതത്തിന്റെ രണ്ടറ്റവും കൂട്ടിമുട്ടിക്കാന് ഞാന് അങ്ങേയറ്റം പ്രയാസപ്പെട്ടിരുന്നു. അങ്ങനെയിരിക്കെ എന്റെ വിശ്വാസ്യതയും, നന്മയും കണ്ടറിഞ്ഞ ഒരാള് സ്വന്തം മകളെ എനിക്ക് വിവാഹം ചെയ്ത് തരാനാഗ്രഹിച്ചു.അങ്ങനെയാണ് എനിക്ക് ഈ വിവാഹജീവിതം സാധ്യമായത്. എന്റെ ജീവിതം എല്ലാ അര്‍ത്ഥത്തിലും സ്വര്‍ഗീയമാക്കി മാറ്റിയ സദ്‌വൃത്തയായ സ്ത്രീയായിരുന്നു അവള്. ഒരു ദിവസം അവളുടെ പിതാവ് എന്റെ അടുത്ത് വന്ന് പറഞ്ഞു ‘മോനേ, അല്ലാഹുവിനെ സൂക്ഷിക്കുക. ഭാര്യക്ക് റൊട്ടിയും ഉള്ളിയും കുരുമുളകുമൊക്കെ വാങ്ങിക്കൊടുക്കൂ. ഇറച്ചിയും മറ്റും അധികം നല്‍കരുത്. പഴങ്ങളും ഇറച്ചിയും കൊഴുപ്പും തിന്ന് മടുത്തിരിക്കുകയാണ് അവള്’.\nഇതുകേട്ട ഞാനാകെ അന്തംവിട്ടിരുന്നു. എന്താണ് പറയേണ്ടതെന്നറിയില്ലായിരുന്നു. അദ്ദേഹം പറഞ്ഞത് എനിക്ക് ഒട്ടും മനസ്സിലായതേയില്ല. ഒടുവില് ഭാര്യയെ കണ്ട് കാര്യമന്വേഷിക്കാനുറച്ചു. അവളുടെ മറുപടി കേട്ട എനിക്ക് കാലിനടിയില് ഭൂമി കറങ്ങുന്നത് പോലെ തോന്നി.\nഅവള് പറഞ്ഞു ‘ഞാന് വീട്ടില് ചെല്ലുമ്പോഴെല്ലാം അവരെനിക്ക് മാംസവും, പഴങ്ങളും മറ്റും ധാരാളമായി കൊണ്ട് വരും. ഞാനവ കഴിച്ച് മടുത്തിരിക്കുകയാണെന്ന് മറുപടി പറയുകയും ഒന്നും കഴിക്കാതിരിക്കുകയും ചെയ്യും. എനിക്ക് വേണ്ടതും അതിലധികവും എന്റെ ഭര്‍ത്താവ് വാങ്ങിത്തരാറുണ്ട് എന്നാണ് ഞാന് പറയാറ്. എനിക്കിപ്പോള് റൊട്ടിയും പച്ചക്കറിയും കഴിക്കാനാണ് ആഗ്രഹം എന്ന് കൂടി ഞാന് പറഞ്ഞു’.\nഎന്റെ വീട്ടില് മാസത്തില് ഒന്നോ രണ്ടോ തവണയല്ലാതെ അവള് മാംസം കണ്ടിട്ടു പോലുമില്ല എന്നതാണ് വസ്തുത. പുളിച്ച തൈരും, കുരുമുളകും പച്ചക്കറിയും തന്നെയാണ് എന്നും അവള് കഴിക്കാറുള്ളത്. ചിലപ്പോള് എനിക്കും അവള്‍ക്കും വിശപ്പടക്കാന് ആവശ്യമുള്ള ഭക്ഷണം പോലും ലഭിക്കാറില്ല. പക്ഷേ തന്റെ വീട്ടുകാര് ഭര്‍ത്താവിനെ ആദരിക്കണമെന്നും, അദ്ദേഹത്തെ വലിയവനായി കണക്കാക്കണമെന്നും അവള് വല്ലാതെ ആഗ്രഹിച്ചു. അതിന്റെ പേരില് വിശപ്പും കഷ്ടപ്പാടും സഹിക്കാനും, എന്നെ പഴിപറയാതിരിക്കാനും അവള് കരുതല്‍കാട്ടി. വളരെയധികം ക്ഷമയോടും സഹനത്തോടും കൂടി അവള് എന്റെ കൂടെ ജീവിച്ചു. ‘\nഇത്രയും പറഞ്ഞതിന് ശേഷം അദ്ദേഹം എന്നോട് ചോദിച്ചു. ‘ശൈഖ്, ഇപ്പോള് മനസ്സിലായില്ലേ, ഞാനെന്തിനാണ് കരഞ്ഞതെന്ന്. ഇത് ആ ഉത്കൃഷ്ടസ്വഭാവത്തിന്റെ ഒരു ചെറുഭാഗം മാത്രമാണ്. അവളുടെ മറ്റു സ്വഭാവഗുണങ്ങള് ഞാന് വിശദീകരിച്ചാല് താങ്കള്‍ക്ക് വിശ്വസിക്കാന് കഴിഞ്ഞെന്ന് വരില്ല’. ഇതുകേട്ട ഞാന് അദ്ദഹേത്തിന്റെ തല കൈ കൊണ്ട് ഉയര്‍ത്തിയതിന് ശേഷം അവര്‍ക്ക് വേണ്ടി പ്രാര്‍ത്ഥിച്ചു.\nആ മനുഷ്യന്റെ കഥ കേട്ടപ്പോള് എന്റെ കണ്ണുകള് ഞാനറിയാതെ നിറഞ്ഞൊഴുകി. എത്ര മഹതിയായ ഭാര്യയെയാണ് അദ്ദേഹത്തിന് ലഭിച്ചിരിക്കുന്നത് എന്നതില് എനിക്ക് വല്ലാത്ത സന്തോഷം അനുഭവപ്പെട്ടു. തന്റെ നാഥന്റെ തൃപ്തി കാംക്ഷിച്ച് ഭര്‍ത്താവിന്റെ തൃപ്തി നേടിയെടുത്ത് വിഷമങ്ങള് സഹിച്ച് ജീവിച്ച ആ സ്ത്രീയില് നിന്ന് തന്നെയാണ് നാം പാഠം ഉള്‍ക്കൊള്ളേണ്ടത്.\nശൈഖ് അബൂഇസ്ഹാഖ് അല്‍ഹുവൈനി


PM CARES FUND Archives - Malayalamleadnews\nHome PM CARES FUND\nന്യൂഡല്‍ഹി: പി.എം കെയേഴ്സ് ഫണ്ടിലേക്ക് സംഭാവന ചെയ്തത് ആര്.ബി.ഐയും എല്.ഐ.സിയും ഉള്‍പ്പെടെയുള്ള പൊതുമേഖലാ സ്ഥാപനങ്ങള്. 204.75 കോടി രൂപയാണ് സംഭവാനയായി നല്‍കിയത്. പി.എം കെയേഴ്സ് ഫണ്ടുമായി ബന്...\tRead more\nപി.എം കെയേഴ്സ് ഫണ്ടിലേക്ക് വകമാറ്റിയത് 2,105 കോടി രൂപ; മാറ്റിയത് പൊതുമേഖല സ്ഥാപനങ്ങളുടെ ഫണ്ട്\nന്യൂഡല്‍ഹി: പി.എം കെയേഴ്സ് ഫണ്ടിലേക്ക് പൊതുമേഖല സ്ഥാപനങ്ങളുടെ സാമൂഹിക പ്രതിബദ്ധത ഫണ്ടിനത്തിലെ 2,105 കോടി രൂപ വകമാറ്റിയതായി റിപ്പോര്‍ട്ട്. വിവരാവകാശ നിയമം ബാധകമല്ലാത്ത പി.എം കെയേഴ്സ് ഫണ്ടിലേക...\tRead more\nമടങ്ങിവരവ് അറിയിച്ച് ദിവ്യ; ഉന്നംവെച്ചത് പി.എം കെയര് ഫണ്ടിനെ; വൈറലായി ട്വീറ്റ്\nന്യൂഡല്‍ഹി: നീണ്ട ഇടവേളക്ക് ശേഷം സോഷ്യല് മീഡിയയില് തിരിച്ചെത്തിരിക്കുകയാണ് കോണ്‍ഗ്രസിന്റെ മുന് എം.പിയും സോഷ്യല് മീഡിയ ഹെഡുമായിരുന്ന ദിവ്യ സ്പന്ദന. രണ്ടാഴ്ച മുമ്പ് സോഷ്യല് മീഡിയകളില് സജ...\tRead more\nന്യൂഡല്‍ഹി: പി.എം കെയര് ഫണ്ട് പാര്‍ലമെന്റ് കമ്മിറ്റി ഓഡിറ്റ് ചെയ്യമെന്ന ആവശ്യം തടഞ്ഞത് എന്തുകൊണ്ടാണെന്ന് അറിയാമെന്ന് കോണ്‍ഗ്രസ് നേതാവ് രാഹുല് ഗാന്ധി. പി.എം കെയര് ഫണ്ടിലേക്ക് വന്ന പണം ആരാണ...\tRead more\nന്യൂഡല്‍ഹി: പി.എം കെയേഴ്‌സ് ഫണ്ട് പാര്‍ലമെന്റ് കമ്മിറ്റി ഓഡിറ്റ് ചെയ്യണമെന്ന കോണ്‍ഗ്രസ് ആവശ്യത്തെ തടഞ്ഞ് ബി.ജെ.പി. കൊവിഡ് 19, പി.എം. കെയേഴ്‌സ് ഫണ്ട് തുടങ്ങിയ വിഷയങ്ങളില് ജനഹിതം അറിഞ്ഞ് പ്രവ...\tRead more


കുഞ്ഞന്‍സ് ലോകം: ഉറക്കം..!\nഉറക്കം എന്നത് എനിക്ക് ഏറ്റവും ദിവ്യമായ അനുഭൂതി നൽകുന്ന ഒന്നാണ്. ഉറക്കം വേണോ കാശ് വേണോന്ന് എന്നോട് ചോദിച്ചാൽ നിസ്സംശയം പറയും ഉറക്കം മതിയെന്ന്..\nഓർമ്മ വച്ച കാലം മുതൽ ഇളയ കുട്ടിയായ ഞാൻ അമ്മയോടൊപ്പമായിരുന്നു ഉറക്കം. അമ്മയും ഞാനും കട്ടിലിലും പെങ്ങൾ കട്ടിന്റെ അടിയിലും. അച്ഛനും ചേട്ടന്മാരും അപ്രത്തെ മുറിയിൽ. അമ്മയും ഞാനും ഒരുമിച്ച് കിടന്നുറങ്ങുന്നത് ഡിഗ്രി പഠന കാലം വരെ തുടർന്നിരുന്നു. ഇടക്ക് പ്രീഡിഗ്രി കാലഘട്ടത്തിൽ ഞാനൊരു ഒത്ത യുവാവായി മാറിയെന്ന തോന്നലുണ്ടാകുകയും അമ്മയിൽ നിന്നും മാറി കിടക്കാൻ ആരംഭിക്കുകയും ചെയ്തിരുന്നു. പക്ഷെ എന്തോ കുറെ നാൾ കഴിഞ്ഞപ്പോൾ വീണ്ടും അമ്മയ്ക്കരികിൽ വന്ന് കിടപ്പു തുടങ്ങി. അമ്മയ്ക്ക് കിടന്നുറങ്ങുമ്പോൾ ശരീരത്തിൽ തൊടുന്നത് ഇഷ്ടമല്ലായിരുന്നു. അതുകൊണ്ട് അനങ്ങാതെ ഒരേ പോസിൽ കിടന്നുറങ്ങി ശീലമായതിനാൽ ഇപ്പോഴും ഉറക്കം നീണ്ടു നിവർന്നാണ് ഉറങ്ങുന്നത്. അതുപോലെ അമ്മയുടെ ശീലം എനിക്കും പകർന്നുകിട്ടിയിട്ടുണ്ട് എന്റെ ശരീരത്തിലും ഉറക്കത്തിൽ ആരെങ്കിലും തൊടുന്നത് ഇഷ്ടമല്ല.\nസ്കൂളിൽ പഠിക്കുമ്പോൾ പഠിക്കാൻ പറഞ്ഞ് ചേട്ടന്മാരൊ അച്ഛനൊ ഒച്ചവച്ചാൽ ബുക്ക് തുറക്കുമ്പോൾ തന്നെ ഉറക്കം ഓടിവരും, സത്യമായിട്ടും ഞാൻ പഠിക്കണമെന്ന് വിചാരിച്ചാലും ഉറക്കം എന്ന അതിനു അനുവദിക്കില്ല..\nസ്കൂൾ കാലഘട്ടത്തിൽ നേരത്തെ കിടക്കുകയും വൈകി എണീക്കുകയുമായിരുന്നു രീതി, എങ്കിലും, ശനി ഞായർ ദിവസങ്ങളിൽ റേഡിയോ സ്റ്റേഷൻ തുറക്കുന്ന ആ ശ്രവ്യ സുന്ദരമായ ട്യൂണിങ്ങിന്റെയൊപ്പം ഞാനും എഴുന്നേൽക്കും. ഇനിയിപ്പൊ റേഡിയൊ ഇല്ലെങ്കിലും സൂര്യോദയമൊക്കെ ഉണ്ടെന്നറിയുന്നത് ശനി ഞായർ ദിവസങ്ങളിലും കശുമാവും മാവും പൂത്തുലഞ്ഞ് അതിന്റെ പഴങ്ങൾ പഴുത്ത് വീഴാറാകുമ്പോഴുമാണ്.\nബാലരമയും പൂമ്പാറ്റയും വായിച്ച് ഉറങ്ങുന്നതും ഒരു ഹരമായിരുന്നു.\nമഴക്കാലത്ത് ഇടിവെട്ടും ജനലിലൂടെ ഊത്തലും അടിക്കുമ്പോൾ അത് ഏതു സമയമാണെങ്കിലും കിടന്നുറങ്ങാൻ എനിക്ക് ഭയങ്കര ഇഷ്ടമായിരുന്നു. ഇന്നും അങ്ങിനെ അവസരമുണ്ടെങ്കിൽ ഞാൻ മഴയുടെ ഊത്തൽ(മഴവെള്ളത്തിന്റെ സ്പ്രേ) ആസ്വദിച്ചുകൊണ്ട് ജനലിലൂടെ വെളിയിലേക്ക് നോക്ക് മഴയുടെ സംഗീതം ആസ്വദിച്ച് അങ്ങിനെ കിടന്നുറങ്ങും.\nകോളേജ് കാലഘട്ടങ്ങളിൽ ഉറക്കം കുറവായിരുന്നു. എന്നിരുന്നാലും പരീക്ഷാ സമയങ്ങളിൽ പുലർച്ചെ പഠിക്കാനായി എഴുന്നേൽക്കുമ്പോൾ ഉറക്കത്തെ ഓടിക്കാനായി തണുത്ത വെള്ളത്തിൽ കാല് വച്ചിരിക്കാറുണ്ടായിരുന്നു. എന്നാൽ കട്ടൻ കാപ്പി ഉറക്കത്തിനു മുന്നിൽ സുല്ലിടുമായിരുന്നു.\nജോലി കിട്ടിയത് മാർക്കറ്റിങ് രംഗത്തായതിനാൽ, ഉച്ചയൂണ് കഴിഞ്ഞാൽ ആ ഏരിയയിൽ ഏതെങ്കിലും ബന്ധു ജനത്തിന്റെയൊ കൂട്ടുകാരന്റെ വീടുണ്ടെങ്കിൽ കുറച്ചു നേരം ഉറങ്ങാനായി പത്തൊ പതിനഞ്ചൊ കിലോമീറ്റർ ദൂരം താണ്ടാൻ യാതൊരു മടിയുമില്ലായിരുന്നു. ചിലപ്പോൾ ഈ അവസരം ഉണ്ടായില്ലെങ്കിൽ മനോരമയിലൊ മാതൃഭൂമിയിലൊ കിടന്നുറങ്ങും..!\nഇവിടെ ബഹ്‌റൈനിൽ എത്തിയപ്പോൾ ഉച്ച ഇടവേള ധാരാളമുള്ളതിനാൽ ഊണു കഴിഞ്ഞ് പത്തുമിനിറ്റിനു ശേഷം ഒന്നോ രണ്ടോ മണിക്കൂർ ഉറങ്ങും. ഇങ്ങനെ ഉറങ്ങുമ്പോൾ ചെറിയ ശബ്ദം പോലും എന്നെ അലോസരപ്പെടുത്തും. ആയതിനാൽ എത്ര തണുപ്പുണ്ടെങ്കിലും ഏസി ഓൺ ചെയ്തിടും എന്തുകൊണ്ടെന്നാൽ ഏസിയുടെ മുരൾച്ചയാൽ കുട്ടികൾ ഒച്ചയെടുക്കുന്നതിന്റെയൊ താഴെ വണ്ടികൾ പോകുന്നതിന്റെയൊ ശബ്ദം കേൾക്കേണ്ടി വരില്ലെന്നുള്ളതാണ്.\nഇപ്പോൾ എത്ര അതിരാവിലെ വേണമെങ്കിലും ഉണരാം എന്നാൽ പ്രഭാത ഭക്ഷണം കഴിച്ച്(അവധി ദിവസങ്ങളിൽ) കുറച്ച് നേരം ഉറങ്ങാൻ പറ്റിയാൽ ഇതിൽ പരം സന്തോഷം മറ്റൊന്നുമില്ല. എന്നാൽ സ്കൂൾ കാലഘട്ടത്തിനു ശേഷം ദീർഘമായ ഉറക്കം ഉണ്ടായിട്ടില്ല, ഇഷ്ടവുമല്ല. രാവിലെ ഏഴുമണിയിൽ കൂടുതൽ (എത്ര വൈകി കിടന്നാലും) ഉറങ്ങിക്കിടക്കാൻ സാധിക്കുകയില്ല.\nകലശലായ ഉറക്കഭ്രാന്തുള്ളതിനാൽ ഇഷ്ടപ്പെട്ട അവസരങ്ങൾ ധാരാളം നഷ്ടപ്പെട്ടിട്ടുണ്ട്. കല്യാണങ്ങൾ, കളികൾ, സൌഹൃദ വേദികൾ, സിനിമകൾ,ടിവി പ്രോഗ്രാമുകൾ അങ്ങിനെയങ്ങിനെ...\nഇന്നും ഉറങ്ങാൻ കിടന്നാൽ രണ്ടൊ മൂന്നൊ മിനിറ്റുനുള്ളിൽ ഞാൻ ഉറങ്ങിയിരിക്കും (അല്പം സ്വകാര്യം പെട്ടന്നുള്ള ഗുഡ് നൈറ്റ് പറയൽ അവൾക്ക് ഇഷ്ടപ്പെടാറില്ല..!) എന്നാൽ മറ്റൊരു വീട്ടിലൊ പരിസരം മാറിക്കിടന്നാലൊ കിടന്നയുടനെ ഉറക്കം കിട്ടാറില്ല ചിലപ്പോൾ രണ്ടും മൂന്നും മണിക്കൂർ കഴിഞ്ഞേ ഉറക്കം വരുകയൊള്ളൂ..\nഉറക്കത്തെക്കുറിച്ച് എത്രവേണമെങ്കിൽ ഉപന്യാസം എഴുതാം എന്തുകൊണ്ടെന്നാൽ ഉറക്കം ഞാൻ അത്രമേൽ ഇഷ്ടപ്പെടുന്നു..\nരചന : കുഞ്ഞന് , ദിവസം : 11:37:00 AM\nകാര്യം : ഉറക്കഭ്രാന്ത്\nഎന്താ മാഷേ... ഇതുവരെ ഉറക്കമല്ലായിരുന്നോ... ഇനിയൊന്നുണരൂ...\nഹഹ വീകെ മാഷേ..അതെ സുഷപ്തിയിലായിരുന്നു..പതുക്കെ പതുക്കെ കണ്ണ് തെളിയുമായിരിക്കും..\nഇടയ്ക്ക് ഇങ്ങനെ ഒരു പോസ്റ്റിട്ടിരുന്നു അല്ലേ?\nബ്ലോഗില് കയറാന് മടി കാരണം പ്ലസ്സില് മാത്രം വിലസി നടപ്പാണെന്നായിരുന്നു കരുതിയത്.\nവല്ലപ്പോഴുമൊക്കെ ഇവിടേം വല്ലതുമൊക്കെ എഴുതി പോസ്റ്റൂ, കുഞ്ഞന് ചേട്ടാ :)\nAugust 5, 2014 at 4:14 AM\nSave Mullapperiyar Save Kerala\nഎന്റെ പടങ്ങളുടെ ബ്ലോഗ്\nഈ പേജില് വന്ന കൂട്ടുകാര്\nഈ പേജ് നോക്കുന്നവര്\nപേര് പ്രവീണ്, '70 മോഡല്, പെരുമ്പാവൂരില് ജനനം. ഞങ്ങള്5മക്കള്, ഞാന് 'ഒടുക്കത്തെ' സന്തതി, പെരുമ്പാവൂരില് സ്കൂള്,കോളേജ് ജീവിതം. കുറ്റിപ്പുഴയില് വീട്. ഇപ്പോള് ബഹ്‌റനില് കുടുമ്പസമേതം താമസം.


‘ചൈനീസ് ബന്ധം’ കുറയ്ക്കാൻ യൂറോപ്യൻ യൂണിയൻ, ഇന്ത്യയ്ക്ക് അനുകൂലം; വരുമോ സ്വതന്ത്ര വ്യാപാരക്കരാർ? » Newsthen\n‘ചൈനീസ് ബന്ധം’ കുറയ്ക്കാൻ യൂറോപ്യൻ യൂണിയൻ, ഇന്ത്യയ്ക്ക് അനുകൂലം; വരുമോ സ്വതന്ത്ര വ്യാപാരക്കരാർ?\nയൂറോപ്യൻ യൂണിയനും ഇന്ത്യയും തമ്മിലുള്ള സ്വതന്ത്ര വ്യാപാരക്കരാർ നടപ്പിലായാൽ ഇന്ത്യയ്ക്കു മെച്ചം ഏറെയാണ്. സ്വതന്ത്ര വ്യാപാരക്കരാറിനായി വർഷങ്ങളായി ശ്രമങ്ങൾ നടന്നിട്ടും ഇതുവരെ അതൊന്നും ഫലവത്തായിരുന്നില്ല. എന്നാൽ ഇതിനായുള്ള ചർച്ച ജൂണിൽ പുനരാരംഭിക്കുന്നതിനെ പ്രതീക്ഷയോടെയാണ് ഇന്ത്യയും യൂറോപ്യൻ യൂണിയനും കാണുന്നത്. 2007ൽ ആണ് യൂറോപ്യൻ യൂണിയനും ഇന്ത്യയും തമ്മിൽ സ്വതന്ത്രവ്യാപാരക്കരാറിനായി ആദ്യം ചർച്ച നടത്തിയത്. പല തടസ്സങ്ങളിലും തട്ടി അതു നീണ്ടുപോയി.\nയൂറോപ്യൻ യൂണിയനും ഇന്ത്യയും ചേർന്ന വ്യാപാര–സാങ്കേതികവിദ്യാ കൗൺസിൽ ആരംഭിക്കാൻ ദിവസങ്ങൾക്കു മുൻപു തീരുമാനമെടുത്തിരുന്നു. പ്രധാനമന്ത്രി നരേന്ദ്ര മോദിയും യൂറോപ്യൻ യൂണിയൻ പ്രസിഡന്റ് ഉർസുല വോൺഡെർ ലെയനും തമ്മിൽ ന്യൂഡൽഹിയിൽ നടന്ന ചർച്ചയിലാണ് ഇതു സംബന്ധിച്ചു തീരുമാനമായത്. യൂറോപ്യൻ യൂണിയൻ ഇതുപോലെ കൗൺസിൽ ആരംഭിച്ചിട്ടുള്ളത് യുഎസുമായി മാത്രമാണ്. രണ്ടാമത് ഇന്ത്യയുമായാണ് കൗൺസിൽ രൂപീകരിക്കുന്നത്. ഇത്തരത്തിൽ കൗൺസിൽ രൂപീകരിക്കുന്നത് സ്വതന്ത്രവ്യാപാരക്കരാറിലേക്കുള്ള ചവിട്ടുപടിയാകും. സ്വതന്ത്രവ്യാപാരത്തിനുള്ള നിയമതടസ്സങ്ങൾ നീക്കാൻ ഈ കൗൺസിൽ സഹായകരമാകും.\nറഷ്യ യുക്രെയ്നെ ആക്രമിച്ചതോടെ യൂറോപ്യൻ യൂണിയൻ ഇന്ത്യയെ കൂടുതൽ താൽപര്യത്തോടെ വീക്ഷിക്കുന്നു. റഷ്യയെ കടുത്ത ഭാഷയിൽ വിമർശിച്ചാണ് ഉർസുല വോൺഡെർ ലെയൻ ന്യൂഡൽഹിയിൽ വിദേശകാര്യമന്ത്രാലയം സംഘടിപ്പിച്ച ചടങ്ങിൽ പ്രസംഗിച്ചത്. കൂടാതെ ചൈനയെയും വിമർശിച്ചു. ചൈനയെ വിശ്വാസത്തിലെടുക്കുന്നില്ല എന്ന സൂചനയും നൽകി.\nഇന്ത്യയ്ക്ക് യൂറോപ്യൻ യൂണിയനുമായുള്ള സ്വതന്ത്ര വ്യാപാരക്കരാർ നടപ്പിൽ വരുത്തേണ്ടതു വളരെ ആവശ്യമാണ്. ഇന്ത്യയിലെ ഐടി കമ്പനികളുടെ സേവനം യൂറോപ്യൻ യൂണിയൻ മേഖലയിലേക്ക് 15% മാത്രമാണ് നിലവിൽ നൽകുന്നത്. സ്വതന്ത്ര വ്യാപാരക്കരാർ വന്നാൽ ഇതു വർധിക്കും. ഡേറ്റ സുരക്ഷ സംബന്ധിച്ച് യൂറോപ്യൻ യൂണിയന് ആശങ്കകളുണ്ട്. ഇക്കാര്യത്തിൽ യൂറോപ്യൻ യൂണിയന് ചൈനയെക്കാളേറെ ഇന്ത്യയെയാണു വിശ്വാസം. ഇത് ഇന്ത്യയ്ക്കു ഗുണകരമാകും.\nഎന്നാൽ ഇപ്പോഴും ചൈന തന്നെയാണ് യൂറോപ്യൻ യൂണിയന്റെ ഏറ്റവും വലിയ വ്യാപാര പങ്കാളി. ഉൽപന്നങ്ങളും സേവനങ്ങളുമായി ഇരുഭാഗത്തേക്കുമുള്ള വ്യാപാരം 2021ൽ 70,900 കോടി ഡോളറിന്റേതായിരുന്നു. അതേസമയം യൂറോപ്യൻ യൂണിയനും ഇന്ത്യയും തമ്മിൽ ഉൽപന്നങ്ങളും സേവനങ്ങളുമായി ഇരുഭാഗത്തേക്കുമുള്ള വ്യാപാരം 2021ൽ 10,000 കോടി ഡോളറിന് അൽപം മുകളിൽ മാത്രമായിരുന്നു. ചൈനയുമായി താരതമ്യപ്പെടുത്തുമ്പോൾ വളരെ കുറവ്. എന്നാൽ ചൈനയെ വ്യാപാരമേഖലയിൽ കൂടുതലായി ആശ്രയിക്കുന്നതു കുറച്ചുകൊണ്ടുവരാനുള്ള ശ്രമമാണ് യൂറോപ്യൻ യൂണിയൻ നടത്തുന്നത്. ഇത് ഇന്ത്യയ്ക്ക് അനുകൂലമാണ്. യൂറോപ്യൻ യൂണിയനുമായുള്ള സ്വതന്ത്ര വ്യാപാരക്കരാ‍ർ നടപ്പിലായാൽ വികസനത്തിന്റെ പുതിയൊരു വാതിൽ തുറക്കും.\nകാസർകോട് ഐസ്ക്രീം കഴിച്ച് ഭക്ഷ്യവിഷബാധ; സഹോദരങ്ങൾ ആശുപത്രിയിൽ


നല്ല ഫ്രഷ് ഞാവൽ പഴം കഴിക്കാം; തൈ ഇപ്പോൾ തന്നെ നട്ടോളൂ | Java Plum\nനല്ല ഫ്രഷ് ഞാവൽ പഴം കഴിക്കാം; തൈ ഇപ്പോൾ തന്നെ നട്ടോളൂ\nമനോരമ ലേഖകൻ October 01, 2019 10:11 AM IST\nഞാവൽ തൈകളുമായി പ്രമോദ് ഇരുമ്പുഴി.\nമലപ്പുറം∙ കീടനാശിനിയുടെ ഭീഷണിയില്ലാത്ത, രാസവസ്തു പൂശി സൂക്ഷിച്ചു വയ്ക്കേണ്ടാത്ത പഴം കഴിക്കണമെങ്കിൽ ഇപ്പോൾ തുടങ്ങാം ഞാവൽതൈ നടീൽ. വലിയ ഞാവൽമരങ്ങൾക്കു താഴെ വീണുകിടന്ന വിത്തുകൾ ജൂണിലെ മഴയിൽ മുളച്ച്, പറിച്ചുനടാൻ ഇപ്പോൾ പാകമായിട്ടുണ്ടാകും. കൂട്ടായ്മയുടെ കരുത്തിലൂടെ ഞാവൽ പറിച്ചുനടുകയാണ് മലപ്പുറം ഇരുമ്പുഴിയിലെ നാട്ടുകാരും സമീപത്തെ വിദ്യാഭ്യാസസ്ഥാപനങ്ങളും. അധ്യാപകനായ ഡോ.പ്രമോദ് ഇരുമ്പുഴിയുടെ നേതൃത്വത്തിലാണു പരിപാടി.\nവീടുകളിലും മഞ്ചേരി, മലപ്പുറം എന്നിവിടങ്ങളിലെ സ്ഥാപനങ്ങളിലുമായി 3,000 തൈകൾ സൗജന്യമായി വിതരണം ചെയ്തു കഴി‍ഞ്ഞു. തണൽവൃക്ഷമായും ഔഷധസസ്യമായും ഫലവൃക്ഷമായും ഒരുപോലെ പരിഗണിക്കപ്പെടുന്ന മരമാണ് ഞാവലെന്ന് പ്രമോദ് പറയുന്നു. പല വീടുകളിൽനിന്നും വഴിയോരത്തുനിന്നും പറമ്പുകളിൽനിന്നുമായി ഞാവൽ തൈകൾ ശേഖരിക്കുന്നു. ദുർബലമായ ചെടികളാണെങ്കിൽ കരുത്തു നേടുംവരെ ശ്രദ്ധയോടെ വളർത്തിയെടുക്കണം. പിന്നീട് മാറ്റി നടാം.\nഞാവലുള്ള വീടുകളിൽ, താഴെ വിത്തുകൾ വീണു മുളയ്ക്കുന്ന തൈകൾ നശിപ്പിക്കുകയാണ് പലരും ചെയ്യുന്നത്. നടാൻ സ്ഥലമുള്ള മറ്റാർക്കെങ്കിലും കൊടുത്താൽ ഞാവൽമരം വ്യാപകമാക്കാൻ സാധിക്കും. എളുപ്പത്തിൽ വളരുന്ന സസ്യമാണ്. ചെറിയ പഴങ്ങളുണ്ടാകുന്നതിനാൽ മനുഷ്യരെപ്പോലെ പക്ഷികൾക്കും ഏറെയിഷ്ടമുള്ള വൃക്ഷം. ഇന്നലെ മഞ്ചേരി ആരോഗ്യഭാരതിയുടെ ‘ആരോഗ്യശാല’ പരിപാടിയിൽ ഞാവൽതൈകൾ വിതരണം ചെയ്തു.\nവൈറ്റമിൻ എ, സി എന്നിവയാൽ സമ്പന്നം. മലബാർ പ്ലം, ജാവ പ്ലം, ബ്ലാക്ക് പ്ലം എന്നീ പേരുകളിലും അറിയപ്പെടുന്നു. ഇന്ത്യൻ ഉപദ്വീപാണ് ജന്മസ്ഥലം എന്നു കരുതുന്നു. ആയുർവേദം, യുനാനി, ചൈനീസ് പാരമ്പര്യ വൈദ്യം എന്നിവയിൽ ഔഷധമായി ഞാവൽകുരു ഉപയോഗിക്കുന്നു. വൈൻ, വിനാഗിരി എന്നിവയുണ്ടാക്കാനും ഉപയോഗിക്കുന്നുണ്ട്.


ചന്ദ്രനിലേക്ക് പോവാന് എട്ട് പേരെ തേടി ജപ്പാന് കോടീശ്വരന്; യാത്രാ ചെലവുകള് മുഴുവനും വഹിക്കും\nചന്ദ്രനിലേക്കുള്ള ബഹിരാകാശ യാത്രയില് ഒപ്പം പോവാന് ലോകത്തിന്റെ വിവിധ ഭാഗങ്ങളില് നിന്നും എട്ട് പേരെ തേടി ജപ്പാനിലെ കോടീശ്വരന് യസകു മസെവ. 2023 ല് ചന്ദ്ര യാത്ര നടത്തുന്ന എലണ് മസ്‌കിന്റെ സ്‌പേസ്എക്‌സ് ഫ്‌ളൈറ്റില് ആണ് ഇദ്ദേഹം ചന്ദ്രനിലെത്തുക. ഒപ്പം പോവാന് എട്ട് പേരെയാണ് ഇദ്ദേഹം തേടുന്നത്. ട്വിറ്ററില് പുറത്തു വിട്ട വീഡിയോയിലൂടെയാണ് ഇദ്ദേഹം ഇക്കാര്യം അറിയിച്ചത്. അപ്ലിക്കേഷന് നല്‍കാനുള്ള ഒരു ലിങ്കും പങ്കുവെച്ചിട്ടുണ്ട്. ഒപ്പം പോവുന്നവരെ തെരഞ്ഞെടുക്കുന്നതില് രണ്ട് നിബന്ധനകളാണ് ഇദ്ദേഹം മുന്നോട്ട് വെക്കുന്നത്. സമൂഹത്തെയും […]\nചന്ദ്രനിലേക്കുള്ള ബഹിരാകാശ യാത്രയില് ഒപ്പം പോവാന് ലോകത്തിന്റെ വിവിധ ഭാഗങ്ങളില് നിന്നും എട്ട് പേരെ തേടി ജപ്പാനിലെ കോടീശ്വരന് യസകു മസെവ. 2023 ല് ചന്ദ്ര യാത്ര നടത്തുന്ന എലണ് മസ്‌കിന്റെ സ്‌പേസ്എക്‌സ് ഫ്‌ളൈറ്റില് ആണ് ഇദ്ദേഹം ചന്ദ്രനിലെത്തുക. ഒപ്പം പോവാന് എട്ട് പേരെയാണ് ഇദ്ദേഹം തേടുന്നത്. ട്വിറ്ററില് പുറത്തു വിട്ട വീഡിയോയിലൂടെയാണ് ഇദ്ദേഹം ഇക്കാര്യം അറിയിച്ചത്. അപ്ലിക്കേഷന് നല്‍കാനുള്ള ഒരു ലിങ്കും പങ്കുവെച്ചിട്ടുണ്ട്.\nഒപ്പം പോവുന്നവരെ തെരഞ്ഞെടുക്കുന്നതില് രണ്ട് നിബന്ധനകളാണ് ഇദ്ദേഹം മുന്നോട്ട് വെക്കുന്നത്. സമൂഹത്തെയും ജനങ്ങളെയും സഹായിക്കുന്ന ഏതെങ്കിലും തരത്തിലുള്ള പ്രവൃത്തികള് ചെയ്യുന്നവരായിരിക്കണം, സമാന ആഗ്രഹമുള്ളവരെ സഹായിക്കുന്നവരുമായിരിക്കണം. യാത്രയ്ക്കുള്ള സീറ്റുകളെല്ലാം ബുക്ക് ചെയ്തിട്ടുണ്ടെന്നാണ് ഇദ്ദേഹം പറയുന്നത്. യാത്രാ ചെലുകളും ഇദ്ദേഹം വഹിക്കും.\nജപ്പാനിലെ ബിസിന്‌സ് ചൈക്കൂണായ മസേവ നേരത്തെയും സമാന വാഗ്ദാനങ്ങളുമായി വാര്‍ത്തകളില് ഇടം നേടിയിരുന്നു. ചന്ദ്രനിലേക്കുള്ള യാത്രയില് ഒപ്പം പോവാനായി കാമുകിയെ തേടിക്കൊണ്ട് ഡോക്യുമെന്ററി പുറത്തിറക്കിയിരുന്നു മസേവ. എന്നാല് പിന്നീട് ഈ വാഗ്ദാനം ഇയാള് പിന്‍വലിക്കുകയായിരുന്നു. 28000 പേരാണ് അന്ന് അപ്ലിക്കേഷന് അയച്ചിരുന്നത്.


ദാഹത്തിനും ക്ഷീണത്തിനും ഏറെ ഉത്തമമായ ഈ ഡ്രിങ്കിനെ വെല്ലാൻ മറ്റൊന്നില്ല - Tasty Recipes\nby അടുക്കള രുചി July 20, 2021\nഇന്ന് നമുക്കൊരു ഹെൽത്തിയായ ഡ്രിങ്ക് പരിചയപ്പെട്ടാലോ. വളരെ ടേസ്റ്റിയായതും, ഹെൽത്തിയായതുമായ ഒരു ഡ്രിങ്കാണ് ഇന്ന് പരിചയപ്പെടുത്തുന്നത്. അപ്പോൾ നമുക്കിത് എങ്ങനെയാണ് തയ്യാറാക്കുന്നത് എന്ന് നോക്കാം. അതിനായി വേണ്ട ചേരുവകൾ3കപ്പ് പാൽ, 50 ഗ്രാം ബദാം,2ടേബിൾ സ്പൂൺ കസ്റ്റാഡ് പൗഡർ, കസ്കസ്, ഇത്രയുമാണ് ഈ ഡ്രിങ്കിന് വേണ്ട ചേരുവകൾ. ആദ്യം ഒരു ഗ്ലാസ് വെള്ളത്തിൽ ഒരു ടേബിൾ സ്പൂൺ കസ്കസ് കുതിരാനായി വെക്കുക.\nശേഷം ഒരു സോസ് പാനിലേക്ക് ഒരു കപ്പ് വെള്ളം ചേർക്കുക. എന്നിട്ട് ബദാമിനെ അതിലേക്കിട്ട് തിളപ്പിക്കുക. ശേഷം വെന്തുവന്ന ബദാമിന്റെ തൊലി ഇളക്കിയെടുക്കുക. എന്നിട്ട് ബദാമിനെ മിക്സിയുടെ ജാറിലിട്ട് നല്ലപോലെ അരച്ചെടുക്കുക. കുറച്ചു പാൽ ചേർത്ത് വേണം ബദാം അരച്ചെടുക്കാൻ. ഇനി കസ്റ്റാഡ് പൗഡറിനെ കുറച്ചു പാലിൽ കട്ടയില്ലാതെ കലക്കിയെടുക്കുക. ഇനി ഒരു സോസ് പാനിലേക്ക്3കപ്പ് പാൽ ചേർക്കുക. ശേഷം പാലിലേക്ക് അര കപ്പ് വെള്ളം കൂടി ചേർത്തിളക്കുക. എന്നിട്ട് പാലിനെ നല്ലപോലെ തിളപ്പിച്ചെടുക്കുക.\nശേഷം തിളച്ചുവന്ന പാലിലേക്ക് അരച്ചെടുത്ത ബദാമിന്റെ പേസ്റ്റ് ചേർത്തിളക്കുക. എന്നിട്ട് പാലുമായി നല്ലപോലെ ഇളക്കി യോജിപ്പിക്കുക. ശേഷം കാൽ കപ്പ് പഞ്ചസാര കൂടി പാലിലേക്ക് ചേർത്ത് മിക്‌സാക്കുക. ഇനി നേരത്തെ കലക്കി വെച്ച കസ്റ്റാഡ് മിക്‌സും ചേർത്ത് നല്ലപോലെ ഇളക്കി യോജിപ്പിക്കുക. എന്നിട്ട് ഒരു ടേബിൾ സ്പൂൺ ബദാം ക്രഷ് ആക്കിയതും ചേർത്തിളക്കുക. എന്നിട്ട് തിളച്ചുവന്നാൽ ഫ്ളയിം ഓഫ് ചെയ്യുക. ശേഷം ഇതിനെ ഫ്രിഡ്ജിൽ വെച്ച് നല്ലപോലെ തണുപ്പിച്ചെടുക്കുക.\nശേഷം രണ്ട് സെർവിങ് ഗ്ലാസ്സിലേക്ക് ഒരു ടേബിൾ സ്പൂൺ വീതം കുതിർന്നു കിട്ടിയ കസ്കസ് ചേർക്കുക. എന്നിട്ട് അതിന്റെ മുകളിലേക്ക് തണുപ്പിച്ചെടുത്ത ഈ ജ്യൂസ് ചേർക്കുക. എന്നിട്ട് മുകളിലായി ബദാമും ചേർത്ത് സെർവ് ചെയ്യാം. അപ്പോൾ വളരെ ടേസ്റ്റിയായ ബദാം മിൽക്ക് ഷേക്ക് തയ്യാറായിട്ടുണ്ട്. എല്ലാവരും ഈ രീതിയിൽ മിൽക്ക് ഷേക്ക് തയ്യാറാക്കി നോക്കണേ. ചൂട് സമയത്തും, ദാഹത്തിനും ഏറെ നല്ലതാണ് ഈ ഡ്രിങ്ക്. ഹെൽത്തിയും, ടേസ്റ്റിയുമായ ഈ ഡ്രിങ്ക് എല്ലാവരും ട്രൈ ചെയ്തു നോക്കണേ.\nവെറും2ചേരുവകൾ കൊണ്ട് നാവിൽ അലിഞ്ഞിറങ്ങും സ്പെഷ്യൽ പുഡ്ഡിംഗ്\nനാരങ്ങാ വെള്ളം ഈ രീതിയിൽ ട്രൈ ചെയ്തിട്ടുണ്ടോ.\nവത്തക്ക കൊണ്ട് ഇന്നേവരെ കഴിച്ചിട്ടില്ലാത്ത രുചിയിലൊരു ഡ്രിങ്ക്\nനാരങ്ങാ വെള്ളം ഒരിക്കലെങ്കിലും ഈ രീതിയിൽ തയ്യാറാക്കി കുടിച്ചിട്ടുണ്ടോ


രക്ഷയില്ലാതെ രാജസ്ഥാൻ; തുടർച്ചയായ നാലാം തോൽവി – NavaKerala News\nHome/Sports/രക്ഷയില്ലാതെ രാജസ്ഥാൻ; തുടർച്ചയായ നാലാം തോൽവി\nരാജസ്ഥാൻ റോയൽസിനെ 46 റൺസിന് തകർത്ത് ഡൽഹി ക്യാപിറ്റൽസ്. ഡൽഹി ഉയർത്തിയ 185 ലക്ഷ്യം പിന്തുടർന്ന രാജസ്ഥാൻ 138 റൺസിന് ഓൾ ഔട്ട് ആകുകയായിരുന്നു. രാജസ്ഥാൻ വഴങ്ങുന്ന തുടർച്ചയായ നാലാം തോൽവിയാണിത്. ഇന്നത്തെ ജയത്തോടെ ആറു കളികളിൽ നിന്നും അഞ്ചുജയവുമായി ഡൽഹി പോയന്റ് പട്ടികയിൽ വീണ്ടും ഒന്നാമതെത്തി.\nകൂറ്റൻ വിജയലക്ഷ്യവുമായി മറുപടി ബാറ്റിങ്ങിനിറങ്ങിയ രാജസ്ഥാന്റെ മുൻനിര ബാറ്റ്സ്മാൻമാർക്കൊന്നും തിളങ്ങാനായില്ല. 38 റൺസെടുത്ത രാഹുൽ തെവാട്ടിയയാണ് രാജസ്ഥാന്റെ ടോപ് സ്കോറർ.\nടോസ് നഷ്ടപ്പെട്ട് ആദ്യം ബാറ്റിങ്ങിനിറങ്ങിയ ഡൽഹി ഹെറ്റ്മെയറുടെ ഒറ്റയാൾ പോരാട്ടത്തിന്റെ മികവിലാണ് 184 റൺസെടുത്തത്. ഒരു ഘട്ടത്തിൽ 150 പോലും കടക്കില്ല എന്ന നിലയിൽ നിന്നാണ് ഡൽഹി ഉയർത്തെഴുന്നേറ്റത്.ഡൽഹിയുടെ തുടക്കം തകർച്ചയോടെയായിരുന്നു. സ്കോർബോർഡ് 12-ൽ നിൽക്കെ ശിഖർ ധവാനെ മടക്കി ജോഫ്ര ആർച്ചർ ഡൽഹിയ്ക്ക് ആദ്യ പ്രഹരം ഏൽപ്പിച്ചു. പിന്നാലെ ക്രീസിലെത്തിയ ക്യാപ്റ്റൻ ശ്രേയസ്സ് അയ്യരും പൃഥ്വി ഷായും ചേർന്ന് 30 റൺസിന്റെ കൂട്ടുകെട്ട് പടുത്തുയർത്തി. എന്നാൽ ഈ കൂട്ടുകെട്ട് പൊളിച്ച് ആർച്ചർ വീണ്ടും ഡൽഹിയെ വിറപ്പിച്ചു. ഇത്തവണ പൃഥ്വി ഷായെയാണ് ആർച്ചർ മടക്കിയത്. പിന്നാലെ ശ്രേയസ്സ് അയ്യരെ മികച്ച ഒരു ത്രോയിലൂടെ യുവതാരം യശസ്വി ജയ്സ്വാൾ റൺ ഔട്ട് ആക്കുകയും ചെയ്തു. പിന്നാലെ ക്രീസിലെത്തിയ ഋഷഭ് പന്തിനെയും റൺ ഔട്ടായി.തുടർന്നെത്തിയ ഹെറ്റ്മെയറും സ്റ്റോയിനിസും ചേർന്നതോടെ ഡൽഹി സ്കോറിന് ജീവൻ വെച്ചു. മികച്ച ഷോട്ടുകളുമായി സ്റ്റോയിനിസ് കളം നിറഞ്ഞതോടെ ഡൽഹി കളിയിലേക്ക് തിരിച്ചുവന്നു. എന്നാൽ സ്റ്റോയിനിസിനെ മടക്കി രാഹുൽ തെവാട്ടിയ കളി വീണ്ടും രാജസ്ഥാന് അനുകൂലമാക്കി. 39 റൺസാണ് സ്റ്റോയിനിസ് നേടിയത്.എങ്കിലും അവസാന ഓവറുകളിൽ അടിച്ചു തകർത്ത ഹെറ്റ്മെയറാണ് മാന്യമായ ടോട്ടൽ ഡൽഹിയ്ക്ക് സമ്മാനിച്ചത്. മോശം ബോളുകൾ കണ്ടെത്തി പ്രഹരിച്ച ഹെറ്റ്മെയർ തകർപ്പൻ പ്രകടനമാണ് കാഴ്ചവെച്ചത്. പക്ഷെ കാർത്തിക് ത്യാഗിയുടെ പന്ത് സിക്സ് പറത്താനുള്ള ഹെറ്റ്മെയറുടെ ശ്രമം പാളി. 24 പന്തുകളിൽ നിന്നും 45 റൺസെടുത്ത് ഹെറ്റ്മെയർ പതിനെട്ടാം ഓവറിൽ പുറത്തായി.\nപിന്നീട് ഒത്തുചേർന്ന ഹർഷൽ പട്ടേലും അക്സർ പട്ടേലും ചേർന്ന് വെടിക്കെട്ട് പ്രകടനവുമായി സ്കോർ ബോർഡ് 180 കടത്തി.\nരാജസ്ഥാന് വേണ്ടി ജോഫ്ര ആർച്ചർ മികച്ച പ്രകടനം കാഴ്ചവെച്ചു. ആർച്ചർ മൂന്നു വിക്കറ്റുകൾ വീഴ്ത്തിയപ്പോൾ കാർത്തിക്ക് ത്യാഗി, ആൻഡ്രൂ ടൈ, രാഹുൽ തെവാട്ടിയ എന്നിവർ ഓരോ വിക്കറ്റുകൾ വീതം വീഴ്ത്തി.\nമറുപടി ബാറ്റിങ്ങിനിറങ്ങിയ രാജസ്ഥാന്റെ തുടക്കവും തകർച്ചയോടെയായിരുന്നു. കഴിഞ്ഞ മത്സരത്തിൽ മികച്ച പ്രകടനം കാഴ്ചവെച്ച ജോസ് ബട്ലറെ അശ്വിൻ പുറത്താക്കി. സ്റ്റീവ് സ്മിത്തിന് പകരം യുവതാരം യശ്വസി ജയ്സ്വാളാണ് ഓപ്പണറായി ഇറങ്ങിയത്.ബട്ലർ പുറത്തായതിനുശേഷം ക്രീസിലെത്തിയ സ്മിത്ത് ജയ്സ്വാളിനൊപ്പം മികച്ച കൂട്ടുകെട്ടുമായി മുന്നേറി. ഇരുവരും ചേർന്ന് 41 റൺസിന്റെ കൂട്ടുകെട്ടുണ്ടാക്കിയെങ്കിലും ആന്റിച്ച് നോർഹെ അത് പൊളിച്ചു. 24 റൺസെടുത്ത സ്റ്റീവ് സ്മിത്തിനെ പുറത്താക്കി നോർഹെ ഡൽഹിയെ കളിയിലേക്ക് മടക്കിക്കൊണ്ടുവന്നു.ഇത്തവണ നാലാമനായാണ് മലയാളി താരം സഞ്ജു സാസംൺ ക്രീസിലെത്തിയത്. എന്നാൽ ഈ മത്സരത്തിലും സഞ്ജുവിന് കാര്യമായൊന്നും ചെയ്യാനായില്ല. അഞ്ചുറൺസ് മാത്രമാണ് സഞ്ജു നേടിയത്. പിന്നാലെയെത്തിയ ലോംറോറിനും പെട്ടെന്ന് മടങ്ങി. പിന്നാലെ 34 റൺസെടുത്ത് ജയ്സ്വാളും കൂടാരം കയറി.. രാഹുൽ തെവാട്ടിയ അവസാന ഓവറുകളിൽ പൊരുതിയെങ്കിലും രാജസ്ഥാനെ വിജയത്തിലെത്തിക്കാനായില്ല.ഡൽഹിയ്ക്ക് വേണ്ടി റബാദ മൂന്നു വിക്കറ്റുകൾ നേടി തിളങ്ങിയപ്പോൾ അശ്വിൻ, സ്റ്റോയിനിസ് എന്നിവർ രണ്ടുവിക്കറ്റുകൾ വീതം വീഴ്ത്തി. നോർഹെ, ഹർഷൽ പട്ടേൽ, അക്സർ പട്ടേൽ എന്നിവർ ഓരോ വിക്കറ്റ് വീതം വീഴ്ത്തി.\nകൊല്ലത്ത് വൻ തീപിടിത്തം,കടകൾ കത്തിനശിച്ചു


Kodiyeri balakrishnan challenge jose k mani rajya sabha seat: കോട്ടയം ലോക്‌സഭാ മണ്ഡലത്തിൽ ഉപതിരഞ്ഞെടുപ്പ് നേരിടാൻ തയ്യാറുണ്ടോ? വെല്ലുവിളിച്ച് കോടിയേരി\nKodiyeri Balakrishnan Challenge Jose K Mani Rajya Sabha Seat\nകോട്ടയം ലോക്‌സഭാ മണ്ഡലത്തിൽ ഉപതിരഞ്ഞെടുപ്പ് നേരിടാൻ തയ്യാറുണ്ടോ? വെല്ലുവിളിച്ച് കോടിയേരി\nജോസ് കെ.മാണി രാജ്യസഭയിലേയ്ക്ക് എംപിയായി മൽസരിക്കുന്നതിനാൽ കോട്ടയം ലോക്‌സഭാ മണ്ഡലത്തിലാണ് ഒഴിവ് വരുന്നത്\nJune 11, 2018 03:19:00 pm\nകോട്ടയം: ലോക്‌സഭാ മണ്ഡലത്തിൽ ഉപതിരഞ്ഞെടുപ്പിനെ നേരിടാൻ യു ഡിഎഫിനെ വെല്ലുവിളിവിച്ച് സിപിഎം സംസ്ഥാന സെക്രട്ടറി കോടിയേരി ബാലകൃഷ്ണൻ.\nകോട്ടയത്തെ ജനങ്ങൾക്ക് ലോക്‌സഭയിൽ ഒരു പ്രതിനിധി ഇല്ലാതാകുകയാണ് നിലവിലെ എംപിയായ ജോസ് കെ.മാണി രാജ്യസഭയിലേയ്ക്ക് പോകുമ്പോൾ. അവിടെ ജനപ്രതിനിധിയെ ലഭിക്കാൻ ഉപതിരഞ്ഞെടുപ്പ് നടത്താനും നേരിടാനും യു ഡി എഫ് തയ്യാറാണോ എന്നായിരുന്നു കോടിയേരി ബാലകൃഷ്ണന്റെ ചോദ്യം.\nജോസ് കെ.മാണി ലോക്‌സഭാ എംപി സ്ഥാനം ഒരു വർഷം ബാക്കി നിൽക്കെയാണ് ഒഴിയുന്നത്. രാജ്യസഭാ എംപിയായി പോകുമ്പോൾ കോട്ടയത്തിന് ലോക്‌സഭയിൽ പ്രതിനിധിയില്ലാതാകുമെന്ന് മാത്രമല്ല, കോട്ടയത്തിന് ഏഴ് കോടി രൂപയുടെ നഷ്‌ടമുണ്ടാകുമെന്നും അദ്ദേഹം കുറ്റപ്പെടുത്തി\nകേരളാ കോൺഗ്രസിൽ നിന്നുളള ജോസ് കെ.മാണിയാണ് നിലവിൽ കോട്ടയം ലോക്‌സഭാ മണ്ഡലത്തിൽ നിന്നുളള എംപി. കോൺഗ്രസിന്റെ പിന്തുണയോടെ യുഡിഎഫ് സ്ഥാനാർത്ഥിയായിട്ടായിരുന്നു ജോസ് കെ.മാണി ലോക്‌സഭയിലേയ്ക്ക് മൽസരിച്ചത്. പിന്നീടാണ് മാണി യുഡിഎഫിൽ നിന്നും വിട്ടുപോയത്. ഇപ്പോൾ രാജ്യസഭാ സീറ്റുമായാണ് മാണിയുടെ യുഡിഎഫിലേയ്ക്കുളള മടക്കം. ഇങ്ങനെ ലഭിച്ച രാജ്യസഭാ സീറ്റിൽ ലോക്‌സഭാംഗമായ ജോസ് കെ.മാണിയാണ് മൽസരിക്കുന്നത്. ഈ സാഹചര്യത്തിലാണ് കോടിയേരിയുടെ വെല്ലുവിളിയും വിമർശനവും.\nകോൺഗ്രസിനുളളിലെ അധികാര മൽസരമാണ് രാജ്യസഭാ സീറ്റിന്റെ പേരിൽ നടക്കുന്നത്. അതിനാലാണ് ഇടതുപക്ഷം മൂന്നാം സ്ഥാനാർത്ഥിയെ നിർത്താത്തതെന്നും കോടിയേരി പറഞ്ഞു.കോൺഗ്രസിനകത്ത് അരാജകത്വമാണിപ്പോൾ നടമാടുന്നതെന്ന് സി പി എം സെക്രട്ടറി പറഞ്ഞു. യു ഡി എഫിന്റെ നേതൃത്വം മുസ്ലിം ലീഗ് ഏറ്റെടുത്തിരിക്കുന്നു. കോൺഗ്രസ്സുകാർക്ക് സ്ഥാനാർത്ഥിയാകാൻ ഇനി കെ പി സി സി ഓഫീസിൽ പോയിട്ട് കാര്യമില്ല, സ്ഥാനാർത്ഥിത്വം കിട്ടാൻ .പാണക്കാട് പോകേണ്ട അവസ്ഥയാണെന്നും കോടിയേരി പരിഹസിച്ചു\nകേരളാ കോൺഗ്രസ് എമ്മിന് രാജ്യസഭാ സീറ്റ് നൽകിയതിനെതിരെ കോൺഗ്രസിനുളളിൽ കലാപം തുടർന്നുകൊണ്ടിരിക്കെയാണ് കോടിയേരി ബാലകൃഷ്ണൻ ഉപതിരഞ്ഞെടുപ്പ് ആവശ്യം മുന്നോട്ട് വയ്‌ക്കുന്നത്.\nTags: Jose K Mani, Kodiyeri Balakrishnan, Rajya Sabha\nവാജ്‌പേയിയെ ആശുപത്രിയിൽ പ്രവേശിപ്പിച്ചു


woman attacked in wayanad; one arrested | നാടിനെ നടുക്കി തൊഴിലുറപ്പ് തൊഴിലാളിയായ യുവതിയുടെ അരുംകൊല: ഞെട്ടല് മാറാതെ വാളാട് നിവാസികള് - Malayalam Oneindia\nUpdated: Mon, Jun 17, 2019, 17:56 [IST]\nകല്‍പ്പറ്റ: തൊഴിലുറപ്പ് തൊഴിലാളിയായ യുവതിയുടെ കൊലപാതകത്തില് ഞെട്ടല് മാറാതെ മാനന്തവാടിതാലൂക്കിലെ തവിഞ്ഞാല് ഗ്രാമപഞ്ചായത്തിലെ വാളാട് നിവാസികള്. വാളാട് പ്രശാന്തിഗിരി മടത്താശ്ശേരി ബൈജുവിന്റെ ഭാര്യ സിനി (32)യാണ് വീട്ടിനുള്ളില് വെട്ടേറ്റ് മരിച്ചത്. തൊഴിലുറപ്പ് തൊഴിലാളിയായ സിനി പ്രഭാതഭക്ഷണം കഴിക്കാനായി വീട്ടിലേക്ക് പോയപ്പോഴാണ് കൊല്ലപ്പെട്ടത്. തൊഴിലുറപ്പ് ജോലി ചെയ്യുന്ന വസ്ത്രത്തോട് കൂടി തന്നെ വീടിനുള്ളില് സിനിയെ വെട്ടേറ്റ നിലയില് കണ്ടെത്തുകയായിരുന്നു.\nസമീപത്തെ തോട് വൃത്തിയാക്കുന്ന ജോലിയില് ഏര്‍പ്പെട്ടിരിക്കുകയായിരുന്നു സിനിയടക്കമുള്ള 19 അംഗ സംഘം. പ്രഭാതഭക്ഷണത്തിനായി വീട്ടിലേക്ക് പോയ സിനിയെ തിരികെ കാണാതായപ്പോള് മറ്റുള്ളവര് ചേര്‍ന്ന് നടത്തിയ തിരച്ചിലിലാണ് വീടിനുള്ളില് വെട്ടേറ്റ് മരിച്ച നിലയില് കണ്ടെത്തിയത്. മൃതദേഹത്തിന് അരികില് ഭക്ഷണം ചിതറിത്തെറിച്ച് കിടന്നിരുന്നുവെന്നും പ്രദേശത്തുള്ളവര് പറയുന്നു.\nകെട്ടുപണിക്കാരനായ സിനിയുടെ ഭര്‍ത്താവ് ബൈജു രാവിലെ മാനന്തവാടി വെണ്‍മണിയില് ജോലിക്ക് പോയതായിരുന്നു. സിനിക്ക് രണ്ട് കുട്ടികളാണുള്ളത്. എടത്തന ഗവ.സ്‌കൂളില് ആറാം ക്ലാസ്സ് വിദ്യാര്‍ത്ഥിയായ മൂത്ത മകന് അലനും യവനാര്‍കുളം ബഥനി ഇംഗ്ലീഷ് മീഡിയം സ്‌കൂളിലെ ഒന്നാം ക്ലാസ്സ് വിദ്യാര്‍ത്ഥിനിയായ അലോണയും സംഭവം നടക്കുമ്പോള് സ്‌കൂളിലായിരുന്നു.\nസിനിയുടെ മ്യതദേഹം പോസ്റ്റ്‌മോര്‍ട്ടത്തിനായി മാനന്തവാടി ജില്ലാ ആശുപത്രിയിലേക്ക് മാറ്റിയിരിക്കുകയാണ്. സംഭവവുമായി ബന്ധപ്പെട്ട് വാളാട് നെടുമല ദേവസ്യ(49) എന്നയാളെ പൊലീസ് കസ്റ്റഡിയിലെടുത്തിട്ടുണ്ട്. ദേവസ്യയുടെയും സിനിയുടെയും കുടുംബങ്ങള് തമ്മില് അതിര്‍ത്തി തര്‍ക്കങ്ങളുണ്ടായിരുന്നുവെന്നാണ് ലഭിക്കുന്ന സൂചന. ദേവസ്യയും സിനിയുടെ ഭര്‍ത്താവ് ബൈജുവും ബന്ധുക്കളാണ്. നേരത്തെ വാടകവീട്ടില് താമസിച്ചുവന്നിരുന്ന ബൈജു രണ്ട് വര്‍ഷം മുമ്പാണ് ദേവസ്യയുടെ വീടിന് സമീപം ഷെഡ്ഡ് വെച്ച് താമസം തുടങ്ങിയത്.\nതലപ്പുഴ എസ് ഐ ജിമ്മിയുടെ നേത്യത്വത്തിലുള്ള പോലീസ് സംഘമാണ് ചോദ്യം ചെയ്യുന്നതിനായി ദേവസ്യയെ കസ്റ്റഡിയിലെടുത്തത്. ദേവസ്യയും രാവിലെ സിനിക്കും സംഘത്തിനുമൊപ്പം തൊഴിലുറപ്പ് ജോലിക്കുണ്ടായിരുന്നുവെന്നും പറയുന്നു. സംഭവത്തില് ഉടന് അറസ്റ്റുണ്ടായേക്കുമെന്നാണ് ലഭിക്കുന്ന സൂചന.\nwayanad murder വയനാട് കൊലപാതകം\nwoman stabbed to death at manathawadi, wayanad


ബോളിവുഡ്താരം അര്‍ജുന് കപൂര് ഇനി എഫ്.സി പുനെ സിറ്റി ഉടമസ്ഥന് – Chandrika Daily\nBy chandrika Thursday October 26, 2017 17:52 pm\nബോളിവുഡ്താരം അര്‍ജുന് കപൂര് ഇനി എഫ്.സി പുനെ സിറ്റി ഉടമസ്ഥന്\nപുനെ: ബോളിവുഡ്താരം അര്‍ജുന് കപൂര് ഇനി പുനെ സിറ്റിയുടെ സഹഉടമസ്ഥ റോളിലും. 2017-18 സീസണ് തുടങ്ങാന് മൂന്ന്ാഴ്ച മാത്രം ബാക്കിനില്‍ക്കെയാണ് എഫ്.സി പുനെ സിറ്റി സി.ഇ.ഒ ഗൗരവ്…\nപുനെ: ബോളിവുഡ്താരം അര്‍ജുന് കപൂര് ഇനി പുനെ സിറ്റിയുടെ സഹഉടമസ്ഥ റോളിലും. 2017-18 സീസണ് തുടങ്ങാന് മൂന്ന്ാഴ്ച മാത്രം ബാക്കിനില്‍ക്കെയാണ് എഫ്.സി പുനെ സിറ്റി സി.ഇ.ഒ ഗൗരവ് മോദ്വെലാണ് ബോളിവുഡ് സൂപ്പര്‍താരം ക്ലബിന്റെ ഉടമസ്ഥനായി പ്രഖ്യാപിച്ചത്. നേരത്തെ ടീമിന്റെ അമ്പാസഡറായി അര്‍ജുന് കപൂര് പൂനെ സിറ്റിയുമായി സഹരിച്ചിരുന്നു. ബോളിവുഡ് സിനിമനിര്‍മാതാവായ ബോണി കപൂറിന്റെ മകനായ അര്‍ജുന് 2012-ല് ഹബീബ് ഫെസലിന്റെ സംവിധാനത്തില് പുറത്തിറങ്ങിയ ഇഷ്‌ക്‌സാദെ എന്ന ചിത്രത്തിലൂടെയാണ് അഭിനയജീവിതമാരംഭിച്ചത്.\nതാന് ഫൂട്‌ബോള് കണ്ടും കളിച്ചുമാണ് വളര്‍ന്നതെന്നും ഇപ്പോഴും താന് കൂട്ടുകാര്‍ക്കൊപ്പം കളിക്കാറുണ്ടെന്നും അതില് ചിലര് ഇന്ന് ഐ.എസ്.എല്ലില് പല ക്ലബുകളുടേയും ഉടമസ്ഥരാണെന്നും അര്‍ജുന് കപൂര് പറഞ്ഞു.\nപരിശീലകന് റാങ്കോ പോപോവിച് നേതൃത്വത്തില് ഐസ്.എസ്.എല് കിരീടം ലക്ഷ്യവെക്കുന്ന പൂനെ, കഴിഞ്ഞ വര്‍ഷത്തെ ഗോള്‍ഡന് ബൂട്ട് ജേതാവ് മാര്‍സെലോ പെരേരിയെ ഡല്‍ഹി ഡൈനാമോസ് നിന്ന് ടീമിലെത്തിച്ചു. കൂടാതെ കീന് ലെവിസ്, ഐസക് വാന്‍മല്‍സ്വമ, നിം ഡോജീ, വെയ്ന് വാസ് എന്നീതാരങ്ങളെയും സ്വന്തമാക്കി. കഴിഞ്ഞ സീസണില് ആറാം സ്ഥാനത്ത് ഫിനീഷ് ചെയ്ത എഫ്.സി പുനെ സിറ്റി ഇതുവരെ ഐ.എസ്.എല്ലില് ടുര്‍മെന്റ് ചരിത്രത്തില് നോക്കൗട്ട് റൗണ്ടില് സാന്നിദ്ധ്യമറിയിച്ചിട്ടില്ല.


ബിഎസ് VI പള്‍സര് 125 അവതരിപ്പിച്ച് ബജാജ്; വില 67,997 രൂപ - Malayalam DriveSpark\n2 min ago ബിഎസ്-VI പൾസർ RS200 മോഡലിനും വില കൂടി, ഇനി മുടക്കേണ്ടത് 1.49 ലക്ഷം രൂപ\nബിഎസ് VI പള്‍സര് 125 അവതരിപ്പിച്ച് ബജാജ്; വില 67,997 രൂപ\nപള്‍സര് 125 ബിഎസ് VI പതിപ്പിനെ അവതരിപ്പിച്ച് ബജാജ്. ഡ്രം പതിപ്പിന് 67,997 രൂപയും ഫ്രണ്ട് ഡിസ്‌ക് പതിപ്പിന് 74,118 രൂപയുമാണ് പുതിയ പതിപ്പിന്റെ എക്‌സ്‌ഷോറും വില.\nപഴയ പതിപ്പില് നിന്നും 7,500 രൂപയുടെ വര്‍ധനവാണ് ബിഎസ് VI പതിപ്പുകളില് ഉണ്ടായിരിക്കുന്നത്. പഴയ ബിഎസ് IV ഡ്രം ബ്രേക്കിന് 63,616 രൂപയും ഡിസക് ബ്രേക്ക് പതിപ്പിന് 66,618 രൂപയുമാണ് എക്സ്ഷോറൂം വില.\nബിഎസ് VI -ലേക്ക് നവീകരിച്ച 124.4 സിസി സിംഗിള് സിലിണ്ടര് എയര് കൂള്‍ഡ് എഞ്ചിനാണ് ബൈക്കിന്റെ കരുത്ത്. ഈ എഞ്ചിന് 11.6 bhp കരുത്തും 11 Nm torque ഉം ഉത്പാദിപ്പിക്കും. അഞ്ച് സ്പീഡാണ് ഗിയര്‍ബോക്‌സ്.\nMOST READ: വില കൂടി! ബി‌എസ്-VI ഹീറോ സ്പ്ലെൻഡർ ഐസ്‌മാർട്ടിന് ഇനി 67,100 രൂപ മുടക്കണം\nഫ്യൂവല് ഇഞ്ചക്ഷന് സംവിധാനം പുതിയ പതിപ്പില് ഇടംപിടിച്ചിട്ടുണ്ട്. ഇതോടെ ബൈക്കിന് കൂടുതല് മൈലേജും, സുഗമമായ യാത്രയും ലഭിക്കുമെന്നും കമ്പനി അവകാശപ്പെടുന്നു.\n2019 ഓഗസ്റ്റ് മാസത്തിലാണ് ബൈക്ക് വിപണിയില് എത്തുന്നത്. വിപണിയില് എത്തി അധികം വൈകാതെ തന്നെ മികച്ച വില്‍പ്പന കാഴ്ചവെയ്ക്കാനും ബൈക്കിന് സാധിച്ചു.\nമുന്നില് ടെലിസ്‌കോപിക് ഫോര്‍ക്കും പിന്നില് ട്വിന് ഗ്യാസ് ഷോക്ക് അബ്‌സോര്‍ബറുമാണ് സസ്‌പെന്‍ഷന്. സുരക്ഷയ്ക്കായി മുന്നില് 170 mm ഡ്രം ബ്രേക്കും പിന്നില് 130 mm ഡ്രം ബ്രേക്കുമാണ്.\nമാറ്റ് ബ്ലാക്കില് നിയോണ് ബ്ലൂ, സോളാര് റെഡ്, പ്ലാറ്റിനം സില്‍വര് എന്നീ മൂന്ന് നിറങ്ങളില് ബൈക്ക് വിപണിയില് ലഭ്യമാകും. ടാങ്കിലെ പള്‍സര് ലോഗോ, ഗ്രാബ് റെയില്, വീല്, സൈഡ് പാനല്, ഹെഡ്ലൈറ്റിന് മുകളില് എന്നിവിടങ്ങളിലായി നിയോണ് ഹൈലൈറ്റ് ഇടംപിടിച്ചിട്ടുണ്ട്.\nഎന്നാല് പള്‍സര് ബൈക്കുകളില് നിന്നും രൂപത്തില് മറ്റു മാറ്റങ്ങളൊന്നും തന്നെ വാഹനത്തിന് കമ്പനി നല്‍കിയിട്ടില്ല. മൈലേജിന്റെ കാര്യത്തില് ഒട്ടും വിട്ടുവീഴ്ച്ചയില്ലാതെ കൂടുതല് സ്‌പോര്‍ടിയായ ഒരു പ്രീമിയം ബൈക്ക് ആഗ്രഹിക്കുന്ന ഉപഭോക്താക്കളെ ലക്ഷ്യമിട്ടാണ് 125 -നെ അവതരിപ്പിച്ചിരിക്കുന്നത്.\nBajaj Pulsar 125 BS6 launched in India. Read in Malayalam.


Saturday 20 August 2016 12:14 pm IST\nവരന് സ്വാതി കെ.മനോഹറിനൊപ്പം പ്രിയ (ഇടത്). അമരം സിനിമയില് മമ്മൂട്ടിക്കൊപ്പം\nമുഹമ്മ (ആലപ്പുഴ): മമ്മൂട്ടി നായകനായ ഭരതന്റെ സൂപ്പര്‍ഹിറ്റ് ചിത്രം അമരം സിനിമയിലെ ബാലതാരമായ പാതിരപ്പള്ളി ഓമനപ്പുഴ പുത്തന്‍പുരയ്ക്കല് ജോപ്പന്റെയും ബെറ്റിയുടെയും മകള് പ്രിയ ജോസഫിന് താലികെട്ട് നാളെ.\nഒന്‍പതുമാസം പ്രായമുള്ള കൈക്കുഞ്ഞായിരിക്കുമ്പോഴാണ് പ്രിയയ്ക്ക് മമ്മൂട്ടിയുടെ മകളായി അഭിനയിക്കാനുള്ള അവസരം ലഭിച്ചത്. ‘പുലരേ, പൂന്തോണി’ എന്ന പാട്ടുപാടി കൈക്കുഞ്ഞുമായി അഭിനയിക്കുന്നതാണ് രംഗം. 1990ല് ഓമനപ്പുഴ കടപ്പുറത്തായിരുന്നു അമരത്തിന്റെ ചിത്രീകരണം. എഷ്യാനെറ്റിന്റെ അടുത്തിടെ നടന്ന കോമഡി സ്റ്റാര്‍സ് പരിപാടിയില് മമ്മൂട്ടിയെത്തിയപ്പോള് മമ്മൂട്ടിയുടെ പഴയമോള് എന്നുപറഞ്ഞ് പ്രിയയെ പരിചയപ്പെടുത്തിയിരുന്നു.\nകാട്ടുര് കൂത്തക്കര മനോഹരന് – അനില ദമ്പതികളുടെ മകന് സ്വാതി കെ. മനോഹറാണ് പ്രിയയുടെ ജീവിത നായകനാകുന്നത്.\n21ന് രാവിലെ 11ന് പാട്ടുകളം ശ്രീരാജരാജേശ്വരീ ക്ഷേത്രത്തില് ഹൈന്ദവ രീതിയിലാണ് വിവാഹം. സ്വാതി നിലവില് എഞ്ചിനീയറായി ജോലി നോക്കുകയാണ്. സിനിമയിലെ പഴയ മകളുടെ വിവാഹത്തിന് മമ്മൂട്ടി എത്തിയിരുന്നെങ്കില് എന്നാശിക്കുകയാണ് പ്രിയ.\nകലാസാഹിത്യ മേഖലയ്ക്ക് തുല്യമായ സ്ഥാനം പരസ്യചിത്ര നിര്‍മാണത്തിനും: മമ്മൂട്ടി


പ്രയാണം: May 2011\nമിന്നല് പിണര് പിന്നെ കാതടപ്പിക്കുന്ന ഇടിയുടെ ഘോര ശബ്ദം , ചിന്നം ചിന്നം പെയ്തിറങ്ങിയ മഴ . സ്കൂള് വേനലവധി കഴിഞ്ഞു തുറക്കും മുമ്പേ മഴ വന്നു. റോഡിലൂടെ വാഹങ്ങള് വെള്ളം തെറിപ്പിച്ചു ചീറിപായുന്ന ശബ്ദം . മുമ്പൊക്കെ ഓടിന്റെ പാത്തിയിലൂടെ ഒലിച്ചിറങ്ങുന്ന മഴ വെള്ളം മുറ്റത്ത് കൊച്ചു കൊച്ചു തടാകങ്ങളും പുഴകളും പിന്നെ ഒരു കടല് തന്നെ സൃഷ്ടിക്കുന്നതും നോക്കി നിന്ന കൌമാരം . കടലാസ് തോണികള് നീരൊഴുക്കില് ആടിയുലഞ്ഞു നീങ്ങുന്ന , മനസ്സിനെ രമിപ്പിച്ച കൌതുക കാഴ്ചകള് . എന്തല്ലാം തരത്തിലുള്ള കൊച്ചു കടലാസ്സു വഞ്ചികള് . സ്വപ്നതുല്യമായ ആ പഴയ മഴക്കാല ഓര്‍മ്മകള്. പിടിച്ചു നിര്‍ത്തി തല തോര്‍ത്തി തരുന്ന ഉമ്മയുടെ ശകാര വാക്കുകള് . പനിപിടിച്ചു കിടന്ന രാത്രികളില് വയലില് സ്വാന്തനത്തിന്റെ വാല് മാക്രിയുടെ ഗാന നിര്‍ജ്ജ്ഹരി . കശുവണ്ടി ചുട്ടു തിന്നാന് എന്ത് രസം. വയല് മൂലയിലെ കുളത്തില് നിന്നും പിടിച്ച് കുപ്പിയില് ഇട്ടു വെച്ച കണ്ണന് ചുട്ടികള് ( കൊച്ചു മീന് , വാലില് സ്വര്‍ണ നിറത്തില് പോട്ടുള്ളത് ) ചത്തു മലച്ചത് കണ്ടപ്പോള് സങ്കടം തോന്നി. തോര്‍ത്ത് മുണ്ട് വയലിലെ ചളി പിടിപ്പിച്ചു കൊണ്ട് വന്നതിനു ബാപ്പയോട് അടി കിട്ടിയ ചൂട് മാറിയിട്ടില്ല.\nഇടിയും മിന്നലും ശക്തി പ്രാപിക്കുകയാണ് . മാനം കറുത്തിരുണ്ട് കഴിഞ്ഞു . കിഴക്ക് മലകളില് എവിടെയോ ഉരുള് പൊട്ടിയെന്ന് കേട്ടു. ഇരുവഴിഞ്ഞി പുഴയിലൂടെ കലങ്ങിയ വെള്ളം കുത്തിയോഴുകുന്നു. പ്രായം ചെന്നവര് പറയുന്നു കേട്ടു ഇന്ന് വാവാണ് . ഇത് ഇവിടെയൊന്നും നില്‍ക്കുമെന്ന് തോന്നുന്നില്ല . പാടത് വെള്ളം കയറി പുഴ മീന് കൂട്ടത്തോടെ വയലില് വന്നു നിറയും അന്ന് ഒരു ഉത്സവ പ്രതീതി .\nഎനിക്കോര്‍മയുണ്ട് വെള്ളം കയറി വീടുകള് പലതും ഒഴിച്ച് പോകുന്നവര് . ചിലപ്പോള് അര്‍ദ്ധ രാത്രിയായിരിക്കും . തോണിക്കാരന് അബ്ദുറഹിമാന്റെ കൂക്കി വിളി നാട്ടുകാര് തിരിച്ചറിയും . സഹായം വേണ്ടവര് തിരിച്ചു കൂക്കും. ആട് മാടുകള് കോഴികള് വളര്‍ത്തു മൃഗങ്ങള് എല്ലാറ്റിനെയും കയറ്റി സ്കൂളിന്റെ അകത്തും വരാന്തയിലും അഭയാര്തികളായി കുറെ പേര് . പുറത്ത് ഒരു കലത്തില് കഞ്ഞി വെക്കുന്ന ആമിനച്ചി ...പൊട്ടന് മോഇദീന് ആട്ടിന് കുട്ടികളെ പിലാവിന്റെ ഇല വെച്ചു നീട്ടുന്നു. സ്കൂളും പരിസരവും പുതിയ കാഴകള് . അഭയാര്ത്തികളുടെ മനസ്സിന്റെ വിഹ്വലതകള് ...\nഅമ്മാവന്റെ വീട് വയല് വക്കത്തു തന്നെയായതു കൊണ്ട് ആദ്യം വെള്ളം കയറുന്നത് അവിടയാണ് . എനിക്കേറെ സന്തോഷം അവര് ഞങ്ങളുടെ വീട്ടിലേക്കു വരുമെന്നത് മാത്രമല്ല കൂടെ എനിക്ക് കളിക്കൂട്ടു കാരെ കിട്ടും . ബാവ, തമ്പി ഖാലിദ് . രാത്രിയില് ഒന്നിച്ച്ചുറങ്ങി കഥകള് പറയും . പുലിയേയും കാളയെയും പുല്ലും കെട്ടും അക്കരെ കടത്താന് കടത്തു കാരന് എങ്ങിനെ കഴിയും . ? പിന്നെ കൈകള് നിലത്തു വെച്ചു അക്കരെ യിക്കാരെ നിക്കണ പ്രാവിന്റെ കൈയ്യോ കാലോ കൊത്യോ മുറിച്ചോ ...മുദ ..... അങ്ങിനെ എന്തല്ലാം കളികള് . ചിമ്മിനി വെട്ടത്തില് ചുമരില് എന്തല്ലാം നിഴല് രൂപങ്ങള് ഉണ്ടാകി കളിച്ചു.. അപ്പോഴൊക്കെ മനസ്സില് പ്രാര്‍ഥിക്കും ഈ വെള്ളപ്പൊക്കം ഇറങ്ഗാതിരുന്നെങ്കില് ....\nകാലം എത്ര പോയ്മറിഞ്ഞു .. ഓര്‍മ്മകള് മാത്രം അവിടെ കൂട് വെച്ചിരിക്ക്ന്നു. ആ കൂട്ടില് നിന്നും പലരും പോയ്മറിഞ്ഞു .... എത്ര നല്ല മഴക്കാലം .\nവരണ്ടുള്ള പുഴ വക്കില് - ഉണങ്ങിയ മരകൊമ്പില് ഇരിക്കും പക്ഷി\nചിറകു നനഞ്ഞു വിറ കൊണ്ടിരിക്കുന്ന ആ ഏകാന്ത പക്ഷി ഞാനാണോ ?\nPosted by Ktnajeeb Cmr at 10:15 PM2comments: Links to this post\nPosted by Ktnajeeb Cmr at 9:37 PM2comments: Links to this post\nസാംസ്കാരികവും കലാപരവുമായി ഏറെ മുമ്പില് നില്‍ക്കുന്ന ഒരു ഗ്രാമം ചേന്നമംഗല്ലൂര് . കോഴികോടിന്റെ കിഴക്കന് മലയോര മേഖല . ഇവിടെ ഗ്രാമ വാസികളില് മുഴങ്ങി കേള്‍ക്കുന്ന മത സംഘടന വൈരുദ്ധ്യങ്ങളുടെ വിഴുപ്പലക്കല് ആരെയും ഇരുത്തി ചിന്തിപ്പിക്കും ? മുസ്ലിം മത നവോന്ഥാന നായകന്മാര് ആദ്യ കാലങ്ങളില് തന്നെ കയറിയിറങ്ങിയ വഴികളില് നിന്നും ഇപ്പോള് കേള്‍ക്കുന്നത് ഇരുട്ടിലേക്ക് നയിക്കുന്ന പോര് വിളികള് മാത്രം. അങ്ങാടി എന്നും ശബ്ദ മുഖരിധ മായി മാറിയിരിക്കുന്നു. ജമാ അത്ത് - മുജാഹിദ് , സുന്നി - എപി സുന്നി, തിരുമുടിയും പിന്നെ കുറെ സനാദ് വ്യാജന്മാരും . അതിനും പുറമേ ഓപ്പണ് ഫോറം . ഒരു പ്രവാചകന്റെ തിരുശേഷിപ്പുകള് ചൊല്ലിയുള്ള ബഹളങ്ങള് . മുടിയിട്ട വെള്ളം കുടിക്കാമോ ? പ്രവാചകന്റെ > ബോഡി വയിസ്റ്റ് > ശുദ്ധമോ അശുദ്ധമോ ? ഹദീസ് സ്വീകാര്യമോ അസ്വീകാര്യമോ ? പ്രവാചകന് മരിച്ചിട്ട് എത്ര കാലം കഴിഞ്ഞു. കശ്രജിനു ഒരു സ്വപനം . ഈ മുടി കാരന്തൂരിലെ എപി മുസ്ലിആര്‍ക്ക് കൊണ്ട് പോയി കൊടുക്കണം . അത് അങ്ങിനെ തന്നെ അങ്ങ് വിശ്വസിച്ചാല് മതി . സനതും മറ്റും തേടി പോവേണ്ടാ കൂട്ടരേ .\nഎപിയും ഈകെയും ആളുകള് നരകത്തില് പോകുന്നവരുടെ ലിസ്റ്റ് തന്നെ പ്രഖ്യാപിച്ചു കഴിഞ്ഞു. ഓ. അബ്ദുള്ള സ്വര്‍ഗത്തില് നിന്നും പുറത്താക്കപെട്ട പിശാചിന്റെ പരമ്പരയില് പെട്ട ആളോ എന്ന് ഒരു മുസ്ലിആര് ചോദിക്കന്നു. അബ്ദുള്ളയുടെ കൈ വെട്ടുമെന്ന എഴുത്ത് ?? (ഒഎം തരുവണ)\nജമാത്ത് ഒരു കാലത്ത് തിരെഞ്ഞടുപ്പില് മത്സരിക്കുന്നതും പങ്കെടുക്കുന്നതും ശിര്‍ക്കും കുഫ്രുമോക്കായി വിളമ്പിയത് മുജാഹിദ് എടുത്തു ഉദ്ധരിക്കുന്നു. മൌദൂദിയെ തള്ളിയോ അതോ ഇപ്പോഴും അതൊക്കെ അന്ഗീകരിക്കുന്നുവോ ? കരിമ്പിലക്കലിനു സംസ്കരമില്ലെന്നു ഇ എന് കൊടിയത്തൂരില് . അതിനു മറുപടി ഇരുപത്തി അഞ്ചു വര്ഷം അവരോടൊപ്പം നിന്ന ഓ എ യുടെ പുസ്തകത്തില് നിന്നും ഉദ്ധരണികള് ,വാണിമേലിന്റെ മൊബൈലില് വന്ന എസ എം എസ വായിക്കാന് ജമാത് കാരോട് ടിയാന് . എവിടെ സംസ്കാരം . ഓരോ സംസാരവും കേട്ടാല് അതൊക്കെ ജനത്തിന്‍മനസ്സിലാവും . വ്യാജ കേശത്തിന്റെ ഖബറടക്കം ഇന്നലെ , ഇനി നാളെ ചെരുവാടിയില് ഇവരെ മറ മാടുന്നു. എന്തെല്ലാം പദ ങ്ങള് ,പ്രയോഗം . അന്ധ വിശ്വാസത്തിനു ആടാന് ഒരു മുടി . എന്താണ് അന്ധ വിശ്വാസം ? കാണാത്തത് വിസ്വസിക്കലാണോ ? എങ്കില് പിന്നെ മത വിശ്വാസങ്ങള് എല്ലാം തന്നെ അന്ധ മല്ലെ ? ഘൈബ് വിശ്വസിക്കല് മുസ്ലിമിന്റെ അടിസ്ഥാന വിസ്വാസമല്ലേ ? മലക്ക് ? മലക്കില് വിശ്വസിക്കല് അന്ധ വിശ്വാസം ആണോ ? ആകെ കൂടെ വിശ്വാസത്തിലും ഒരു മുടി കുടുങ്ങിയ പോലെ ? മൂത്രം കുടിച്ച ഒരു സഹാബി വനിതാ ? ഇത് ജൂത നിര്‍മിതി യായ ഹദീസ് ആണോ എന്ന് സംശയം ? അതിനും സ്വീകാര്യത ലഭിച്ചു വരുന്നു.\nനിങ്ങള് ഖുര് ആന് പഠിക്കുക . അത് ദൈവികമാണ് . അതില് നിന്നുകൊണ്ട് ചിന്തിക്കുക വഴി തെറ്റില്ല . പ്രവാചകന്റെ പ്രിയ സഖാക്കളുടെ ജീവ ചരിത്രത്തില് നിന്നും. ചിലതൊക്കെ പരിസര ബോധത്തോട് കൂടി വേണം വായിക്കാന് . ഓ അബ്ദുള്ള എഴുതിയ പോലെ ചിലത് ചാടി കടക്കേണ്ടി വരും . ഇല്ലെങ്കിലും കാലില് മുറിവേല്‍ക്കും . ഈ കാലം വല്ലാത്ത കാലം ....ഹമ്മോ ?\nനബിയുടെ മുടിയും മൂസയുടെ വടിയും . മുസലിയാര് ചോദിക്കുന്നു? മൂസാ നബിയുടെ വടി യുടെ കഥയെന്താ? ശുഐബ് നബി മകളെ കല്യാണം കഴിച്ച വകയില് പോകുമ്പോള് ആ വടി കൊടുത്തു . ഇതാണ് ആ വടി കൂട്ടരേ ....? ആദം നബി പണ്ട് സ്വര്‍ഗത്തില് നിന്നും പോരുമ്പോള് കുത്തി പിടിച്ച വടിയാനത് . അത് വന്നു വന്നു മൂസയുടെ കയില് കിട്ടി . എന്തൊക്കെ കാട്ടി കൂട്ടി ആ വടി കൊണ്ട് . വേറെയും ഒരു കഥ . മൂസ ഈഗിപ്ടിലെ അങ്ങാടി യിലൂടെ അങ്ങിനെ നടന്നു പോവുകയാണ് അപ്പോള് ഒരു കിബ്തിയും ഇസ്രായീലനും തല്ലുകൂടുന്നു. മൂസ ഇടപെട്ടു . കിബ്തിക്ക് ഒന്ന് കൊടുത്തു. അവന്റെ കാറ്റ് പോയി. നബിമാര്‍ക്ക് പണി മതം പറയല് മാത്രമല്ലടോ ? വേണ്ടിവന്നാല് ..... ചെകനൂരിന്റെ കഥയും ഓര്‍മിപ്പിക്കാന് അയാള് മറന്നില്ല . ഇത് ആര്‍ക്കു നേരയനെന്നും കേട്ടവര് മനസ്സിലാക്കി കാണും ? ആ വടി യും താലൂതിന്റെ ഒഴുകി വന്നു കിട്ടിയ പെട്ടിയും എല്ലാം ആസാരുകള് ആണ് കൂട്ടരേ > അതിലൊക്കെ ബാര്‍ക്കതുണ്ട് . ഈ ബര്കതുകളെ നിഷേടിക്കുന്നവര് കാഫിരുകലാണ് . ഈ മുകൂട്ടു മുന്നണിയും ( ഓ., ഈ എന് , കാക്കേരി അറ്റ് പുല്പരംബ ) ഒരു കാര്യം മനസ്സിലാക്കണം .\nPosted by Ktnajeeb Cmr at 10:37 PM 1 comment: Links to this post\nഇരുവഴിഞ്ഞിപുഴ നിറഞ്ഞു കവിഞ്ഞൊഴുകുകയാണു. ഒരു കടത്തു തോണി നിറയെ കല്യാണ തക്കാരം കഴിഞ്ഞു വരുന്ന കുടുംബക്കാരും ബന്ധുക്കളും. വാഴക്കാട്ടു നിന്നും മുക്കത്തേക്കാണു തോണി പോകുന്നതു. ചേന്നമംഗല്ലൂരില് നിന്നുമാണു മുക്കത്തെ പ്രമുഖ തറവാട്ടിലേക്കു പെണ്ണിനെ കെട്ടികൊണ്ടു പൊയതു. മുക്കത്തെ ഈ കുടുംബവും അന്നത്തെ നിലയില് തികഞ്ഞ ഒരു മുസ്ലിം യാഥാസ്തിക വിഭാഗമാണു. എന്നാല് പുതിയ പെണ്ണ് അല്പമൊക്കെ പുരോഗമന ചിന്താഗതിക്കാരിയുമാണു. തക്കം കിട്ടുമ്പോഴൊക്കെ കെട്ടിയവന്റെ കൂട്ടര് ഇവരെ കണക്കിനു കളിയാക്കും. ചേന്നമംഗല്ലൂരിലെ തന്റെ വീടിനു അടുത്തു എത്താറായപ്പോള് തോണിക്കാരനോടു തോണി കരക്കടുപ്പിക്കാന് അവര് പറഞെങ്കിലും തൊണിക്കാരന് ഒട്ടും ഗൊനിച്ചില്ല. തോണിയില് തന്റെ ഭര്‍ത്താവില്ല അവരുടെ ബന്ധുക്കള് മാത്രം. ഇവര് മുന് കൂട്ടി ഒപ്പിച്ച പരിപാടിയായിരുന്നു. ഭര്‍ത്താവിന്റെ സഹോദരന് : ഒരു നിബന്ധന വെച്ചു മൂന്നു പ്രാവശ്യം ബദ്രീങ്ങളെ വിളിച്ചാല് തോണി അക്കരെ അടുപ്പിക്കാം.അവര്‍ക്കു കലിയാണു വന്നതു. എങ്കിലും തോറ്റു കൊടുക്കുന്ന പ്രക്രതം അല്ല അവരുടെതും. തോണി എന്തു തന്നെയായാലും അക്കരെ പൊവില്ലെന്നു കണ്ടപ്പോള് അവള് ചിരിച്ചു കൊണ്ടു പറഞ്ഞു : ബദ്രീങ്ങളെ വിളിക്കാതെ അക്കരെ എത്താന് പറ്റുമോ എന്നു ഞാനൊന്നു നൊക്കട്ടെ എന്നു പറഞു എല്ലാം ഏകനായ പടച്ച തമ്പുരാനിൽ അര്പ്പിച്ചു തോണിയില് നിന്നും ഒരു ചാട്ടം . വെള്ളകാച്ചിയും തട്ടവും ധരിച്ച പെണ്ണിന്റെ മേലു നിറയെ പൊന്നും. തോണിയിലുള്ളവര് നോക്കിനില്‍ക്കവെ അവര് അനായാസം തന്റെ കടവില് നീന്തീയെത്തി. അവർക്ക് ഇരുവഴിഞ്ഞി ഒട്ടും അപരിചിതമായിരുന്നില്ല .\nഇതു ഒരു എട്ടു പതിറ്റാണ്ടു മുമ്പു ചേന്നമംഗലൂരില് നടന്നതാ. ആ സ്ത്രീ തന്റെ ആദ്യത്തെ പ്രസവത്തിൽ തന്നെ മരിച്ചു .തന്റെ മകനെ കാണാന് പോലും അവര്‍ക്കു കഴിഞില്ല. ആ മകന് വലുതായി. വാഴക്കാടായിരുന്നു അയാള് വളർന്നത് . പിന്നീട് അയാള് പെണ്ണു കെട്ടിയതു ചേന്നമംഗല്ലൂരില് നിന്നുമാണു. ഒരു വൈകുന്നേര സവാരിക്കിടെ ഈ സംഭവം ഓര്‍ത്തെടുത്തു പറയുമ്പോള് ഒതയമംഗലം ജുമതു പള്ളിയില് നിന്നും മഗ് രബ് ബാങ്കു വിളി കേള്‍ക്കുന്നുണ്ടായിരുന്നു. ചെറിയാലി .\nസ്ത്രീകള് തന്റെ വിശ്വാസം എത്ര ധീരമായി പ്രകടിപ്പിച്ചതെന്ന് ഇത്തരം അനേക സംഭാവങ്ങളിലൂടെ നമുക്ക് കാണാം .\nPosted by Ktnajeeb Cmr at 3:48 AM 1 comment: Links to this post\nഅവിസ്മരണീയ മുഹൂര്‍ത്തങ്ങള്‍ക്ക് വേദിയൊരുക്കികൊണ്ടു ഈ ഗ്രാമം കാലത്തിനൊപ്പം നീങ്ങികൊണ്ടിരിക്കവെ\nഓര്‍മകളുടെ കര പറ്റി വിധിക്കൊപ്പം കാലം കഴിക്കുന്ന പ്രവാസികളായ ഗ്രാമ വാസികള്.\nഅവര് തങ്ങളോടൊപ്പം കൊണ്ടുപോയ ഗ്രാമ തനിമ ഇവിടെ കാലങ്ങളായി ചവിട്ടി മെതിക്കപ്പെട്ടതു തൊട്ടറിയുന്നില്ല.\nരാഷ്ട്രീയവും സാമൂഹികവും മതപരവുമായ ഒട്ടേറെ രംഗങ്ങള് പരിവര്‍ത്തനത്തിന്റെ പാതയില് തങ്ങള്‍ക്കു അപരിചിതമായി പോയതും അവരറിയുന്നില്ല.\nഅവസാനം പ്രവാസം കഴിഞു തിരിച്ചെത്തുന്ന അയാള് ഒറ്റപെട്ട ദ്വീപില് അകപെട്ടവനെ പോലെ. പിന്നെ അയാല്‍ക്കു കൂട്ട് സ്വന്തം ഓര്‍മചെപ്പുകള് മാത്രം.\nതന്റെ ആലയില് ഓര്‍മകള് അയവിറക്കി കഴിയുന്ന ഒരു നിര് വികാര ജീവി.\nവന്മതിലുകള്‍ക്കുള്ളില് ഞാനും തട്ടാനും എന്റെ കുട്ട്യളും...പുറത്ത് കണ്ണിനു പൊലും ഗ്രാമം അപരിചിതമായിരിക്കുന്നു.\nമണ്ണു മാന്തി കുഴി തൂര്‍ത്ത് ഇവിടം കോണ്‍ക്രീറ്റ് സമുച്ചയങ്ങള്.\nസൂക്ഷിക്കുക നിങ്ങല്‍ക്കു പോലും വില നിക്ഷയിചു കഴിഞു.\nരാഷ്റ്റ്രീയത്തിന്റെ സമ വാക്യങ്ങള് തകിടം മരിഞിരിക്കുന്നു. അഴിമതിയില് മുങ്ങികുളിചു നില്‍ക്കുന്നവര്‍ക്കു പ്രതിപക്ഷത്തിന്റെ നാല് വഴി കണക്കുകള് പരിശോധിക്കാനെ നേരമുള്ളൂ. മതം അതും ഇനിയൊരു കച്ചവടചരക്കു മാത്രമായി പലര്‍ക്കും മാറിയേക്കാം. പ്രവാചകന്റെ പാത പിന്‍പറ്റുകയെന്നാല് ലക്ഷങള് ഷെയര് എടുത്തു മുബാരക്കു ട്ഔണ് ഷിപ്പില് അംഗമാവുക എന്നാവും. മത സംഘടനകള് വെറും രാഷ്ട്രീയ പാര്‍ട്ടികളുടെ തലത്തിലേക്കു തരം താഴുകയും കുഞാടുകളേ പോളിങ് ബൂത്തിലേ തെളിക്കുന്ന പണിയില് ഏര്‍പ്പെട്ടിരിക്കുന്നു.\nപ്രവാസികള് സൂക്ഷിക്കുക അല്പമെങ്കിലും നന്മ ബാകിയുന്റാവുക നിങ്ങളിലാവും . ആ നന്മയുടെ കൈത്തിരി കെടാതെ സൂക്ഷിക്കുക . ഗുഹയില് ഉറങ്ങാന് പോയ ചെറുപ്പക്കാരെ ഓര്‍ക്കുക . പഴയ കാലത്തിന്റെ തിരുഷേഷിപ്പുക ലാണ് നിങ്ങള് . തിരിച്ചു വരുമ്പോള് ആ പഴയ നാണയം കൈയിലിരിക്കട്ടെ .\nPosted by Ktnajeeb Cmr at 8:55 PM 1 comment: Links to this post


ജസ്റ്റിസ് ലോയയുടെ മരണം: “പ്രതീക്ഷ നശിച്ചിട്ടില്ല”; വികാരാധീനനായി രാഹുല് ഗാന്ധി – Chandrika Daily\nBy chandrika Friday April 20, 2018 18:05 pm\nജസ്റ്റിസ് ലോയയുടെ മരണം: “പ്രതീക്ഷ നശിച്ചിട്ടില്ല”; വികാരാധീനനായി രാഹുല് ഗാന്ധി\nന്യൂഡല്‍ഹി:ജസ്റ്റിസ് ലോയയുടെ മരണം സംബന്ധിച്ച വിധിയില് സുപ്രീംകോടതിയോടുള്ള കുടുംബത്തിന്റെ പ്രതികരണത്തിന് പിന്നാലെ വികാരാധീനനായി രാഹുല് ഗാന്ധി. കേസിലെ പ്രതീക്ഷ നശിച്ചതായും എല്ലാം ആസൂത്രിതമാണെന്നുമുള്ള ലോയയുടെ കുടുംബത്തിന്റെ പ്രതികരണത്തെ…\nന്യൂഡല്‍ഹി:ജസ്റ്റിസ് ലോയയുടെ മരണം സംബന്ധിച്ച വിധിയില് സുപ്രീംകോടതിയോടുള്ള കുടുംബത്തിന്റെ പ്രതികരണത്തിന് പിന്നാലെ വികാരാധീനനായി രാഹുല് ഗാന്ധി. കേസിലെ പ്രതീക്ഷ നശിച്ചതായും എല്ലാം ആസൂത്രിതമാണെന്നുമുള്ള ലോയയുടെ കുടുംബത്തിന്റെ പ്രതികരണത്തെ തുടര്‍ന്നാണ് വികാരഭരിതമായ കുറിപ്പുമായി കോണ്‍ഗ്രസ് അധ്യക്ഷന് രാഹുല് ഗാന്ധി രംഗത്തെത്തിയത്.\n“പ്രതീക്ഷ നശിച്ചിട്ടില്ല, ദുരൂഹത പുറത്തുവരുമെന്ന കാര്യത്തില് പ്രത്യാശയുണ്ട്”, കുടുംബത്തോടുള്ള പ്രതികരണമെന്നോണം രാഹുല് ട്വിറ്ററില് കുറിച്ചു.\n“യാതൊരു പ്രതീക്ഷയും ഇല്ല, എല്ലാം നിയന്ത്രിക്കപ്പെടുന്നു’ എന്നാണ് ജഡ്ജി ലോയയുടെ കുടുംബം പറയുന്നത്.\nഎന്നാല് അവരോടു ഞാന് പറയാന് ആഗ്രഹഹിക്കുന്നു, പ്രത്യാശയുണ്ട്. ദശലക്ഷക്കണക്കിന് ഇന്ത്യക്കാര്‍ക്ക് സത്യം കാണാന് കഴിയുമെന്ന പ്രതീക്ഷയുണ്ട്.\nജഡ്ജി ലോയ മറന്നുപോകാന് ഇന്ത്യ അനുവദിക്കില്ല, രാഹുല് ഗാന്ധി ട്വീറ്റ് ചെയ്തു. ലോയയുടെ കുടുംബാംഗങ്ങളുടെ പ്രതികരണം സംബന്ധിച്ച റിപ്പോര്‍ട്ടിന്റെ ലിങ്കും ഒപ്പം നല്‍കിയിട്ടുണ്ട്.\nലോയയുടെ മരണത്തെക്കുറിച്ച് അന്വേഷിക്കാന് പ്രത്യേക അന്വേഷണസംഘത്തെ നിയമിക്കണമെന്ന ആവശ്യവുമായി സമര്‍പ്പിച്ച ഹര്‍ജികള് സുപ്രീംകോടതി തള്ളിയിരുന്നു. തുടര്‍ന്നാണ്, പ്രതീക്ഷ നശിച്ചതായും എല്ലാം നിയന്ത്രിക്കപ്പെട്ടു കഴിഞ്ഞതായും വ്യക്തമാക്കി ലോയയുടെ കുടുംബം രംഗത്തെത്തിയത്. സുപ്രീം കോടതി വിധി തങ്ങളുടെ പ്രതീക്ഷകള്‍ക്ക് വിരുദ്ധമാണെന്നും ഉത്തരം കിട്ടാത്ത നിരവധി ചോദ്യങ്ങള് ഇനിയും അവശേഷിക്കുന്നുവെന്നും കുടുംബം വ്യക്തമാക്കി. ലോയയുടെ സഹോദരി അനുരാധ ബിയാനി, അമ്മാവന് ശ്രീനിവാസ് ലോയ എന്നിവരാണ് ചീഫ് ജസ്റ്റിസ് ദീപക് മിശ്ര അധ്യക്ഷനായ ബെഞ്ചിന്റെ ‘അസ്വാഭാവിക’ വിധിയില് നിരാശ പരസ്യമായി പ്രകടിപ്പിച്ചത്.\nഈ സാഹചര്യത്തിലാണ് ആത്മവിശ്വാസം നല്‍കുന്ന വാക്കുകളുമായുള്ള രാഹുല് ഗാന്ധിയുടെ ട്വീറ്റ്.\nലോയയുടെ മരണത്തില് പ്രത്യേക അന്വേഷണം ആവശ്യമില്ലെന്ന സുപ്രീംകോടതി വിധിയെത്തുടര്‍ന്ന് അമിത് ഷായ്‌ക്കെതിരെയും രാഹുല് ആഞ്ഞടിച്ചിരുന്നു. ‘ഇന്ത്യക്കാര് ബുദ്ധിയുള്ളവരാണ്. ബി.ജെ.പി.യില് ഉള്ളവരുള്‍പ്പടെ ഭൂരിഭാഗം ഇന്ത്യക്കാരും അമിത് ഷായെക്കുറിച്ചുള്ള സത്യം മനസ്സിലാക്കിയിട്ടുണ്ട്. അമിത് ഷായെപ്പോലുള്ളവരെ ഒരിക്കല് സത്യം കീഴടക്കും. അതാണ് സത്യത്തിന്റെ രീതി; എന്നായിരുന്നു രാഹുലിന്റെ പ്രതികരണം.\nCategories: Culture, More, Views Tags: amit shah, justice loya, Loya case, modi-rahul, rahul gandhi


തായംകളിയുടെ സ്വന്തം കണ്ടാണശ്ശേരി- വീഡിയോ\n5 Sep 2017 3:29 AM GMT\nകണ്ടാണശ്ശേരി തെക്കുമുറിയും കമ്മട്ടിപ്പാടം പുല്ലാനിക്കുന്നും തമ്മിലായിരുന്നു കലാശപ്പോര്. അന്തിക്കള്ളിന്റെ വീറില് ചുഴറ്റിയെറിയുന്ന തായത്തിനൊപ്പം ആര്‍പ്പുവിളിയോടെ കാണികള്. തായക്കളത്തിലെ ഓരോ കരുനീക്കവും കരുതലോടെ. മൂന്ന് മണിക്കൂര് നീണ്ട വീറുറ്റ പോരിനൊടുവില് കപ്പ് തെക്കുമുറി സ്വന്തമാക്കി. കളിക്കളത്തിലെ വൈരം കളത്തിനു പുറത്തില്ലെന്ന പതിവ് തെറ്റിക്കാതെ കമ്മട്ടിപ്പാടം പുല്ലാനിക്കുന്നും വിജയികള്‍ക്കൊപ്പം ആഘോഷത്തിമിര്‍പ്പില്. അത്തംമുതല് തുടങ്ങിയ തായംകളിയുടെ ഫൈനല് തന്നെയാണ് കാലങ്ങളായി കണ്ടാണശ്ശേരിക്കാരുടെ ഉത്രാടരാത്രി കെങ്കേമമാക്കുന്നത്.\nതൃശ്ശൂര് ജില്ലയിലെ കണ്ടാണശ്ശേരിയില് തായംകളിയില്ലാതെ ഒരു ഓണക്കാലമില്ല. പത്തു കൊല്ലമായി കണ്ടാണശ്ശേരി കലാസമിതിയാണ് തായംകളി സംഘടിപ്പിക്കുന്നത്. പതിനാറ് ടീമുകളാണ് ഇക്കൊല്ലമുണ്ടായിരുന്നത്. രണ്ടു പേരടങ്ങുന്നതാണ് ടീം. അഞ്ച് കവടികള് ഉപയോഗിച്ചാണ് കളി. അഞ്ച് കരുക്കളുമുണ്ടാകും. കവിടി വീഴുമ്പോള് വീഴുന്ന അക്കങ്ങളനുസരിച്ചാണ് കരുനീക്കം. വീശിയെറിയുന്ന കവിടി അഞ്ചും മലര്‍ന്നു വീണാല് അഞ്ചു പോയിന്റാണ്, ഒരെണ്ണമായാല് ഒരു പോയിന്റ് കിട്ടും. അഞ്ചെണ്ണം മലര്‍ന്നു വീണാലും ഒരെണ്ണം മലര്‍ന്നു വീണാലും കവിടി വീണ്ടുമെറിയാം. കവിടി ഒന്നു മലര്‍ന്നു വീഴുന്നതാണ് തായം. കളത്തിനുള്ളിലെ കരു കയറ്റാനും തിരിച്ച് ലക്ഷ്യസ്ഥാനത്തെത്താനും തായം നിര്‍ബന്ധം. എതിരാളികളുടെ കരുക്കളില് നിന്നുള്ള വെട്ട് ഏതു സമയവും പ്രതീക്ഷിക്കാം. കുറുകെ വെട്ടുള്ള കളങ്ങളില് കരു ഇരിക്കുമ്പോള് വെട്ടാന് പാടില്ല. അഞ്ചു കരുക്കളേയും നടുക്കള്ളിയിലെത്തിക്കുകയും തിരിച്ചിറക്കുകയും വേണം. ഇതില് ആദ്യമെത്തുന്ന ടീമാണ് വിജയിക്കുക. ഭാവപ്രകടനങ്ങളോടെ കവിടി തലക്കുമുകളില് എറിയുന്ന നിമിഷങ്ങളില് ശ്വാസം പിടിച്ച് കാണികള് മൂകമായി നില്‍ക്കും. കവിടി തങ്ങളുദ്ദേശിക്കും പോലെ വീണാല് പിന്നെ ആരവമാണ്.\nകളിയെക്കുറിച്ച് കണ്ടാണശ്ശേരി കലാസമിതി എക്‌സിക്യൂട്ടീവ് അംഗം സുരേഷ് അഴിമുഖത്തോട്\n'തായംകളി നമ്മുടെ നാട്ടിന്‍പുറത്തൊക്കെ ഉണ്ടായിരുന്നതാണ്. ഓണത്തിന് ഇത്ര വിപുലമായിട്ട് നടത്തുന്നത് ഇവിടെയാണ്. ഒരു നാല്‍പ്പത് കൊല്ലം ആയിണ്ടാവും ഈ രീതിയില് സംഘടിപ്പിച്ച് തുടങ്ങിയിട്ട്. വയസ്സമാര് തൊട്ട് ചെറുപ്പം പിള്ളേര് വരെ കളിക്കിറങ്ങും. പുല്ലാനിക്കുന്നത്തെ തേട്ടില് കുഞ്ഞുമോന് ചേട്ടനെപ്പോലുള്ള കാര്‍ന്നോമാരൊക്കെ ഇക്കൊല്ലോം കളിയില് സജീവമായിട്ടുണ്ട്. മൂപ്പര്‍ക്ക് 83 വയസ്സായി. ഇപ്രാവശ്യത്തെ ഫൈനലിനെത്തിയത് മൂപ്പരുടെ ചെറുമോനാ. അവന് പ്‌ളസ്ടുവിന് പഠിക്കാണ്. ഒരോ കൊല്ലവും വലിയ പിന്തുണയാണ് കളിക്ക് കിട്ടുന്നത്. എല്ലാ ഓണത്തിനും കളി നടത്താനുള്ള കാരണവും അത് തന്നെയാണ്. പതിനായിരം രൂപേം ട്രോഫീം കൊടുക്കുന്നുണ്ട്. പഞ്ചായത്ത് പ്രസിഡന്റ് പ്രമോദേട്ടനാണ് ഇപ്രാവശ്യം ട്രോഫി കൊടുത്തത്. മൂപ്പര് പഴേ തായംകളിക്കാരനാ. ഇവിടത്തുകാരു മാത്രമല്ല, പല നാട്ടീന്നും ആള്‍ക്കാര് കളി കാണാന് വരാറുണ്ട്'.\nkerala OnamCeleberations peoplesparticipation Thayamkali thrissur


സുഖോയ് വിമാനത്തിന്റെ അവശിഷ്ടങ്ങള് കണ്ടെത്തി; പൈലറ്റുമാരെ കുറിച്ച് വിവരമില്ല\nകേന്ദ്രം കന്നുകാലി കശാപ്പ് നിരോധിച്ചു; ഉത്തരവില് അവ്യക്തത\nFriday 26th May 2017 2:18pm\nFriday 26th May 2017 1:22pm\nഗുവാഹത്തി: മലയാളി പൈലറ്റുമായി കാണാതായ സുഖോയ് യുദ്ധവിമാനത്തിന്റെ അവശിഷ്ടം കണ്ടെത്തിയെന്ന് റിപ്പോര്‍ട്ട്. ഏറ്റവും ഒടുവില് റഡാറില്‍നിന്ന് അപ്രത്യക്ഷമായതിനു തൊട്ടടുത്തുള്ള ഉള്‍വനത്തില്‍നിന്നാണ് വിമാനത്തിന്റെ അവശിഷ്ടം കണ്ടെത്തിയതെന്നാണ് സൂചന.\nഉള്‍വനത്തില് നിന്നാണ് വിമാനഭാഗം കണ്ടെത്തിയത്. അതേസമയം, വിമാനത്തിലുണ്ടായിരുന്ന പൈലറ്റുമാരെ കുറിച്ച് വിവരമൊന്നും ലഭിച്ചിട്ടില്ല. ഇവര്‍ക്കായുള്ള തിരച്ചില് തുടരുകയാണ്.\nവിമാനം പറന്നുയര്‍ന്ന അസമിലെ വിമാനത്താവളത്തില് നിന്നും 60 കിലോമീറ്റര് അകലെയുള്ള കാട്ടില് നിന്നാണ് അവശിഷ്ടങ്ങള് കണ്ടെത്തിയിരിക്കുന്നത്. വിമാനത്തിന്റെ ചില ഭാഗങ്ങളേ ലഭിച്ചിട്ടുള്ളൂവെന്നും പൂര്‍ണമായ അവശിഷ്ടം കണ്ടെത്തിയിട്ടില്ലെന്നുമാണ് വിവരം. കോഴിക്കോട് സ്വദേശിയായ അച്ചുദേവ് (25) ആണ് വിമാനത്തില് ഉണ്ടായിരുന്ന മലയാളി പൈലറ്റ്.\nDont Miss മുസ്‌ലിമായി ജീവിക്കാന് വേറെ എവിടെയും പോകേണ്ടതില്ല ; മതം മാറിയത് സ്വന്തം ഇഷ്ടപ്രകാരമെന്ന് ഹാദിയയുടെ കത്തുകള്; സുപ്രീംകോടതിയെ സമീപിക്കുമെന്ന് ഷഫീന്\nചൊവ്വാഴ്ചയാണ് തേസ്പുര് വ്യോമത്താവളത്തില്‍നിന്നു പരിശീലനപ്പറക്കല് നടത്തിയ സുഖോയ് വിമാനം അപ്രത്യക്ഷമായത്. തേസ്പുരില് നിന്നു 60 കിലോമീറ്റര് പിന്നിട്ടപ്പോള് വിമാനം റഡാറില്‍നിന്ന് അപ്രത്യക്ഷമാകുകയായിരുന്നു. ചൈന അതിര്‍ത്തിയില്‍നിന്നു 350 കിലോമീറ്റര് അകലെയാണു തേസ്പുര്.\nതേസ്പൂരിന് 60 കിലോമീറ്റര് വടക്ക് പറക്കുന്നതിന് ഇടയിലാണ് സുഖോയ്- 30 വിമാനവുമായുള്ള ബന്ധം നഷ്ടമായത്. റഡാര് ബന്ധവും റേഡിയോ ബന്ധവും നഷ്ടമായതായുമെന്ന് വ്യോമസേനാ വൃത്തങ്ങള് അറിയിച്ചിരുന്നു. ചൈനാ അതിര്‍ത്തിയില് നിന്നും 172 കിലോമീറ്റര് ദൂരെയാണ് തേസാപൂര് വ്യോമതാവളം.\nസുഖോയ് വിമാനങ്ങളുടെ കാലപ്പഴക്കത്തെ ചൊല്ലി നേരത്തെ വിവാദം ഉയര്‍ന്നിരുന്നു. അപകടത്തിനു കാരണം യന്ത്ര തകരാറാണെന്നാണ് പ്രാഥമിക നിഗമനം. എന്നാല് അതിര്‍ത്തിയില് കഴിഞ്ഞ ദിവസങ്ങളിലായി ചൈന സൈനിക വിന്യാസം ശക്തമാക്കിയിരുന്നു. ഈ വര്‍ഷം മാര്‍ച്ചില് രാജസ്ഥാനിലെ ബാമറില് സുഖോയ് 30 വിമാനം തകര്‍ന്ന് വീണിരുന്നു.\nമൂന്ന് സേനയേയും ഒരു കമാന്‍ഡറിന് കീഴിലാക്കാന് കേന്ദ്രം\nMonday 19th March 2018 12:51pm\nവ്യോമസേനയ്ക്ക് ഇത് ചരിത്രമുഹൂര്‍ത്തം; യുദ്ധവിമാനം പറത്തിയ ആദ്യ ഇന്ത്യന് വനിതയായി ആവണി ചതുര്‍വേദി\nThursday 22nd February 2018 6:58pm\n'പാകിസ്താനുമായും ചൈനയുമായും യുദ്ധത്തിന് തയ്യാറായിരിക്കുക'; ഇന്ത്യന് വ്യോമസേന കമാന്‍ഡര്‍മാര്‍ക്ക് വ്യോമസേന മേധാവിയുടെ നിര്‍ദ്ദേശം\nSunday 30th April 2017 5:21pm


'ഈ ചീഞ്ഞ കൊറോണ ഒന്ന് പൊയ്‌ക്കോട്ടേ, വേണ്ടെന്നു വച്ച സകല ഇഷ്ടങ്ങളും ഞാന് നടത്തിത്തരും'; സിതാരയുടെ ആശംസ | Singer sithara krishnakumar wishes happy birthday to her mother withacutest note\n'ഈ ചീഞ്ഞ കൊറോണ ഒന്ന് പൊയ്‌ക്കോട്ടേ, വേണ്ടെന്നു വച്ച സകല ഇഷ്ടങ്ങളും ഞാന് നടത്തിത്തരും'; സിതാരയുടെ ആശംസ\nമനോഹരമായ കുറിപ്പാണ് അമ്മയുടെ പിറന്നാളിന് സിത്താര എഴുതിയിരിക്കുന്നത്. അമ്മയും അച്ഛനും ഒന്നിച്ചുള്ള ഫോട്ടോയും സിത്താര പങ്കുവച്ചിട്ടുണ്ട്.\nKerala, First Published Jun 21, 2020, 5:33 PM IST\nറിയാലിറ്റി ഷോയിലൂടെ കടന്നുവന്ന മലയാളിയുടെ സ്വന്തം പാട്ടുകാരിയാണ് സിതാര കൃഷ്ണകുമാര്. തന്റെതായ ശൈലിയിലാക്കി പാട്ടുകള് പാടുന്ന സിതാരയുടെ ശബ്ദം ഒരിക്കലെങ്കിലും വാട്‌സാപ്പ് സ്റ്റാറ്റസാക്കാത്തവരായി ആരുമുണ്ടാകില്ല. സോഷ്യല്‍മീഡിയയില് സജീവമായ സിത്താര പങ്കുവയ്ക്കാറുള്ള ചിത്രങ്ങളും, കുറിപ്പുകളുമെല്ലാം നിമിഷങ്ങള്‍കൊണ്ട് ആരാധകര് ഏറ്റെടുക്കാറുണ്ട്. സിത്താര വെറുമൊരു പാട്ടുകാരി മാത്രമല്ല നല്ല എഴുത്തുകാരി കൂടിയാണെന്നാണ് താരത്തിന്റെ ആരാധകര് പറയാറുള്ളത്. ഇപ്പോള് താരം ഇന്‍സ്റ്റാഗ്രാമില് പങ്കുവച്ച അമ്മയുടെ പിറന്നാള് ആശംസകളാണ് ആരാധകര് ഏറ്റെടുത്തിരിക്കുന്നത്.\nമനോഹരമായ കുറിപ്പാണ് അമ്മയുടെ പിറന്നാളിന് സിത്താര എഴുതിയിരിക്കുന്നത്. അമ്മയും അച്ഛനും ഒന്നിച്ചുള്ള ഫോട്ടോയും സിത്താര പങ്കുവച്ചിട്ടുണ്ട്. അഭയ് ഹിരണ്‍മയി, രഞ്ജിനി ജോസ് തുടങ്ങി ഒരുപാട് ആളുകളാണ് താരത്തിന്റെ പോസ്റ്റിന് ആശംസകളുമായെത്തിയിരിക്കുന്നത്.\nഎന്താ ഇപ്പോ പറയുക, എത്ര പറഞ്ഞാലും കുറഞ്ഞു പോവൂലോ അമ്മേ ! അമ്മ ഇങ്ങനെ മിണ്ടിയും, മിണ്ടാതെയും ഒക്കെ ഞങ്ങളെ കാത്തു കരുതി ഇരിക്കുന്നതുകൊണ്ടല്ലേ ഞങ്ങളൊക്കെ ഇങ്ങനെ ശ്വാസം വിട്ട്, കയ്യുംവീശി, നെഞ്ചും വിരിച്ച്, ചിരിച്ചു മറിഞ്ഞു നടക്കുന്നത്.. നിറച്ചും ഉമ്മ.. അമ്മക്കുട്ടിക്ക് ഒരായിരം പിറന്നാളാശംസകള്.\nഎന്നെ നോക്കണ തിരക്കിനിടയില് അമ്മ വേണ്ട എന്നു വച്ച സകല ഇഷ്ടങ്ങളും ഞാന് നടത്തിത്തരും.... ഈ ചീഞ്ഞ കൊറോണ ഒന്ന് പൊയ്‌ക്കോട്ടേ\nഎന്താ ഇപ്പോ പറയുക, എത്ര പറഞ്ഞാലും കുറഞ്ഞു പോവൂലോ അമ്മേ !!! അമ്മ ഇങ്ങനെ മിണ്ടിയും, മിണ്ടാതെയും ഒക്കെ ഞങ്ങളെ കാത്തു കരുതി ഇരിക്കുന്നതുകൊണ്ടല്ലേ ഞങ്ങളൊക്കെ ഇങ്ങനെ ശ്വാസം വിട്ട്, കയ്യുംവീശി, നെഞ്ചും വിരിച്ച്, ചിരിച്ചു മറിഞ്ഞു നടക്കുന്നത് !!!! നിറച്ചും ഉമ്മ !!!! Happy Birthday to the better than the best Ammakutty !!!! NB: എന്നെ നോക്കണ തിരക്കിനിടയിൽ അമ്മ വേണ്ട എന്നു വച്ച സകല ഇഷ്ടങ്ങളും ഞാൻ നടത്തിത്തരും.... ഈ ചീഞ്ഞ കൊറോണ ഒന്ന് പൊയ്ക്കോട്ടേ !!!! ❤❤ #selflessness #mother #birthday #priceless\nA post shared by Sithara Krishnakumar (@sitharakrishnakumar) on Jun 19, 2020 at 10:37pm PDT\nLast Updated Jun 21, 2020, 5:33 PM IST


Kerala Unlock 4.0: Will Buses and Local Trains Run In State? Here's The New Guidelines | അണ്‍ലോക്ക് നാലാം ഘട്ടം ഇന്ന് മുതല്; പൊതുപരിപാടികള്‍ക്ക് വിലക്കില്ല; മറ്റ് ഇളവുകള് - Malayalam Oneindia\nUpdated: Tue, Sep 1, 2020, 10:39 [IST]\nദില്ലി: രാജ്യത്ത് കൊവിഡ് പ്രതിരോധ നടപടികളുടെ ഭാഗമായി ഏര്‍പ്പെടുത്തിയ ലോക്ക്ഡൗണ് നിയന്ത്രണങ്ങളിലെ നാലാം ഘട്ട ഇളവ് ഇന്ന് മുതല് നിലവില് വരും. നിരവധി ഇളവുകളാണ് സര്‍ക്കാര് അനുവദിച്ചിട്ടുള്ളത്. ഒപ്പം കണ്ടെയ്ന്‍മെന്റ് സോണിന് പുറത്ത് പ്രാദേശിക ലോക്ക്ഡൗണ് ഏര്‍പ്പെടുത്താനും അതത് സംസ്ഥാന സര്‍ക്കാറുകള്‍ക്ക് പരിമിതിയുണ്ട്.\nരാജ്യത്തെ അണ്‍ലോക്കിംഗ് നാലാംഘട്ടത്തിലെത്തി നില്‍ക്കുമ്പോളും കൊവിഡ് രോഗവ്യാപനം കുത്തനെ ഉയരുകയാണ്. ഇന്ത്യയിലെ കൊവിഡ് ബാധിതര് 37 ലക്ഷത്തോടടുക്കുകയാണ്. പ്രതിദിനം 70000 പേരിലാണ് കൊവിഡ് സ്ഥിരീകരിക്കുന്നത്. എന്നാല് മെട്രോ സര്‍വ്വീസുകള് ഉള്‍പ്പെടെ സര്‍ക്കാര് നിരവധി ഇളവുകളാണ് അനുവദിച്ചിട്ടുള്ളത്.\nരാജ്യത്തെ മെട്രോ സര്‍വ്വീസുകള്‍ക്ക് അനുമതി മല്‍കിയിട്ടുണ്ട്. സെപ്തംബര്7മുതലാണ് മെട്രോ സര്‍വ്വീസ് പുനരാരംഭിക്കുക. കൊവിഡ് പ്രൊട്ടോകോള് കൃത്യമായി പാലിച്ച് മാത്രമെ സര്‍വ്വീസ് നടത്താനാവു. ഇതിന് പുറമേ പൊതുപരിപാടികള് നടത്തുന്നതിനും അനുമതിയുണ്ട്. എന്നാല് കര്‍ശന നിയന്ത്രണങ്ങളോടെയാണ് അനുമതി.\nസംസ്ഥാനത്തിനകത്ത് യാത്ര ചെയ്യുന്നതിന് യാതൊരു നിയന്ത്രണങ്ങളും ഇല്ല. ഇത്തരം യാത്രകള്‍ക്ക് പ്രത്യേകം പെര്‍മിറ്റികളും ഏര്‍പ്പെടുത്തില്ല. എന്നാല് 65 വയസിന് മുകളില് പ്രായമുള്ളവര്‍ക്ക് യാത്ര അനുവദനീയമല്ല. എന്നാല് കേരളത്തില് നിന്നും തമിഴ്‌നാട്ടിലേക്ക് വരുന്നവര്‍ക്ക് ഇ പാസ് നിര്‍ബന്ധമാണ്. എന്നാല് അനാവശ്യമായി യാത്ര നടത്തരുടെന്നാണ് നിര്‍ദേശം.\nപരമാവധി 100 പേര്‍ക്ക് വരെ പൊതുപരിപാടികളില് പങ്കെടുക്കാം. മുഴുവന് പേരും കൃത്യമായി സാമൂഹിക അകലം പാലിക്കുകയും മാസ്‌ക് ധരിക്കുകയും വേണം. പരിപാടിയില് പങ്കെടുക്കുന്ന മുഴുവന് പേര്‍ക്കും തെര്‍മല് പരിശോധന നിര്‍ബന്ധമാണ്. എന്നാല് സിനിമാ തിയേറ്ററുകള്‍ക്കും സ്വിമ്മിപൂളുകള്‍ക്കും തുറക്കാന് അനുമതി നല്‍കിയിട്ടില്ല. എന്നാല് ഓപ്പണ് തിയറ്ററുകള്‍ക്ക് 21 മുതല് തുറന്ന് പ്രവര്‍ത്തിക്കാം.\nഅതേസമയം വിദ്യഭ്യസ സ്ഥാപനങ്ങള് തുറന്ന് പ്രവര്‍ത്തിക്കാന് അനുയോജ്യമായ സാഹചര്യമല്ലെന്ന് വിലയിരുത്തല്. സ്‌ക്കൂളുകളില് ഓണ്‍ലൈന് ക്ലാസ് നടത്തുന്നതിന് 50 ശതമാനം അധ്യാപകരം അനുവദിക്കും.9മുതല് 12 വരെ ക്ലാസുകാര്‍ക്ക് അധ്യാപകരുടെ സഹായം തേടാന് പുറത്ത് പോകാം. അതേസമയം ഡിസംബര് പതിവ് രീതിയില് വിദ്യഭ്യാസ സ്ഥാപനങ്ങള് തുറക്കേണ്ടതില്ലായെന്നാണ് തീരുമാനം. സീറോ അക്കാദമിക് ഇയര് ആക്കുന്നതും പരിഗണനയില് ഉണ്ട്.\nKerala Unlock 4.0: Will Buses and Local Trains Run In State? Here's The New Guidelines


കുടവാങ്ങി രോഗികൾക്ക് തണലേകാം | Thiruvambadi\nകുടവാങ്ങി രോഗികൾക്ക് തണലേകാം\nതിരുവമ്പാടി: റോഡരികിൽ നിർത്തിയിട്ട വാഹനത്തിൽനിന്ന്് കുടവാങ്ങുമ്പോൾ തണലാകുന്നത് ഒരു കിടപ്പുരോഗിയുടെ കുടുംബത്തിനാകും. ഈ കുടകൾ നിർമിക്കുന്നത് പരസഹായമില്ലാതെ നിവർന്നുനിൽക്കാൻ കഴിയാത്തവരും വീൽച്ചെയറിൽ മാത്രം സഞ്ചരിക്കുന്നവരുമൊക്കെയാണ്.\nതങ്ങൾ തളർന്നുകിടക്കുന്നവരല്ലെന്നും മറ്റുള്ളവരെപ്പോലെ ജോലിചെയ്ത് ജീവിക്കാൻ കഴിയുന്നവരാണെന്നും സമൂഹത്തെ ബോധ്യപ്പെടുത്തുന്നതുകൂടിയാണ് ഈ കുടകൾ. പരസ്യവും ബഹളവുമൊക്കെയായി വൻകിട കുടക്കമ്പനികളുടെ മത്സരത്തിനിടയിലും ഇവരുടെ കുടകൾ വാങ്ങാനും ആളുണ്ടെന്നതാണ് ആശ്വാസമെന്ന് പാലിയേറ്റീവ് പ്രവർത്തകർ പറയുന്നു.\nതിരുവമ്പാടിയിലെ ലിസ പെയിൻ ആൻഡ് പാലിയേറ്റീവ് കെയർ സെന്ററിന്റെ പ്രവർത്തകരാണ് വൈകുന്നേരങ്ങളിൽ കുടവിൽപ്പന നടത്താൻ ഇറങ്ങുന്നത്. രോഗികൾക്ക് കുടനിർമാണത്തിൽ പരിശീലനം നൽകിയതും ഇവരാണ്. മൂന്നുതരം കുടകളാണ് ഇത്തവണ വിപണിയിലിറക്കിയത്. കറുപ്പ്്, കളർ, ഡിസൈൻ കുടകളാണിവ. 290 മുതൽ 340 രൂപ വരെയാണ് വില. ഈ വർഷം ആയിരംകുട വിറ്റഴിക്കാനാകുമെന്നാണ് പ്രതീക്ഷ. സംഘടനകളും സ്ഥാപനങ്ങളുമൊക്കെ മൊത്തമായി കുടകൾ വാങ്ങുന്നുണ്ട്.\nലിസ പാലിയേറ്റീവ് കെയർ സെന്ററിന്റെ സമഗ്ര സാന്ത്വന പരിചരണ പരിപാടിയുടെ ഭാഗമാണ് കുടനിർമാണവും വിൽപ്പനയും. രോഗികളുടെ പുനരധിവാസത്തിനായി നടപ്പാക്കുന്ന വിവിധ പദ്ധതികളിലൊന്നാണിത്.\nതിരുവമ്പാടി, കൂടരഞ്ഞി, മുക്കം തുടങ്ങിയ സ്ഥലങ്ങളിലെല്ലാം പാലിയേറ്റീവ് പ്രവർത്തകർ കുടകളുമായെത്തും. ഗുണമേന്മയുള്ള കുടകളായതിനാൽ മുമ്പ് വാങ്ങി ഉപയോഗിച്ചവർ ഒരു സംശയവും കൂടാതെ കുടകൾ വാങ്ങാനെത്തും. ഇതിന്റെ ലാഭം പൂർണമായി രോഗികളുടെ കുടുംബങ്ങൾക്ക് നൽകും.\nഇൻസിനറേറ്ററിന്റെ നിർമാണം നാളെ പുനരാരംഭിക്കും\nകോഴിക്കോട് : മെഡിക്കൽ കോളേജ് ആശുപത്രിയിലെ അജൈവമാലിന്യങ്ങൾക്ക് ശാശ്വത പരിഹാരമായി ..\nപ്രളയഫണ്ട്: യൂത്ത് കോൺഗ്രസ് മാർച്ച് നടത്തി\nകപ്പക്കൃഷി കാട്ടുപന്നികൾ നശിപ്പിച്ചു\nപ്രളയഫണ്ട് നഷ്ടപ്പെട്ടെന്ന് പരാതി; ഭരണസമിതി യോഗത്തിൽ ബഹളം\nഅസിസ്റ്റന്റ് എൻജിനിയർ നിയമനം\nആശ്രയ കിറ്റിൽ കർക്കടക കഞ്ഞിക്കൂട്ട്\nഎസ്.പി. മിന്നൽ സന്ദർശനംനടത്തി\nഎൻ.എം. ചന്ദ്രൻ അനുസ്മരണം


സ്വപ്‌ന സുരേഷിൻറെ ഫ്ലാറ്റിൽ ആറുമണിക്കൂർ റെയ്ഡ്, രേഖകൾ പിടിച്ചു; സ്വപ്‌ന ഒളിവിൽ |\nയു.എ.ഇ കോൺസുലേറ്റിലേക്കുള്ള നയതന്ത്ര ബാഗിൽ 15കോടിയുടെ 30.25കിലോഗ്രാം സ്വർണം കടത്തിയതിന് കസ്റ്റംസ് തിരയുന്ന സ്വപ്‌നാസുരേഷ് ഒളിവിൽ തുടരുന്നു. സ്വപ്‌നയുടെ ഫ്ലാറ്റിൽ ഇന്നലെ ആറുമണിക്കൂർ റെയ്ഡ് നടത്തിയ കസ്റ്റംസ് അവരെ കണ്ടെത്താൻ സി.ബി.ഐയുടെ സഹായം തേടി. അതേസമയം, സ്വപ്ന ഇന്ന് ഹൈക്കോടതിയിൽ മുൻകൂർ ജാമ്യാപേക്ഷ സമർപ്പിക്കും. വ്യാഴാഴ്ച കസ്റ്റംസിനു മുന്നിൽ കീഴടങ്ങുമെന്നും സൂചനയുണ്ട്.\nസ്വപ്‌ന തിരുവനന്തപുരത്തുതന്നെ ഉണ്ടെന്നും ട്രിപ്പിൾലോക്ക് ഡൗൺ പ്രഖ്യാപിച്ചതിനാൽ അവർ തലസ്ഥാനം വിട്ടിട്ടില്ലെന്നുമാണ് നിഗമനം. റെയ്ഡിൽ ലാപ്ടോപ്, രണ്ട് പെൻഡ്രൈവുകൾ, ഹാർഡ് ഡിസ്‌ക്, പഴയ പാസ്പോർട്ട്, ബാങ്ക് പാസ്ബുക്കുകൾ, രേഖകളടങ്ങിയ രണ്ട് ഫയലുകൾ എന്നിവ പിടിച്ചെടുത്തു. രേഖകളിൽ നിർണയാക വിവരങ്ങളുണ്ടെന്നാണ് സൂചന. ഫ്ലാറ്റിലെ സിസിടിവി ദൃശ്യങ്ങൾ പരിശോധിച്ചു. കെയർടേക്കറുടെ മൊഴിയും രേഖപ്പെടുത്തി. സ്വപ്നയുടെ സഹോദരന്റെ സാന്നിദ്ധ്യത്തിലായിരുന്നു റെയ്ഡ്.\nദുബായിൽ നിന്നെത്തിയ ബാഗ് കസ്റ്റംസ് തുറന്നതായി വിവരം കിട്ടിയപ്പോഴാണ് സ്വപ്‌ന മുങ്ങിയത്. അതിന് തൊട്ടുമുൻപ് ബാഗ് വിട്ടു നൽകാൻ ആവശ്യപ്പെട്ട് അവരുടെ ഫോണിൽ എത്തിയ വിളികൾ കസ്റ്റംസ് ശേഖരിച്ചു. ഒരു മന്ത്രിയുടെ പേഴ്സണൽ സ്റ്റാഫംഗവും സെക്രട്ടേറിയറ്റിലെ രണ്ട് ഉന്നതരും വിളിച്ചു. കൊച്ചി, ഡൽഹി, മുംബയ് എന്നിവിടങ്ങളിൽ നിന്നും വിളികളെത്തി. അന്യസംസ്ഥാനത്തു നിന്ന് കസ്റ്റംസ് ഉദ്യോഗസ്ഥരാണ് വിളിച്ചത്. നയതന്ത്ര ബാഗേജ് പൊട്ടിച്ചെന്ന് ഇവരെ തെറ്റിദ്ധരിപ്പിക്കുകയായിരുന്നു. ഈ വിളികളെല്ലാം കസ്റ്റംസ് ഉദ്യോഗസ്ഥർ റെക്കാർഡ് ചെയ്തിട്ടുണ്ട്.\nബാഗ് തുറന്നയുടൻ കൂട്ടുപ്രതി സരിത് മൊബൈൽ ഫോൺ ഫോർമാറ്റ് ചെയ്ത് വിവരങ്ങളെല്ലാം നശിപ്പിച്ചു. വിവരങ്ങൾ വീണ്ടെടുക്കാൻ ഫോൺ ഫോറൻസിക് പരിശോധനയ്ക്ക് അയച്ചിരിക്കുകയാണ്. സ്വർണക്കടത്ത് റാക്കറ്റിന്റെ വിവരങ്ങൾ ഇതിലൂടെ ലഭിക്കുമെന്ന് കസ്റ്റംസ് പറഞ്ഞു. സരിത്തിന്റെയും സ്വപ്‌നയുടെയും സാമ്പത്തിക നിക്ഷേപങ്ങളും വാങ്ങിക്കൂട്ടിയ വസ്തുക്കളുടെ വിവരങ്ങളും കസ്റ്റംസ് ശേഖരിച്ചു. മുൻപ് നയതന്ത്രബാഗേജുകൾ വിമാനത്താവളത്തിൽ നിന്ന് ഇവർ ഏറ്റെടുത്തതിന്റെ വിവരങ്ങളും ഈ ദിവസങ്ങളിലെ ഫോൺവിളികളും കസ്റ്റംസ് ശേഖരിക്കും.\nകോൺസുലേറ്റിലേക്ക് വിദേശത്ത് നിന്ന് വരുന്ന പാഴ്സലുകൾക്കെല്ലാം നയതന്ത്രപരിരക്ഷ നൽകി പരിശോധന ഒഴിവാക്കിയിരുന്നു. കോൺസുൽ ജനറലിന്റെ ഭാര്യയുടെ പേരിലുള്ള പാഴ്സലായിട്ടും നയതന്ത്ര പരിരക്ഷ നൽകി. ഇത്തരം പാഴ്സലുകൾ ഏറ്റെടുക്കാൻ കോൺസുലേറ്റ് സരിത്തിനെ അനുവദിച്ചിരുന്നു. ഇത് മറയാക്കിയായിരുന്നു സ്വർണക്കടത്തെന്ന് കസ്റ്റംസ് പറഞ്ഞു.\nരാജമല പെട്ടിമുടി ദുരന്തം; മരണം 11 ആയി; നിരവധി പേര് ഇപ്പോഴും മണ്ണിനടിയില്


യുഎഇയില് ഏഴ് ദിവസം പെരുന്നാള് അവധി\nWed Oct 27 2021 09:22:32 GMT+0530 (India Standard Time)\nജൂണ് രണ്ടിന് അവധി തുടങ്ങും. അവധിക്ക് ശേഷം സര്‍ക്കാര് ഓഫിസുകള് ജൂണ് ഒന്‍പതിന് മാത്രമേ തുറന്നു പ്രവര്‍ത്തിക്കൂ.\nMTP26 May 2019 3:54 PM GMT\nദുബായ്: യുഎഇയില് ഈദുല് ഫിത്വറിന് പൊതു മേഖലാ സ്ഥപനങ്ങള്‍ക്ക് ഏഴു ദിവസം അവധി ലഭിക്കുമെന്ന് പ്രസിഡന്റ് ശെയ്ഖ് ഖലീഫ ബിന് സായിദ് അല്‍നഹിയാന്റെ നിര്‍ദേശം അനുസരിച്ച് യു.എ.ഇ മന്ത്രി സഭ പ്രഖ്യാപിച്ചു. ജൂണ് രണ്ടിന് അവധി തുടങ്ങും. അവധിക്ക് ശേഷം സര്‍ക്കാര് ഓഫിസുകള് ജൂണ് ഒന്‍പതിന് മാത്രമേ തുറന്നു പ്രവര്‍ത്തിക്കൂ. മേയ് 31 വെള്ളി, ജൂണ് ഒന്ന് ശനി എന്നീ ദിവസങ്ങളിലെ അവധി കൂടി പരിഗണിച്ചാല് പൊതു മേഖലയ്ക്ക് തുടര്‍ച്ചയായ ഒന്‍പത് ദിവസം അവധി കിട്ടും.\nസ്വകാര്യ മേഖലക്ക് ജൂണ് മൂന്ന്, തിങ്കളാഴ്ച്ച മുതലാണ് അവധി. ശവ്വാല് നാലിന് ഓഫിസുകള് തുറക്കും. മാസപ്പിറവി ദൃശ്യമാകുന്നതിന് അനുസരിച്ച് ഇത് ജൂണ് ആറിനാകുമെന്നാണ് കരുതുന്നത്. ജൂണ് ആറ് വ്യാഴാഴ്ച ആയതിനാല് വാരാന്ത്യ ദിനങ്ങള് കൂടി ചേര്‍ത്ത് സ്വകാര്യ മേഖലക്ക് ആറ് ദിവസത്തെ അവധി കിട്ടും. യുഎഇയില് പെരുന്നാള് ജൂണ് അഞ്ചിനാകുമെന്നാണ് പ്രതീക്ഷിക്കുന്നത്.\nuae eid leave


ഛത്തീസ്ഗഢ് നിയമസഭയിലേക്കുള്ള രണ്ടാം ഘട്ട വോട്ടെടുപ്പ് പുരോഗമിക്കുന്നു\nഛത്തീസ്ഗഢ് നിയമസഭയിലേക്കുള്ള രണ്ടാം ഘട്ട വോട്ടെടുപ്പ് പുരോഗമിക്കുന്നു. കനത്ത സുരക്ഷയിലുള്ള സംസ്ഥാനത്തു ഒടുവിൽ വിവരം ലഭിക്കുമ്പോൾ 24 ശതമാനം ആളുകൾ വോട്ടു രേഖപ്പെടുത്തി. രണ്ടാം ഘട്ടത്തിൽ 19 ജില്ലകളിലെ 72 മണ്ഡലങ്ങളിലേക്കാണ് വോട്ടെടുപ്പ് നടക്കുന്നത്. ഇതുവരെയും കാര്യമായ അനിഷ്ട സംഭവങ്ങളൊന്നും റിപ്പോർട്ട് ചെയ്യപ്പെട്ടിട്ടില്ല.\nഇലക്ട്രോണിക് വോട്ടിംഗ് മെഷീൻ വ്യാപകമായി തകരാറിലാകുന്നത് ചൂണ്ടികാട്ടി കോൺഗ്രസ് ഇലക്ഷന് കമ്മീഷനെ സമീപിച്ചു. കോൺഗ്രസ് ശക്തമായ മണ്ഡലങ്ങളിൽ മാത്രം വോട്ടിംഗ് മെഷീൻ തകരാറിലാവുന്നത് ബിജെപിയുടെ ഇടപെടലാണെന്നാണ് ആരോപണം.\nകനത്ത സുരക്ഷക്കായി ഒരു ലക്ഷം ഉദ്യോഗസ്ഥരെ നിയോഗിച്ചിട്ടുണ്ട്. ജനത കോൺഗ്രസ് ഛത്തീസ്ഗഢ് നേതാവ് അജിത് ജോഗി ഉൾപ്പടെ മുതിർന്ന നേതാക്കളെല്ലാം വോട്ട് രേഖപെടുത്തി. തണുപ്പും സുരക്ഷ ഭീഷണിയും രാവിലെ വോട്ടെടുപ്പ് മന്ദഗതിയിലാക്കി. ഉച്ചതിരിഞ്ഞു കൂടുതൽ ജനങ്ങൾ പോളിംഗ് സ്റ്റേഷനുകളിൽ എത്തുമെന്നാണ് പ്രതീക്ഷ.